
Cuvânt înainte 

Rugăciunea neîncetată 

„Privegheaţi dar în toată vremea, 
rugându-vă" (Luca XXI, 36). 

Cu toate că literatura filocalică privitoare la „Rugăciunea lui lisus" este 
foarte bogată, apariţia unei noi cărţi pe această temă este folositoare de 
suflet. Aceasta pentru că rugăciunea este numită „inima ortodoxiei' de 
către Nichifor Crainic („Rugăciunea lui lisus" în „Gândirea" 17 (1938) nr. 5, 
p. 217 - 224). Ea este o „practică, care, bucurându-se de o vechime 
considerabilă, rămâne până astăzi extrem de vie în Răsăritul creştin" (UN 
MOINE DE L'EGLISE D'ORIENT, „La priere de Jesus", ed a - III - a, 
Chevetogne, 1963, p. 7). 

Mai mult, « Cel care caută Absolutul se poate întoarce si spre 
Filocalie unde se va învăţa că doar rugăciunea neîncetată este eficace, că 
adevărata rugăciunea înseamnă „să-ti ridici fără încetare gândul si atenţia 
spre amintirea lui Dumnezeu, să mergi în prezenta Lui, să trezeşti în tine 
dragostea Lui gândindu-te la El, si să asociezi numele lui Dumnezeu cu 
respiraţia si cu bătăile inimii". Această metodă asociază trupul, atenţia 
intelectuală, memoria afectivă, forţele psihice profunde, pe scurt, persoana 
în întregimea ei, în cursul acestei activităţi orante, care după Sfântul 
Simeon Noul Teolog, constituie „sinteza oricărui bine". Nu omul acţionează, 
ci harul o face înlăuntrul lui. Singura mângâiere între nevoia de credinţă si 
neputinţa de a o face să izvorască prin mijloace omeneşti este implorarea: 
„Cereţi si vi se va da". Doar prin rugăciune se ajunge la credinţă, cea care 
mută si munţii, si faptele cele bune se pot atunci împlini » ('„Pelerini ruşi si 
vagabonzi mistici", trad. Magdalena Mărculescu Cojocea, Elena Soare, Ed. 
Pandora, Târgoviste, p. 223). 

Până la mijlocul secolului XI, această rugăciune nu cunoştea o 
difuziune comparabilă celeia care apare în secolul XIV; diferiţi autori, 
admişi sau nu în Filocalie, celebrează excelenta virtuţilor ei. Sfântul Teofan 
Zăvorâtul reia, ca si alţii, învăţătura avvei Filimon: „Cheamă pe Domnul cu 
sârguintă: Doamne lisuse Hristoase, Fiul lui Dumnezeu, miluieste-mă pe 

mine păcătosul sau păcătoasa! Fă aceasta neîncetat: la biserică, acasă, 
pe drum, în timpul lucrului si în timp ce mănânci, în pat; cu un cuvânt, de 
când deschizi ochii si până îi închizi; lucrul va fi întocmai cu a înfăţişa orice 
lucru soarelui, fiindcă aceasta înseamnă a sta înaintea fetei Domnului, 
Care este soarele lumii duhovniceşti'. 

Potrivit cu ceea ce s-a spus despre rugăciune în general, distingem 
trei etape ale rugăciunii: vocală, mentală si a inimii. Recitarea vocală îsi are 
neîndoielnic valoarea ei; la fel practica rugăciunilor scurte si dese. Sfântul 
Teofan Zăvorâtul are însă dreptate să se opună celor ce vroiau să atribuie 
acestei rugăciuni o valoare aproape sacramentală, crezând că au găsit în 
ea un „talisman". 

în ce priveşte conţinutul, mai mulţi autori au arătat, începând din 
secolul XIV, superioritatea formulei, punând în evidentă toate virtuţile ei. 
Dar se poate pune accentul pe primul sau pe cel de al doilea element al 
rugăciunii. în acest ultim caz, rugăciunea lui lisus este una din 
numeroasele rugăciuni de umilinţă (katânyxis) în vogă în mediul monastic 
ce cultiva plânsul (penthos). Autorii mai recenţi insistă mai degrabă asupra 
primului element: puterea specială a numelui Domnului. Dar e mai bine ca 
aceste elemente - adoraţia si zdrobirea inimii, vederea abisului intre divin 
si uman si, în acelaşi timp, a ceea ce depăşeşte acest abis, milostivirea 
Dumnezeului - Om, să nu fie separate unul de altul. 

în fine, etapa inimii: „Obişnuieşte - scrie Sfântul Teofan Zăvorâtul - să 
te rogi cu mintea în inimă: „Doamne lisuse, Fiul lui Dumnezeu, miluieste- 
măl". Când vei învăţa să faci cum trebuie această rugăciune, sau mai bine 
zis, când aceasta va intra în inimă, ea te va conduce la scopul dorit, căci ea 
va uni mintea cu inima ta, va pune capăt neorânduielii gândurilor tale si îti 
va da puterea de a ocârmui gândirile sufletului tău". 

Scopul acestei rugăciuni este crearea si consolidarea unei anumite 
stări a inimii. Isihastii athoniti voiau să ajute acest proces de asimilare 
interioară printr-o tehnică psiho-somatică. Cel mai vechi teoretician 
cunoscut al acesteia este monahul Nichifor (a doua jumătate a secolului 
XIII). Pentru practicarea ei e presupusă o pregătire morală: o conştiinţă 
curată, lipsită de griji (amerimnia). Se cer apoi o serie de condiţii exterioare: 
o chilie închisă, poziţia aşezată pe un scăunel jos, sprijinirea bărbiei pe 
piept „întorcând ochiul trupesc împreună cu mintea spre mijlocul 
pântecelui, altfel zis spre buric". 

Exerciţiul însuşi cuprinde o rărire regulată a respiraţiei (mai târziu se va 
spune că repetiţia formulei trebuie sincronizată cu ritmul încetinit al 
respiraţiei), o explorare mentală a sinelui visceral în căutarea locului inimii 
si invocarea perseverentă a lui lisus. 

Dificilă si plină de întunecime la început, unificarea mintii cu 
rugăciunea produce în curând bucurie, desfătări negrăite, imunitate fată de 

atacurile vrăjmaşului, iubire crescândă de Dumnezeu, o mare lumină - 
numită mai târziu „taborică". (Thomâs Spidlik, „Spiritualitatea Răsăritului 
Creştin", Trad. Diac. I. I. Icăjr., Ed. Deisis, Sibiu, 1997, p. 353-355). 

Cititorul trebuie să fie lămurit însă despre învăţătura ortodoxă despre 
minte si inimă în practica isihastă. De aceea menţionăm că: 

« Isihasmul, asceza ortodoxă, este o încercare si o mişcare teologică 
prin care se încearcă readucerea mintii în inimă, în urma răspândirii ei în 
lumea înconjurătoare. în acest mod omul funcţionează normal fiziologic si 
îsi împlineşte scopul existentei. Acest adevăr teologic limpezeşte si 
importanta modului de viată isihast, precum si superioritatea sa fată de 
filosofia platonică. 

După filosofia platonică scopul vieţii umane este eliberarea mintii din 
trup, pe care-l consideră drept temniţă a sufletului. Oricum, după cum 
afirmă Sfântul Grigorie Palama, ieşirea mintii din trup înseamnă 
„descoperirea demonilor si o lecţie proprie păgânilor". Din contră, propriul 
nostru efort rezidă în revenirea mintii în inimă, întrucât trupul nu e o temniţă 
a sufletului, ci o lucrare pozitivă de creaţie a lui Dumnezeu. 

Din acest motiv, în „Tomul aghioritic", Sfântul Grigorie prezintă două 
texte din Sfinţii Părinţi ai Bisericii. Unul îi aparţine Sfântului Atanasie cel 
Mare care afirmă că sediul inteligentei sufletului este în creier, iar celălalt 
este luat de la Sfântul Macarie cel Mare care arată că sediul energiilor 
mintii este în inimă. Afirmaţia Sfântului Grigorie de Nissa că mintea „fiind 
netrupească, nu se află nici înlăuntrul, nici în afara trupului" nu este opusă 
învăţăturilor Sfinţilor Părinţi întrucât atunci când aceştia afirmă că mintea se 
află în trup, ei înţeleg prin aceasta că este unită cu trupul. Asa precum 
intrarea Cuvântului lui Dumnezeu în pântecele Prea Curatei Fecioare nu se 
opune faptului că Aceasta, fiind netrupesc, nu se află într-un loc, întrucât 
Cuvântul a intrat în pântece si S-a unit cu propria noastră fire deasupra 
oricărei înţelegeri si în urma nemărginitei iubiri a lui Dumnezeu, acelaşi 
lucru poate fi afirmat si despre minte. Oricum, în starea sa firească, mintea 
se află în inimă ca într-un organ, si nu ca într-un vas si acest lucru ne 
dovedeşte prezenta unui om matur si împlinit. Intrarea mintii în inimă 
reprezintă curăţia ei si faptul că devine astfel capabilă de a primi Revelaţia 
divină, întrucât mintea omenească este organul prin care Dumnezeu poate 
fi contemplat. 

în Tradiţia Ortodoxă, pe lângă faptul că există o diferenţiere între minte 
si inteligentă, în acelaşi timp există si o distincţie între cunoaşterea pe care 
o posedă mintea si cunoaşterea senzorială. Acest lucru este deosebit de 
important deoarece, pe de o parte, se observă distincţia dintre pedagogia 
umană si cea divină, iar pe de altă parte, deoarece prin curăţirea mintii noi 
dobândim cunoaşterea dumnezeiască, iar Sfinţii se învrednicesc de 
vederea lui Dumnezeu. în „Tomul aghioritic" se afirmă limpede că mintea 

percepe o lumină, iar simţurile alta. Simţurile percep lumina sensibilă, iar 
mintea Lumina necreată si cunoaşterea prin intermediul imaginilor 
conceptuale. 

Deci, mintea este organul prin care omul vede Lumina dumnezeiască, 
care reprezintă împărăţia lui Dumnezeu si hrana îngerilor, dar întrucât 
mintea este unită cu trupul, de aceea atunci când Sfinţii sunt cercetaţi de 
Harul divin, prin puterea Sa, ei văd „prin simţul văzului si cu mintea ceea ce 
depăşeşte atât simţurile cât si mintea". în acest fel, omul vede Lumina 
divină si cu ochii trupeşti, dar aceasta se întâmplă deoarece aceştia au fost 
mai înainte transfiguraţi si li s-a dat această putere prin Harul necreat al lui 
Dumnezeu. în plus, se ştie că Harul necreat este transmis de către suflet 
trupurilor celor îndumnezeiţi », (Hierotheos - Mitropolit de Nafpaktos, 
„Sfântul Grigorie Palama Aghiorâtul" - trad. prof. Paul Bălan, Ed. 
Bunavestire, Bacău, 2000, p. 312-314). 

Actualitatea Rugăciunii lui lisus, considerăm că este foarte frumos 
argumentată în excelentul studiu al Elisabethei Behr Sigel care 
consemnează în acest sens: 

« Practicată atât de muncitorul din uzină sau din adâncul minei cât si 
de profesorul de teologie, rugăciunea se detaşează, în acest nou context 
istoric, de conceptualizările moştenite din trecut, pentru a-si redobândi 
spontaneitatea si simplitatea iniţiale. Astfel se dezvăluie ceea ce 
întotdeauna a fost, în esenţa sa: nu o credinţă în puterea magică a unei 
formule, ci atenţie la prezenta lui Dumnezeu, a Cărui Taină este Numele 
dumnezeiesc; nu alienare într-un mecanism obsesiv, ci artă 
duhovnicească, care, întorcând mintea de la lumea fenomenală spre 
străfundurile inimii, adică ale persoanei, pregăteşte această inimă să 
primească iertarea, pacea, iluminarea; nu abolire a gândirii si conştiinţei 
personale, ci întâlnire în comuniune, lucidă, cu Persoana divino-umană a 
lui lisus. Având nevoie de tăcere si de o anumită detaşare, măcar lăuntrică, 
de cele lumeşti, Rugăciunea lui lisus este totodată si mijloc de dăruire si 
transfigurare a întregii creaţii. Astfel, reuşeşte să integreze spiritualităţii 
monastice tradiţionale una din temele esenţiale ale filosofiei religioase 
moderne ruseşti: viziunea unei lumi transfigurate întru nădejde. 

Despre folosirea practică a rugăciunii lui lisus, asa cum o poate 
experimenta un creştin al zilelor noastre trăind în mijlocul lumii, si despre 
inspiraţia pe care o poate afla astfel, ne vorbeşte cu cea mai mare 
sobrietate si precizie o autoare laică, Nadejda Gorodetky: „Rugăciunea lui 
lisus - scria ea într-un articol publicat în Black Friara, revista dominicanilor 
englezi - este atât de simplă încât nu ai nevoie să o înveţi ca să te slujeşti 
de ea... Mulţi îsi văd de treburile lor obişnuite repetând această rugăciune. 
Nici munca în gospodărie, nici munca la câmp, nici munca în uzină nu sunt 
incompatibile cu ea. Este de asemenea cu putinţă, deşi este mai greu, să 

împleteşti si ocupaţiile intelectuale cu această rugăciune. Ea ne păzeşte 
de multe gânduri si cuvinte deşarte sau lipsite de iubire. Sfinţeşte munca si 
raporturile zilnice... După câtva timp, cuvintele rugăciunii par a veni de la 
sine pe buze, întorcându-ne din ce în ce mai mult în obişnuinţa prezentei 
lui Dumnezeu... Treptat, cuvintele par a dispărea. O veghe tăcută, însoţită 
de o pace adâncă a inimii si a mintii, se manifestă prin tumultul existentei 
zilnice... Numele lui lisus devine cheia mistică ce deschide lumea, un 
instrument de ofrandă al fiecărui lucru si al fiecărei persoane, o întipărire a 
pecetii dumnezeieşti asupra lumii acesteia. Poate că ar trebui să vorbim 
aici despre preoţia tuturor credincioşilor. împreună cu Marele Arhiereu, să 
rugăm Duhul: „Fă din rugăciunea mea o taină". 

în concluzie, am dori să subliniem influenta pe plan ecumenic a 
rugăciunii lui lisus. Asa cum scrie Un moine de l'Eglise d'Orient: „iniţial, 
invocarea Numelui lui lisus era comună tuturor; ea rămâne acceptabilă 
pentru toţi, accesibilă tuturor", tuturor celor care au fost botezaţi în Hristos. 
Ea poate astfel să unească în chip real creştinii, încă dureros divizaţi pe 
alte planuri instituţionale sau sacramentale. Ducând la adâncirea relaţiei 
credinciosului cu Persoana divino-umană a Fiului Omului, rugăciunea lui 
lisus ne introduce si în această comunitate a persoanelor in Christo per 
Spiritum Sanctum pe care Părinţii o numeau comuniunea sfinţilor » 
(„Fericita întristare" trad. Măria si Adrian Alexandrescu, Edit. IBMBOR, 
Bucureşti 1997, p. 127-129). 

Putem concluziona astfel: 

« Toată viata noastră nu e decât acest pelerinaj extraordinar către 
locul inimii noastre, către acest altar interior. Pentru a pacifica si a curăti 
mintea, si a o „face să coboare" în inimă, „metoda" foloseşte invocarea 
numelui lui lisus, cu formulele care au variat: Kirie eleison, „Doamne lisuse 
Hristoase, miluieste-mă", „Doamne lisuse Hristoase, miluieste-mă pe mine, 
păcătosul"... Chemarea numelui combină chemările din Evanghelie ale 
vameşului si orbului într-o formulă care poate fi prescurtată, care poate fi 
întretăiată de tăceri, care poate fi uneori un strigăt de smerenie în stare 
pură, care poate deveni un fel de pecete a binecuvântării sau ca un cântec 
de dragoste. Atunci descoperim că avem mult mai mult timp pentru a ne 
ruga decât ne imaginam: mergând pe stradă, urcând o scară, în timpul 
lucrului, în timpul unei întrevederi, putem să chemăm numele lui lisus si să 
ne deschidem iubirii Lui. Si, puţin câte puţin, chemarea „se alipeşte" de 
respiraţie, deschide în noi o respiraţie mai profundă, suflarea noastră 
corespunde într-un fel cu Suflul lui Dumnezeu » (Olivier Clement, „Viata din 
inima morţii", trad. Claudiu Soare, Ed. Pandora, 2001 p. 247-248). 

în final considerăm necesară precizarea că trebuie atenţionat cititorul 
atunci când parcurge capitolul: „Sufletul omenesc - Icoană a Prea Sfintei 
Treimi" să nu confunde trihotomismul spiritual cu cel antropologic, 

neacceptat de Biserica Ortodoxă. (A se vedea în acest sens Pr. Dr. Marin 
D. Ciulei „Antropologia Patristică", Ed. Sirona 1999, p. 53-55 si 366). 

Aşadar în dorinţa unui real folos duhovnicesc spre dobândirea 
rugăciunii neîncetate, binecuvântăm această apariţie editorială îndemnând 
evlaviosul cititor cu cuvintele Sfântului Apostol Pavel: „Rugati-vă neîncetat' 
si „Duhul să nu-L stingeţi' (I Tesaloniceni V, 17, 19). 



Cu arhiereşti binecuvântări 

f Galaction 
Episcopul Alexandriei si Teleormanului 

28 februarie 2002 

La Sărbătoarea Sfinţilor Cuviosi 

loan Casian Romanul si Gherman din Dobrogea. 



Ierodiaconul Cleopa 

lerodiaconul Paraschiv Cleopa, fostul profesor ateu Cristian Motyka, 
însufleţit de o credinţă vie si lucrătoare, a început să tipărească cărţi de 
credinţă, care l-au ridicat duhovniceste deasupra multor duhovnici trăitori ai 
rugăciunii lui lisus. A vizitat de mai multe ori mănăstirile din Sf. Munte 
Athos si a luat legătură cu cei mai iscusiţi duhovnici care l-au însufleţit si 
mai mult si l-au îndemnat să scrie si l-au binecuvântat pentru acest scop. 

Trăitor în Mănăstirea Rarău, este însufletitorul rânduielii duhovniceşti 
râvnite de multe mănăstiri si de mulţi monahi care aspiră spre o viată mai 
înaltă, mai deosebită*. Martor ocular la multe minuni ale Icoanei Maicii 
Domnului Făcătoare de Minuni de la Mănăstirea Rarău, a scris cartea cu 
minunile Maicii Domnului la această mănăstire, carte care însufleţeşte cu 
râvna si cu dragostea de Dumnezeu, de Prea Curata Fecioară - ocrotitoare 
si mijlocitoare a întregului neam omenesc - si de Hristos, Fiul lui Dumnezeu 
si Mântuitorul nostru, al tuturor. 

Arhim. loan Larion Neagoe 
Stareţul Mănăstirii Sihăstria Rarău 



* Părintele Paraschiv Cleopa este un vrednic continuator al operei spirituale a Părintelui 
stareţ al Mănăstirii Rarău, Daniil Tudor (fostul scriitor Sandu Tudor si apoi monahul 
Agaton). Ca si acesta, a făcut dese vizite în Sf. Munte Athos, unde a câştigat în experienţa 
mistică, a cunoscut puterea si darurile Rugăciunii lui lisus si a revenit în tară cu chemarea 
fierbinte de a re-face cunoscută această rugăciune tuturor monahilor si mirenilor. Părintele 
Daniil a făcut cunoscută Rugăciunea lui lisus prin intermediul Mişcării Rugul Aprins, pe 
care el însuşi a înfiintat-o (Rugul Aprins, care ardea si nu mistuia, este atât o imagine a 
Maicii Domnului, cât si a rugăciunii neîncetate, a rugăciunii de toată vremea - Rugăciunea 
lui lisus). Părintele Cleopa se luptă pentru revigorarea Mişcării Rugul Aprins, dar nu numai 
la nivelul unui grup de intelectuali, ci la nivelul fiecărei parohii sau mănăstiri, ai căror 
credincioşi ard pentru Hristos. „Foc am venit să arunc pe pământ si cât as vrea să fie aprins 
chiar acum" - Le. 12, 49. Orice creştin trebuie să ardă, să fie purtător de Foc Ceresc, pentru 
ca Biserica, în întregime, să fie Rugul Aprins. 

Editura Agaton 



/. Valoarea si puterea 
„Rugăciunii lui li sus" 



îndoita cunoaştere a omului: 

- cunoaşterea „sfinţeniei si puterii lui Dumnezeu" 

- cunoaşterea „păcătoşeniei si neputinţei noastre" 

Rugăciunea „Doamne, lisuse Hristoase, Fiul lui Dumnezeu, miluieste- 
mă pe mine păcătosul" are două părţi, care sunt două mărturisiri: 

• mărturisirea de credinţă - recunoaşterea dumnezeirii lui Hristos; 

• mărturisirea păcatelor - recunoaşterea păcătoşeniei noastre. 

Din aceste două mărturisiri izvorăşte, aproape firesc, rugăciunea propriu- 
zisă (a treia parte): 

• rugăciunea pentru mântuirea noastră: „miluieste-mă". 

Mărturisirea credinţei în Hristos este legată de mărturisirea neputinţei 
noastre de a fi mântuiţi doar prin puterea noastră. Aceasta spune totul. 
Astfel, „Rugăciunea lui lisus" exprimă si sintetizează, în câteva cuvinte, 
toată învăţătura Bisericii noastre Ortodoxe. Prin „Rugăciunea lui lisus" noi 
atingem această îndoită cunoaştere: a sfinţeniei si puterii lui Dumnezei si a 
păcătoşeniei si neputinţei noastre. 

Sfântul Maxim Mărturisitorul arată că patima mândriei constă în a nu 
lua în considerare două lucruri: puterea Dumnezeiască si neputinţa 
noastră. Si această nesocotinţă dă naştere unei „minţi dezordonate". Prin 
urmare, omul cel mândru este omul nesocotinţei, în timp ce omul smerit 
este omul îndoitei cunoaşteri, care îsi recunoaşte propria slăbiciune si 
puterea lui Hristos. 

Aşadar, prin „Rugăciunea lui lisus" noi cunoaştem si mărturisim 
puterea lui Hristos (Doamne lisuse Hristoase, Fiul lui Dumnezeu), ca si 
propria noastră slăbiciune (miluieste-mă pe mine, păcătosul). Atingem, în 
acest fel, starea binecuvântată a smereniei, iar unde este smerenie este si 
harul lui Hristos si acest har este împărăţia Cerurilor. 

Orbii au rostit cuvintele „lisuse, Fiul lui David, ai milă de noi" (Matei 20, 
20) si vederea Ie-a fost redată. Leproşii au spus la fel si s-au vindecat de 
lepră (Luca4, 17). 

întreita lucrare a lui Dumnezeu: 
a Tatălui, a Fiului si a Duhului Sfânt 

Rugăciunea isihastă mai este numită si „Rugăciunea lui lisus", dar se 
bazează pe toate cele trei Persoane ale Sfintei Treimi. Domnul lisus fiind 
„Unul din Sfânta Treime" nu există niciodată fără Tatăl si Sfântul Duh si 
alcătuieşte împreună cu celelalte Persoane - Treimea cea de-o fiinţă si 
nedespărţită. Hristologia este strâns legată de Trialogie. 

Dumnezeu Tatăl i-a poruncit lui losif prin înger să-L numească pe 
Hristos, lisus: „Si vei chema numele lui lisus" (Matei 1, 21). Sfântul Duh, 
care l-a luminat pe Sfântul Apostol Pavel, ne învaţă: „Nimeni nu poate să 
zică, Domn este lisus, decât în Sfântul Duh" (Corinteni 12, 3). Rostind 
„Rugăciunea lui lisus" („Doamne, lisuse Hristoase, Fiul lui Dumnezeu, 
miluieste-mă pe mine păcătosul'), îl recunoaştem pe Dumnezeu Tatăl si ne 
supunem Lui. Mai mult, simţim lucrarea si împărtăşirea Sfântului Duh. 

Sfinţii Părinţi fiind luminaţi de Sfântul Duh, ne-au spus că „Tatăl, prin 
Fiul, în Sfântul Duh, săvârşesc toate". întreaga Sfântă Treime a creat 
lumea si a făcut pe om. Si iarăşi, întreaga Sfântă Treime a recreat omul si 
lumea: Tatăl a binevoit si Cuvântul s-a întrupat de la Sfântul Duh. Astfel, 
întruparea lui Hristos s-a făcut „din voinţa Tatălui si prin lucrarea Sfântului 
Duh". De aceea spunem că mântuirea omului si dobândirea darurilor divine 
sunt fapte comune ale Sfintei Treimi. Aceasta o spun si Sfinţii Părinţi. 

Sfântul Simeon Noul Teolog scrie că Fiul si Cuvântul lui Dumnezeu 
este usa mântuirii noastre, potrivit cuvintelor: „Eu sunt usa. De va intra 
cineva prin Mine, se va mântui si va intra si va ieşi si păşune va afla" (loan 
10, 9). Mântuitorul lisus Hristos este usa, iar Dumnezeu Tatăl este casa: 
„în casa Tatălui Meu multe locaşuri sunt" (loan 10, 9). Asa că, intrăm în 
casa lui Dumnezeu prin Mântuitorul lisus Hristos si pentru a deschide usa- 
Hristos, avem nevoie de cheia care este Duhul Sfânt (deoarece cunoaştem 
Adevărul, care este Hristos, prin lucrarea Duhului Sfânt). Tatăl a trimis pe 
Fiul în lume; Fiul si Cuvântul lui Dumnezeu îl descoperă pe Tatăl; Sfântul 
Duh care purcede din Tatăl si este trimis prin Fiul, zămisleşte pe Hristos în 
inimile noastre. 

îl cunoaştem, deci, pe Tatăl, prin Fiul, în Sfântul Duh. 

Sfântul Maxim Mărturisitorul vorbeşte adeseori, în scrierile sale, 
despre întrupările mistice ale Cuvântului. El scrie că precum cuvintele legii 
si ale profeţilor au fost înaintemergătoare întrupării Cuvântului, în acelaşi 
fel, Fiul si Cuvântul lui Dumnezeu, întrupat fiind, a devenit înaintemergător 
„prezentei Lui în Duh". A învăţat pe oameni prin propriile Lui Cuvinte, ca să 
fie în stare să primească prezenta Lui Dumnezeiască. Cu alte cuvinte, 

Hristos trebuie să se întrupeze înlăuntrul nostru, noi neputând altfel 
vedea slava Sa în Ceruri. întruparea lui Hristos în noi este făcută prin 
bunăvoinţa Tatălui si prin lucrarea Sfântului Duh. lată cum este 
exprimată împreună lucrarea Sfintei Treimi, cum recunoaştem si mărturisim 
marea taină că Domnul s-a descoperit prin întruparea Sa. Acela care 
neagă „Rugăciunea lui lisus", neagă Sfânta Treime. El nu se supune 
Tatălui si nu primeşte iluminarea Sfântului Duh, aşadar, nu are adevărata 
împărtăşire cu Hristos. Deci, trebuie să se întrebe dacă este cu adevărat 
creştin ortodox sau nu. 



Sufletul omenesc - icoană a Prea Sfintei Treimi 

Creat după chipul lui Dumnezeu (Facerea 1, 26), prin minte, cuvânt 
si inimă (treimea umană), creştinul este chemat să devină asemenea cu 
Dumnezeu prin sfinţenie (Matei 5, 48), care se obţine cu ajutorul Harului lui 
Dumnezeu, prin practicarea virtuţilor creştine [n.red.: treimea minte-cuvânt- 
inimă este doar o imagine-icoană ajutătoare si nu una antropologică]. 
Asemănarea creştinului cu Dumnezeu înfăţişează starea de deplină 
sfinţenie, dreptate si moralitate, ce poate fi atinsă prin statornicia în fapte 
bune, creştine, de către om. Acest lucru depinde de acţiunea puterilor 
spirituale si morale omeneşti, iar pe de altă parte de ajutorul Harului 
Dumnezeiesc. 

Prin Sfântul Botez, omul cel vechi este înmormântat cu Hristos, pentru 
ca împreună cu El să învieze (Galateni 3, 27), devenind astfel purtător de 
Hristos sau Hristofor. în acest fel, creştinul intră, prin lisus Hristos, în Trupul 
Său Tainic (Mistic), iar Treimea Dumnezeiască locuieşte acum înlăuntrul 
inimii sale (loan 17, 21) si îl îndumnezeieste prin energiile Sale Divine 
Necreate. 

Treimea Umană, chip al Sfintei Treimi, trebuie să se adâncească în 
asemănare, rămânând în legătura dragostei dumnezeieşti pentru că cel ce 
nu face acestea, îsi sfâşie sufletul treimic, desfăcând mintea de cuvânt si 
de voinţă. Păcatele si diavolii destramă treimea umană, astfel încât: 

• mintea, în loc să fie smerită si luminată de Duhul Sfânt, devine mândră 
si plină de întunecimea păcatelor ; 

• cuvântul vorbit, în loc să fie plin de Duh (de harul si de mireasma 
Duhului Sfânt), devine plin de duhoarea păcatelor ; 

• inima, în loc să fie smerită si jertfelnică, pentru mântuirea aproapelui, 
devine împietrită si plină de iubire de sine. 

Creştinul are minte, cuvânt si duh, iar mintea nu este fără de 

cuvânt, nici cuvântul fără duh, si acestea sunt una în alta si în ele însele. 

Pentru că mintea grăieşte prin cuvânt si cuvântul se arată prin duh. 

Prin aceasta, omul poartă un „chip" al Sfintei Treimi. Harul 

Dumnezeiesc (Energie Divină Necreată) trebuie să lumineze mintea 

noastră, să o aducă la puritate, restabilind facultăţile ei raţionale si intuitive, 

orientate spre contemplaţie si îndumnezeire. 



Rugăciunea ne reface chipul treimic 
si ne aduce asemănarea cu Dumnezeu 

Mintea noastră este aceea care hrăneşte sufletul nostru. Darul 
Duhului Sfânt pătrunde în noi prin poarta mintii noastre. Dar această poartă 
este închisă de păcatele noastre si de diavoli. Trebuie să ne rugăm până 
se deschide poarta mintii si prin ea va veni darul lui Dumnezeu în mintea 
noastră si de aici în inima noastră. Iar, când plinătatea harului va umple 
inima noastră, el se va revărsa în afară, pătrunzând din suflet în trup, 
transformându-l din muritor în nemuritor, din stricăcios în nestricăcios, 
făcându-l iradiator de bună mireasmă, taumaturg si theofor (exemplu: 
trupurile sfinţilor). 

Cea mai sigură si scurtă cale a unirii mistice a mintii cu cuvântul si cu 
voinţa, precum si a acestora, a omului deci, cu Dumnezeu, se realizează 
prin „Rugăciunea lui lisus". Toate faptele bune, creştine, ajută mintea să 
câştige dragostea dumnezeiască, dar mai mult decât toate, rugăciunea 
curată. Rugăciunea lui lisus curăţă firea umană de păcate mai repede 
decât orice faptă bună, deoarece ea are ca lucrare si ca îndeletnicire 
porunca cea mai mare si mai cuprinzătoare decât toate celelalte porunci: 
aceea de a iubi omul pe Dumnezeu din tot sufletul său, din toată inima sa 
si din tot cugetul său, si pe aproapele său ca pe sine însuşi. în mod 
deosebit, pentru împlinirea acestei porunci, dar si pentru împlinirea 
celorlalte, i se dă omului darul cel mai presus de fire a lui Dumnezeu, 
pentru a se putea ruga si curăţa. Prin „Rugăciunea lui lisus", se poate 
curăţa deplin si cât mai repede, atât mintea, cât si inima omului. Si după 
cum trupul care nu respiră este mort, tot astfel si sufletul care nu se roagă 
neîncetat (1 Tesaloniceni 6, 17) este mort duhovniceste. 

Lucrarea „Rugăciunii lui lisus" este simplă si nu necesită nici un fel de 
studii si nici cunoştinţe înalte. Nu se cere nimic altceva decât dragoste 
înflăcărată pentru Mântuitorul lisus Hristos si repetarea neîncetată a 
rugăciunii, cu atenţie, cu frică de Dumnezeu si cu duh smerit. Nu se cere 
de la început rugăciunea inimii sau celelalte faze mai înalte ale ei, ci numai 

repetarea ei, cu buzele mai întâi, apoi - alternativ - cu buzele si cu 
mintea, si asa mai departe. Noi să facem ceea ce este omeneşte, adică 
repetarea rugăciunii asa cum este ea, chiar necurată - la început, si 
Dumnezeu va face ceea ce este dumnezeiesc - adică urcarea noastră pe 
treptele cele mai înalte ale „Rugăciunii lui lisus". 

„Rugăciunea lui lisus" cere, în primul rând, despătimirea de lume, 
ascultarea de un duhovnic sporit si păzirea poruncilor Dumnezeieşti. La 
început, atenţia noastră se va concentra pentru împlinirea poruncilor 
dumnezeieşti si va fi ocupată cu deprinderea înfrânării si a ascultării. 

Sfinţii Părinţi spun că virtuţile nu unesc pe om desăvârşit cu 
Dumnezeu, ci ele sunt mijlocul cel mai bun pentru dobândirea rugăciunii, 
care uneşte pe om cu Dumnezeu - Sfânta Treime. Virtuţile sunt condiţia 
esenţială pentru a primi mai mult har, dar ele nu aduc prin ele însele har. 

Când duhovnicul, care are „Rugăciunea lui lisus", realizează că voinţa 
ucenicului său a fost tăiată si că a fost curăţit de patimile cele mai grave, 
atunci hotărăşte să-i dezvăluie din tainele „Rugăciunii lui lisus", dar si 
atunci nu-i spune totul, ci numai atât cât poate el duce si lucra (ucenicul). 
Duhovnicul va călăuzi pe ucenic puţin câte puţin, pentru a evita o cădere 
prea mare, în caz că ar putea fi amăgit sau dus în greşeală. 

Scopul principal al „Rugăciunii lui lisus" este reunificarea omului 
„care s-a împărţit" prin căderea în păcate. Omul, potrivit Sfintei Scripturi, 
a fost creat „după chipul lui Dumnezeu" (Coloseni 3, 10). Dumnezeu este 
Treime, adică fiinţă în trei ipostaze (persoane): Tatăl, Fiul si Duhul Sfânt. 
Astfel, sufletul fiind creat după chipul lui Dumnezeu, este unic, dar multiplu. 
El are trei puteri: mintea (raţiunea), dorinţa (pofta) si voinţa (mânia). 
Toate aceste trei puteri trebuie să fie unite si îndreptate spre Dumnezeu. 

Sfântul Maxim Mărturisitorul spune că: „prefacerea acestor puteri 
după fire, înseamnă pentru minte să cunoască pe Dumnezeu, pentru 
dorinţă să dorească si să iubească pe Dumnezeu, iar pentru voinţă să 
împlinească Voia lui Dumnezeu, cea Sfântă". Numai în acest fel este 
împlinită porunca Dumnezeiască: „Să iubeşti pe Domnul Dumnezeul tău 
din toată inima ta, din tot sufletul tău, din tot cugetul tău si din toată puterea 
fa"(Marcu 12,30). 

Când mintea rămâne în Dumnezeu, ridică dorinţa să îl iubească si 
voinţa să lupte împotriva duhului celui rău si să caute curăţirea. Astfel, 
existând un imbold spre Dumnezeu, există si unirea cu Dumnezeu. Din 
contră, păcatul rupe unirea celor trei puteri sufleteşti. Astfel, mintea tinde 
să-L nesocotească pe Dumnezeu, puterea poftitoare este îndreptată spre 
creaturi si spre păcate, iar voinţa este supusă tiraniei patimilor. Astfel, 
păcatele vor înrobi cu totul sufletul. Sfântul Grigorie Palama descrie astfel 
această stare: „Mai întâi mintea se mişcă departe de Dumnezeu si se 
întoarce spre celelalte creaturi; de câte ori vom deschide o usă patimilor, 

mintea se va împrăştia imediat, preocupată fiind tot timpul de lucruri 
trupeşti si lumeşti si asupra mulţimii plăcerilor si gândurilor împătimite ce 
vin din ele". Apoi, mintea căzând de la Dumnezeu, abate dorinţa de la El si 
de la poruncile Lui: „Când mintea rătăceşte, dorinţa este împrăştiată în 
desfrâu si nebunie". 

în cele din urmă, voinţa este chinuită si supusă patimilor. Astfel, omul 
care a fost sortit să devină fiu al lui Dumnezeu după har, devine un ucigaş 
asemenea celor mai sălbatice fiare, asemănându-se mai degrabă cu un 
scorpion sau cu o viperă. 

Deci, în acest fel, cele trei puteri sufleteşti se abat de la Dumnezeu si 
în acelaşi timp se pierde unitatea dintre ele. Dorinţa ar vrea să se întoarcă 
la Dumnezeu, dar voinţa nu-i permite. Pofta ar vrea să se întoarcă la 
Dumnezeu, dar mintea - neavând credinţă în Dumnezeu - nu vrea să-L 
iubească. Creştinii trebuie să lupte pentru această unitate a sufletului si să 
o atingă în final prin „Rugăciunea lui lisus". întoarcerea noastră la 
Dumnezeu începe cu adunarea mintii. Scopul nostru este să despărţim 
mintea de atracţiile care o înconjoară si să o aducem înlăuntrul inimii, astfel 
încât si pofta să fie adusă înapoi la Dumnezeu. 

Refacerea chipului dumnezeiesc (treimic) al omului înseamnă deci 
unirea (acţiunea în comun, în consens) a mintii, inimii si voinţei omului, 
lucru care poate avea loc numai după despătimirea lor, curăţirea lor (prin 
rugăciunea isihastă în special). Iar realizarea asemănării omului cu 
Dumnezeu înseamnă unirea omului cu Dumnezeu, îndumnezeirea lui. 



Deosebirea radicală dintre „Rugăciunii lui lisus" 
si Yoga sau alte metode mistice orientale 

. în „Rugăciunea lui lisus" se regăseşte credinţa în Dumnezeu care a 
creat lumea si care o conduce si o iubeşte. El este un Părinte iubitor, 
care are grijă să mântuiască creaţia Sa. Mântuirea se obţine în 
Dumnezeu. Din acest motiv, când ne rugăm îl implorăm zicând 
„miluieste-mă\". Autorăscumpărarea si autoîndumnezeirea sunt departe 
de lucrătorul „Rugăciunii lui lisus", pentru că acesta este păcatul lui 
Adam. El a vrut să devină Dumnezeu, nesocotind planul lui Dumnezeu 
pentru el. Mântuirea nu este obţinută prin noi înşine si „nu vine din noi 
înşine", cum pretind sistemele filosofice omeneşti, ci este atinsă în 
Dumnezeu. 

!. Cuvintele „Rugăciunii lui lisus" cuprind la un loc, conştiinţa prezentei lui 
Dumnezeu, conştiinţa păcătoşeniei proprii si trebuinţa de a fi miluit de 
lisus. Ele exprimă un raport al dependentei persoanei umane de mila 

iubitoare a Persoanei Divine si nu de o forţă (Energie) impersonală, 
ca în mistica altor credinţe. Noi nu ne luptăm ca să întâlnim un 
Dumnezeu impersonal, prin „Rugăciunea lui lisus". Noi nu căutăm 
înălţarea spre nimicul absolut. Rugăciunea noastră se îndreaptă spre 
Dumnezeul Personal, Dumnezeul-Om lisus, de aceea spunem „Doamne 
lisuse, Fiul lui Dumnezeu". Natura divină si cea umană se întâlnesc în 
Hristos, cu alte cuvinte „întru El locuieşte trupeşte plinătatea 
Dumnezeirii" (Coloseni 2, 9). 

Aşadar, antropologia si soteriologia creştină (învăţătura despre om si 
cea despre mântuirea lui), în monahismul ortodox, sunt strâns legate de 
hristologie. 

Noi îl iubim pe Mântuitorul lisus Hristos si îi păzim poruncile Lui. 
Acordăm mare importantă acestui aspect. Insistăm pe păzirea poruncilor 
lui Hristos. El însuşi ne-a spus: „Dacă mă iubiţi, păziţi poruncile Mele"(\n 
14, 15). lubindu-L pe Hristos si păzind poruncile Lui, suntem uniţi cu 
întreaga Sfântă Treime. 

Nu atingem o stare de mândrie prin rugăciunea neîncetată. Sistemele 
filosofice orientale urmăresc înălţarea Sinelui (din iubire de sine si deci, 
din mândrie). 

Creştinii ortodocşi ajung la starea binecuvântată de smerenie, prin 
„Rugăciunea lui lisus". Spunem „miluieste-mă" si ne considerăm mai răi 
decât toţi oamenii. Noi nu dispreţuim pe nici unul dintre fraţii noştri. Cel 
ce lucrează „Rugăciunea lui lisus" este străin de orice mândrie, pentru 
că oricine este mândru, este nebun (Ps. 13, 1). 

Mântuirea noastră nu este o noţiune abstractă, ci este unire în Duhul 
Sfânt, cu Hristos, cu Dumnezeu, cu Sfânta Treime. Dar, această unire 
totuşi nu şterge latura noastră omenească. Nu suntem integraţi 
(dizolvaţi, desfiinţaţi), din moment ce si noi suntem persoane. 

Pe măsură ce se dezvoltă rugăciunea, ajungem la putinţa de a ne 
vedea si recunoaşte greşeala, putem să vedem si să distingem mişcările 
diavolilor, dar, în acelaşi timp si lucrarea lui Hristos. Putem deci deosebi 
duhurile. Recunoaştem astfel lucrarea diavolului, care de multe ori se 
schimbă chiar si într-un înger de lumină. Distingem, deci, binele de rău, 
necreatul de creat. 

Lupta pentru „Rugăciunea lui lisus" este legată de curăţirea sufletului si 
a trupului de urmările stricăcioase ale patimilor. Nu ţintim apatia stoică, ci 
ne străduim să atingem starea de nepătimire lucrătoare, adică nu dorim 
mortificarea patimilor, ci transformarea lor. Fără nepătimire, Dumnezeu 
nu poate fi iubit si nu ne putem mântui. Dar, din cauză că această 
dragoste a fost pervertită si deformată, noi ne străduim pentru 
transformarea ei. Luptăm ca să schimbăm stările pervertite pe care 
diavolul Ie-a creat în noi. Nu putem fi mântuiţi fără acest război personal 

care este realizat cu ajutorul harului lui Hristos. Potrivit Sfântului 
Maxim Mărturisitorul: „Priceperea duhovnicească fără curăţirea inimii, 
este teologia diavolilor". 

Noi, creştinii ortodocşi, nu încercăm să ne călăuzim mintea spre 
nimicul absolut, prin „Rugăciunea lui lisus", ci să o întoarcem spre inimă 
si să coborâm harul lui Dumnezeu în suflet, de unde se va răspândi în 
tot trupul. „împărăţia lui Dumnezeu este înlăuntrul vostru" (Luca 17, 21). 
După învăţătura Sfintei Biserici Ortodoxe, nu trupul este în sine rău, ci 
felul nostru de a gândi, care este după trup (trupesc). Nu trebuie să 
încercăm să scăpăm de haina sufletului, după cum pretind sistemele 
filosofice, ci trebuie să încercăm să o salvăm. în plus, mântuirea 
înseamnă răscumpărarea întregului om, deci a sufletului si a trupului. 
Noi nu avem ca scop distrugerea trupului, ci luptăm ca să-l 
îndumnezeim. Noi nu dorim nici distrugerea vieţii, nu aspirăm să 
ajungem acolo unde nu este dorită viata, pentru a înceta astfel suferinţa. 
Noi practicăm „Rugăciunea lui lisus", pentru că însetăm după viata cea 
veşnică si vrem să trăim veşnic cu Dumnezeu. 

Nu suntem indiferenţi la lumea din jurul nostru. Sistemele filosofice 
orientale evită să înfrunte problemele oamenilor, pentru a-si putea 
menţine pacea (si indiferenta!). Noi ne rugăm neîncetat pentru toţi. 
Suntem mijlocitori pentru lumea întreagă. Mai mult, mântuirea noastră 
înseamnă unirea cu Hristos în timp ce suntem în comuniune cu alte 
persoane pe care le ajutăm pe calea mântuirii. Nu ne putem mântui prin 
noi înşine. O bucurie care este numai a noastră, fără să fie si pentru 
ceilalţi, nu este bucurie adevărată, ci egoism. 

Nu dăm prea mare importantă tehnicilor psihosomatice si diferitelor 
poziţii ale corpului. Considerăm doar că unele ajută la concentrarea 
mintii în inimă, ceea ce de altfel este posibil să se realizeze si fără 
aceste tehnici. 



Valoarea de nepreţuit a „Rugăciunii lui lisus" 

Noi nu luptăm pentru nepăsare, care este o stare negativă, ci pentru 
dobândirea harului lui Dumnezeu. 

Dacă curăţirea si mântuirea se atinge prin „Rugăciunea lui lisus", 
celelalte rugăciuni nu sunt potrivite sau necesare? Ele ne pot ajuta? 
Bineînţeles. Fiecare rugăciune are o putere uriaşă. Este un strigăt al 
sufletului. Harul lui Dumnezeu vine în noi potrivit credinţei si strădaniei celui 
care-L cere. Există mai multe feluri de rugăciune: rugăciunea liturgică, 
rugăciunea individuală, rugăciune de mulţumire, de laudă, etc. 

Totuşi, „Rugăciunea lui lisus" are o valoare nepreţuită, pentru că, 
după cum spune Sfântul Isaac Şirul, ea este acea cheită cu ajutorul căreia 
putem pătrunde taine pe care „ochiul nu Ie-a văzut, urechea nu Ie-a auzit, 
si nici la inima omului nu s-au suit". Adică, „Rugăciunea lui lisus" poate 
stăpâni mintea si o poate face să se roage fără încetare. Atunci mintea 
devine fără de culoare, fără formă, fără contur si primeşte într-un timp scurt 
har peste har. „Rugăciunea lui lisus" aduce mult har, mai mult decât chiar 
psaltirea, pentru că este strâns legată de smerenie si de conştiinţa 
păcătoşeniei noastre. 

Sfântul Grigorie Sinaitul spune că „Psaltirea este pentru cei care luptă 
pentru curăţirea inimii si pentru începători, în timp ce „Rugăciunea lui lisus" 
este pentru cei ce au gustat harul dumnezeiesc, pentru sihastri". 

De obicei, odată cu psalmodierea vine si dezordinea, pătrunzând în 
inimă egoismul si mândria pentru frumuseţea vocii, pentru părerile pe care 
le au ceilalţi despre noi. Dar nu există nimic dinafară care să stârnească 
mândria celui ce rosteşte tainic „Doamne, lisuse Hristoase, Fiul lui 
Dumnezeu, miluieste-mă pe mine, păcătosul" în chilia lui. Pentru acest 
motiv, sihastrii practică mai mult „Rugăciunea lui lisus" si fac utreniile si 
metaniile cu „Rugăciunea lui lisus". 

„Rugăciunea lui lisus" este destul de scurtă. Mintea se poate fixa mai 
uşor pe rugăciuni scurte. 

„Rugăciunea lui lisus" are o profunzime imensă, care nu poate fi 
văzută dinafară. Mintea noastră are însuşirea de a spori dragostea si de a 
o dori, ceea ce o face să se concentreze asupra ei. Sfântul Maxim 
Mărturisitorul spune că: „mintea rămâne statornică în lucrurile pe care o 
sporesc si de aceea asupra acelora care o sporesc, îsi îndreaptă si dorinţa 
si dragostea, fie că sunt dumnezeieşti, fie trupeşti si pătimaşe". Mai mult, 
aceleaşi lucruri se întâmplă si cu cunoaşterea. Ceea ce la prima vedere 
este simplu, poate deveni un subiect de studiu îndelungat. Cu atât mai 
mult, dulcele nume al lui lisus. Poţi medita toată viata asupra lui. 
„Rugăciunea lui lisus" este cea mai mare ştiinţă si cea mai înaltă formă, 
prin care dobândim Teologia sau Vederea lui Dumnezeu, care este 
izvodirea si sfârşitul rugăciunii curate, fructul ei binecuvântat. 



Puterea „Rugăciunii lui lisus" - 
descoperirea si nimicirea duhurilor rele (patimilor) 

Printre însuşirile minunate si necuprinse de minte ale dumnezeiescului 
nume al lui lisus, se găseşte si puterea de a izgoni pe demoni, lucru pe 

care ni-l spune însuşi Domnul nostru lisus Hristos (Marcu 16, 17) 
Demonii pot sălăşlui în om în două moduri: 

1. în chip simţit, când locuieşte cu fiinţa lui în trupul omului si când 
chinuieşte si trupul si sufletul. în felul acesta, în om se poate afla unul 
sau mai mulţi demoni (Marcu 5, 9). Acest om este un demonizat. Din 
Sfintele Evanghelii aflăm că Domnul nostru lisus Hristos vindecă 
demonizatii. De asemenea, Sfinţii Apostoli, ucenicii Domnului lisus, 
izgoneau pe diavoli din oameni cu puterea numelui Domnului lisus. 

2. In chip moral, satana petrece în om, când omul se face împlinitorul voii 
diavolului. în felul acesta „a intrat satana în luda" (loan 8, 27), adică a 
pus stăpânire pe mintea si voinţa lui, s-a unit cu el în duh. în această 
stare se află, ţinând seama de gradul lor de păcătoşenie, toţi cei care s- 
au botezat în Hristos, dar s-au îndepărtat de El prin păcate. Astfel înţeleg 
Sfinţii Părinţi întoarcerea diavolului cu alte şapte duhuri, mai cumplite, în 
templul sufletesc, din care s-a îndepărtat Duhul Sfânt, prin păcatele 
omului (Matei 12, 43-45). Duhurile care intră în acest fel în om, pot fi 
izgonite prin „Rugăciunea lui lisus", dacă vieţuim în necontenită 
pocăinţă. Trebuie, deci, să ne îngrijim ca să izgonim duhurile diavoleşti 
intrate în noi, din pricina neglijentei si a păcatelor noastre, prin 
„„Rugăciunea lui lisus"". 

Această rugăciune are Puterea de a învia pe cei omorâţi de păcate si 
de a-i izgoni pe demoni (loan 11, 25). „Rugăciunea lui lisus" mai întâi 
descoperă prezenta demonilor în om si apoi îi izgoneşte. 

Puterea satanei, când aude numele Domnului lisus Hristos, chemat în 
rugăciune de cel ce se roagă, începe să se clatine. Atunci, diavolul atâta în 
om toate patimile, căutând să-l întrerupă pe creştin de la rugăciune si să-l 
înspăimânte. Sfinţii Părinţi arată că lucrarea patimilor si cea a demonilor 
sunt legate între ele, căci demonii lucrează prin mijlocirea patimilor. Când, 
în vremea „Rugăciunii lui lisus", vom simţi o deosebită tulburare si fierbere 
a patimilor, să nu cădem în deznădejde si tulburare din această pricină. 
Dimpotrivă, să ne îmbărbătăm si să ne pregătim pentru o nevointă mai 
puternică cu „Rugăciunea lui lisus", ca unii ce simţim în chip vădit că 
rugăciunea a început să producă în noi lucrarea care îi este proprie. 

Sfântul loan Gură de Aur spune: „Pomenirea numelui Domnului nostru 
lisus Hristos îl atâta la luptă pe diavol, căci sufletul ce se sileşte în 
„Rugăciunea lui lisus" poate dobândi totul. Dar, mai întâi, omul va vedea 
răul dinlăuntru! inimii sale si apoi binele. Această rugăciune dă pe fată 
păcatul care este în noi si tot această rugăciune îl va nimici. Această 
rugăciune va birui si va smulge, încetul cu încetul, puterea diavolului din 
inima noastră ". 

Isihasmul - calea de îndumnezeire a omului 

Omul a fost creat după chipul lui Dumnezeu si în vederea ajungerii la 
asemănarea cu Dumnezeu (Facerea, 1 , 26; 5, 1 ). în tradiţia Sfinţilor Părinţi, 
această asemănare înseamnă îndumnezeirea omului. De aceea, scopul 
final al omului este ajungerea la îndumnezeire. 

Sfântul Grigorie Palama spune că: „îndumnezeirea înseamnă vederea 
luminii necreate". Atunci când persoana umană ajunge la vederea Luminii 
Necreate în Persoana Logosului - Cuvântul lui Dumnezeu, el ajunge la 
îndumnezeire. Vederea Luminii necreate este unirea cu Dumnezeu, 
îndumnezeirea persoanei umane (participare si comuniune cu 
Dumnezeirea). 

Contemplarea si îndumnezeirea oferă adevărata cunoaştere a lui 
Dumnezeu. Cunoaşterea lui Dumnezeu si teologia nu sunt roade ale 
raţiunii, ci o viată trăită dincolo de raţiune. Ele depăşesc înţelegerea si 
cunoaşterea umană. Nu există vreun capăt al îndumnezeierii, ci o 
progresie infinită. Singura metodă care duce la îndumnezeire si la vederea 
Luminii Necreate este cea ascetică, care este după Hristos si întru Hristos. 

Vom analiza, pe scurt, doar câteva elemente ale acestei metode 
ascetice, care constituie ceea ce numim isihasm. 

Sfinţii Părinţi spun că există trei etape ale desăvârşirii duhovniceşti: 
curăţirea inimii, iluminarea mintii si îndumnezeirea. Despătimirea sau 
curăţirea inimii înseamnă eliberarea ei de toate gândurile rele, detaşarea 
persoanei umane de plăcere si durere. Iluminarea mintii înseamnă 
atingerea rugăciunii neîncetate a mintii, prin care omul scapă de ignorantă 
si de uitare si, în acest fel, are mintea mereu îndreptată spre Dumnezeu. 
Iar vederea lui Dumnezeu înseamnă contemplarea Dumnezeirii si 
eliberarea omului de imaginaţie. 

Odată cu căderea omului, mintea sa s-a identificat si s-a supus raţiunii 
si patimilor. Aceste două centre de cunoaştere nu sunt identice, ci 
funcţionează în paralel. Identificarea lor duce la întunecarea mintii si la 
căderea omului. Ele sunt despărţite cu ajutorul isihasmului, prin limitarea 
temporară a simţurilor si a raţiunii, prin folosirea rugăciunii neîncetate a 
mintii si a inimii, prin coborârea mintii în inimă. în acest fel, după un timp, 
cu ajutorul lui Dumnezeu, persoana umană experiază isihia mintii, care 
înseamnă a trăi în Domnul. Aceasta înseamnă că mintea s-a curăţit de 
gânduri si că nu are decât o singură activitate, cea a rugăciunii neîncetate. 
Isihia mintii este o predanie a Sfinţilor Părinţi si mai este numită 
„cunoaşterea gândurilor" (când mintea omului devine mintea lui Hristos, ea 
se poate contempla pe sine!). 

Persoana umană, în drumul ei spre îndumnezeire, face mari eforturi 
pentru a se elibera si de imaginaţie. Aceasta nu înseamnă că persoana 

umană scapă de imaginaţie, ci doar că aceasta este inactivă. 
Imaginaţiile sunt văluri puse pe minte, care este ochiul sufletului, 
împiedicând-o de la vederea Slavei Dumnezeirii. 



Istorioară despre puterea „Rugăciunii lui lisus" 

Un frate, lucrător al rugăciunii mintii si a inimii, rugându-se a avut 
următoarea vedenie: «/A văzut cu mintea sa că se află în Iad, în Tartar, 
acolo unde este locuinţa tuturor demonilor. Acolo a văzut o cetate foarte 
mare, care era plină de întuneric foarte gros si aproape pipăibil, despre 
care, spune Mântuitorul nostru lisus Hristos: „Acolo va fi întunericul cel din 
afară", deoarece nici o rază de lumină nu pătrunde acolo. Acolo a hotărât 
Domnul să locuiască demonii, în vecii vecilor. Iar porţile acestor cetăţi erau 
mari si puternice, fiind păzite de câţiva demoni înfricoşători de urâţi, 
înăuntrul cetăţii locuiau demoni fără de număr. Unii dintre ei ieşeau din 
cetate, iar alţii intrau, ca albinele în stup. 

Fratele stătea lângă drum. Era aplecat, fruntea lui sprijinindu-se pe 
genunchi, trupul lui fiind arcuit ca un pod, iar pieptul lui adâncit ca o boltă. 

Astfel stând, fratele spunea cu durere, din inimă: „Doamne lisuse 
Hristoase, Fiul lui Dumnezeu, miluieste-mă pe mine păcătosul". Spunând 
astfel rugăciunea, la fiecare rugăciune a sa, ieşea din gura lui o flacără de 
foc imaterială, care se îndrepta către un demon si-l ardea, încât demonul 
rămânea pe loc ca „un buştean". Spunând mai departe rugăciunea, alt 
demon era ars de para de foc ce ieşea din gura lui. Rugându-se fratele 
astfel mai mult timp, a reuşit cu Darul lui Dumnezeu să ardă mai mulţi 
demoni, care stăteau în fata porţilor iadului. 

Demonii, care se aflau înăuntrul cetăţii, vedeau că dispar demoni, 
vedeau si sabia de foc a „Rugăciunii lui lisus", care îi nimicea, dar de unde 
venea aceasta nu puteau afla, pentru că numele lui Dumnezeu îi ameţea, 
precum ameţeşte fumul albinele. 

Atunci, au mers si au spus cele întâmplate împăratului lor, Satana, 
care aflând de nenorocire, s-a tulburat foarte, dar se temea să iasă din 
cetate, pentru a nu fi ars si el. A scos, însă, capul său necurat afară din 
cetate, pentru a vedea ce se întâmplă si de unde vine sabia de foc. în 
acele clipe, flacăra de foc a rugăciunii l-a atins în fată, arzându-l. Atunci, s- 
a retras repede înăuntru, închizând porţile Iadului. 

Iar fratele, venindu-si în fire si cugetând la cele întâmplate, se bucura 
de nimicirea demonilor, slăvind si mulţumind Domnului nostru lisus Hristos, 
care a dat atâta har si putere celor care îl iubesc din tot sufletul si îl 
cheamă din adâncul inimii în ajutor» . 

//. Suntem datori să ne rugăm 



Datoria creştinilor de a spune „Rugăciunea lui 

lisus" 

Dacă rugăciunea n-ar fi fost obligatorie, atunci Duhul Sfânt nu ne-ar fi spus 
prin gura Sfântului Proroc David: „Bine voi cuvânta pe Domnul în toată 
vremea" (Psalm 33,1; 102, 1-2) - Rugăciunea lui lisus mai este numită si 
rugăciunea de toată vremea sau rugăciunea isihastă. De asemenea, nici 
Dumnezeiescul Apostol Pavel - gura lui Hristos - nu ne-ar fi poruncit: 
„Rugati-vă neîncetat" (II Tesaloniceni 5, 17). Din aceste mărturii ale Sfintei 
Scripturi, înţelegem că trebuie să ne rugăm tot timpul si în orice loc, dar 
mai ales în Biserică si în Sfintele Mănăstiri, unde este mai puternic darul 
rugăciunii. 

Dar, vor zice unii, cum putem să ne rugăm neîncetat, având atâtea 
munci grele de făcut si o singură gură si un singur cuvânt? Prea Bunul 
Dumnezeu, cel ce toate, cu negrăită înţelepciune Ie-a făcut, acela din 
început, ne-a înzestrat cu îndoit cuvânt si îndoită gură, spre a putea împlini 
cele ce prin Duhul Sfânt avea să le ceară de la noi. în afară de gura 
trupului nostru, avem si o gură tainică, a sufletului nostru. Deci, când 
vorbim cu gura trupului, trebuie să ne rugăm tainic cu gura mintii. Putem să 
utilizăm metaniile brăţară, pentru a ne ruga în acest timp cu „Rugăciunea 
lui lisus". 

Dar, ne întrebăm, cum poate creştinul care vorbeşte despre cele ale 
vieţii, când mănâncă sau când doarme, cum poate el să-L laude pe 
Dumnezeu? La aceasta răspunde Sfântul Vasile cel Mare, că este o gură 
de taină a omului, lăuntrică, prin mijlocirea căreia omul devine părtaş 
cuvântului - dătător de viată - al lui Dumnezeu, care este pâinea cea vie, 
care s-a pogorât din Cer. Despre această gură spune Sfântul Proroc David: 
„Gura mea am deschis si am aflat"(Psa\m 118, 131). 

Dumnezeu ne cheamă să deschidem această gură tainică pentru ca 
sufletul să primească hrana cea veşnică, Harul Duhului Sfânt. Dar, în afară 
de orice rugăciune tainică, Sfântul Isaac Şirul arată că orice gândire cu 
frică de Dumnezeu, orice cugetare duhovnicească, orice grijă a mintii 
pentru mântuire si orice muncă pe care o facem cu răbdare, smerenie si 
dragoste creştină, spre folosul semenilor noştri si spre slava lui Dumnezeu, 

este de fapt o rugăciune. El zice: „Se cuvine să cunoaştem, fraţilor, că 
orice vorbire ce se face în taină si toată grija mintii pentru Dumnezeu si 
toată cugetarea celor duhovniceşti, în rugăciune se preface. Ori cuvinte 
citite de a-i spune, ori glasuri ale gurii spre doxologia lui Dumnezeu, ori 
grija de mântuire în Domnul, ori închinăciuni ale trupului, ori cântare de 
psalmi, prin cuvântare de stihuri si altele de acest fel, prin care se face 
învăţătura rugăciunii curate si din care se naşte Dragostea fată de 
Dumnezeu. Este bine să ştim că si simţirea de Dumnezeu, fără cuvinte, 
este o rugăciune". 

Când cineva munceşte cu frică de Dumnezeu si spre folosul semenilor 
si are prezenta lui Dumnezeu în minte, unul ca acesta se află întru simţirea 
de Dumnezeu si este întru rugăciune. Dacă la această simţire de 
Dumnezeu adaugă si cuvinte (rugăciuni), atunci este asemenea cu cel care 
peste focul aprins mai pune lemne. 

Domnul nostru lisus Hristos este unicul mijlocitor pentru mântuirea 
noastră obiectivă. Numele lui a împrumutat de la Dumnezeirea Sa o putere 
Atotsfântă si Nemărginită. Aşadar, dacă toată munca noastră o vom 
face simţind prezenta lui Dumnezeu si rugându-ne Lui, atunci toată viata 
noastră se va preface într-o rugăciune neîncetată, plină de nădejdea si 
bucuria mântuirii. 

Să muncim având în gura noastră „Rugăciunea lui lisus", în minte 
vederea lui Dumnezeu si să ne rugăm neîncetat, oriunde am fi. Altfel spus, 
să stăm cu mintea în inimă înaintea lui Dumnezeu si să ne rugăm. 

Fără rugăciune lucrătoare si muncă binecuvântată, nimeni nu poate 
să scape de acţiunea patimilor si ale gândurilor provenite de la diavoli. Cei 
care se nevoiesc în ascultare la Sfintele Mănăstiri, în viata de obşte, mai 
repede biruiesc patimile, căci prin muncă binecuvântată, răbdare si tăierea 
voii lor, lovesc deodată patimile si prin lovituri repetate ajung să le omoare 
desăvârşit. Pentru cei ce sunt în singurătate (pustie), lupta este numai cu 
gândul, care este tot atât de slabă în lucrarea ei, ca lovitura pricinuită de 
atingerea unei muşte. De aceea, omorârea patimilor în singurătate se 
prelungeşte mult timp si aproape întotdeauna ea nu este propriu-zis o 
omorâre, ci o amorţire pe o anumită perioadă de timp, până când nevoitorul 
se va întâlni cu cauzele patimilor. In acest caz, patimile ca fulgerele se 
aprind si de nu se va trezi pustnicul cu putere mare, rugăciune si post 
aspru, nu va rămâne nevătămat, lată de ce Sfinţii Părinţi poruncesc să 
biruim patimile cu post, prin lupta cu ele în viata de obşte si numai după 
aceea să mergem în pustie. 

Mirenii care vor să lupte cu patimile, vor fi ispitiţi de cei din casa lor, de 
oamenii cu care lucrează si cu care se întâlnesc. De aceea, ei trebuie să 
aibă un duhovnic sporit la mănăstire si să asculte de el. Astfel, fiind sub 

canonul duhovnicului si întărit prin darul Sfintei Mănăstiri, vor putea mai 
uşor să se mântuiască. 

Aşadar nu se cuvine să ne avântăm mai înainte de vreme spre o 
sporire desăvârşită în rugăciunea înaltă, de care, după Sfântul Isaac Şirul: 
„abia se învredniceşte unul din zece mii". Nouă, celor pătimaşi si 
neputincioşi, ne este destul să vedem măcar urma liniştirii mintale, adică 
rugăciunea mintii lucrătoare, prin care se alungă din inimă atacurile 
vătămătoare si vrăjmaşe ale gândurilor rele. în aceasta constă lucrarea 
noilor începători, prin care, dacă vrea Dumnezeu, se ajunge si la 
rugăciunea înaltă, contemplativă. 

Creştinii devin, prin Sfântul Botez, fii ai lui Dumnezeu după har 
(Galateni 3, 27). Dumnezeu este Tatăl nostru, iar noi suntem copiii Lui prea 
iubiţi. Mama noastră duhovnicească este Maica Domnului. Asa după cum 
un copil stă de vorbă cu mama lui si îi spune toate lucrurile pe care le face 
si pe care vrea să le facă si se roagă ei, tot asa si noi trebuie să ne rugăm 
Maicii Domnului - Mama noastră. Dumnezeu, pentru rugăciunile 
Preacuratei Maicii Sale, ne va milui pe noi si ne va împlini cererile cele 
mântuitoare. 

Cădem în păcate, pentru că nu rezistăm ispitelor care vin de la trup, 
de la oameni si de la diavoli. Si nu rezistăm la ispite, pentru că nu suntem 
întăriţi de harul lui Dumnezeu. Iar harul lui Dumnezeu nu ne întăreşte, 
pentru că nu mergem la Biserică, nu postim, nu ne spovedim, nu ne rugăm 
si nu ne împărtăşim cu Sfintele Taine. 



Să ne rugăm pentru ceilalţi cu „Rugăciunea lui 

lisus" 

Există în lume atâta suferinţă si atâtea rele, si atâta necunoaştere a lui 
Dumnezeu, care - după cum spun Sfinţii Părinţi - este cel mai mare păcat. 
Pentru aceasta eşti dator să te rogi si să plângi. 

Atunci când creştinii „dorm", preotul trebuie să-si pună mintea de 
strajă, adică să vegheze si să se roage Lui Dumnezeu, pentru poporul Său. 
Ca preot, ai si mai mare îndatorire de a te ruga pentru ceilalţi, deoarece tu 
eşti acela căruia i-a încredinţat Dumnezeu pe poporul său. 

Câţi oameni se risipesc! Câţi sunt în pragul sinuciderii! Câţi sunt pe 
punctul de a comite crime îngrozitoare! Câţi sunt deznădăjduiţi în nevoi! 
Trebuie să rostim „Rugăciunea lui lisus", pentru toţi aceşti oameni. 
„Doamne lisuse Hristoase, miluieste-i pe robii Tăi" sau „pe robul Tău" - 
pomenindu-i numele, dacă te rogi doar pentru cineva anume. După aceea 
ar trebui să continuăm fără să menţionăm numele. Dumnezeu ştie pentru 

cine ne rugăm. Nu trebuie să ne gândim nici la problemele care-i 
frământă. Spunem doar „miluieste pe robul Tău". 

Părintele lerosch. Paisie Olaru învăţa pe ucenici să zică: „Doamne, 
lisuse Hhstoase, Fiul lui Dumnezeu, miluieste-ne pe noi", ca să ne 
izbăvească de egoism. Dar, rugăciunea pentru ceilalţi, este un efort 
necesar si pentru alt motiv. Când ne rugăm pentru altcineva, imediat 
primim lămuriri de la Dumnezeu, despre ceea ce are în special nevoie si 
putem lucra efectiv pentru mântuirea lui. Inima devine foarte sensibilă si 
nespus de ageră în recunoaşterea diavolului si, în acelaşi timp, îsi trage 
multă putere din rugăciune, pentru a alunga pe cel rău din ea. Astfel devine 
un receptor al Duhului Sfânt. Mai mult decât atât, fiind încercat în războiul 
asupra diavolului si având cunoaşterea harului dumnezeiesc, poţi cu mare 
uşurinţă să intri în sufletul celuilalt si să pătrunzi în lumea interioară a celui 
ce vine la spovedanie. Folosul este nespus de mare. El va pleca de la 
scaunul de spovedanie alt om, uşurat de patimile ştiute si de cele neştiute. 



Când, unde, cât si cum să ne rugăm ? 

Să ne rugăm neîncetat, dar în special la orele 12, 15, 18, 21, 24, 3, 6 
si 9. Rugăciunea care se face în acelaşi timp, în mai multe locuri si de 
către mai mulţi creştini, ne va curăţa, va sfinţi si va schimba duhul tării. 

înainte de a dormi, să spunem „Rugăciunea lui lisus" pe respiraţie, să 
spunem Crezul si să ne însemnăm cu Sfânta Cruce. în acest fel, darul 
Duhului Sfânt si îngerul păzitor ne vor acoperi si sfinţi. 

Dacă, în loc să ne rugăm, vom citi cărţi „uşoare" si ne vom uita la filme 
blestemate, mintea noastră se va spurca si vom avea visuri desfrânate si 
duhul desfrânării ne va spurca în timpul somnului. 

Cei care vin si se roagă la Sfintele Mănăstiri, vor reaprinde mai tare 
focul Duhului Sfânt în inimile lor. Trebuie să ne rugăm neîncetat, pentru că 
neîncetat suntem ispitiţi de patimile trupului si ale sufletului, de către 
oameni si de către diavoli. Când ne rugăm, Harul Duhului Sfânt vine si 
îndepărtează ispitele care vin asupra noastră. 

Si, după cum spune un cuvios Părinte: „Când oala de mâncare se află 
pe foc, nu se apropie de ea musca, dar când se răceşte, vine musca si se 
aşează în ea. Tot astfel si de creştinul care este aprins cu focul Duhului 
Sfânt, nu se apropie musca (diavolul)". 

Cel mai mult luptă diavolii pe creştinii care se roagă. Orice creştin, 
când se roagă, poate observa cu mintea pe diavoli, care caută să-l 
întrerupă de la rugăciune, rătăcindu-i gândurile în toate colturile lumii si la 
toate păcatele pe care Ie-a făcut sau pe care le-ar putea face. „Căci ştie 

diavolul că nimic nu-l luptă mai tare, decât rugăciunea, cea către 
Dumnezeu" (A vva Agathon, Pateric Egiptean, p.25). 

în afară de slujbele Bisericeşti, trebuie să-ti dedici anumite momente, 
special pentru a practica „Rugăciunea lui lisus". Să începi puţin câte puţin 
si să continui potrivit cu zestrea duhovnicească si harul ce-l simţi. Se poate 
începe prin rostirea rugăciunii o jumătate de oră înainte de răsăritul 
soarelui si o jumătate de oră seara, înainte de culcare. Este necesar să 
existe un program statornic, care să nu fie călcat în nici un chip, nici 
măcar pentru lucruri bune. Este necesară, de asemenea, si o încăpere 
liniştită si izolată, unde să nu se audă zgomote si acolo să începi si să 
lucrezi „Rugăciunea lui lisus". 

La început trebuie să-ti încălzeşti inima sau să citeşti o lucrare a 
Sfinţilor Părinţi, din care să ne adunăm si să ne smerim. Apoi, fie cu buzele 
sau cu mintea, sau cu inima, potrivit cu nivelul nostru duhovnicesc, să 
spunem „Rugăciunea lui lisus". Cu timpul, momentele acordate „Rugăciunii 
lui lisus", se vor mări si vor îndulci inima si vei tânji după ele. Dar la 

început avem nevoie să ne silim pe noi înşine să spunem rugăciunea, chiar 
si pentru scurt timp. Ne va face mult bine. Este însă suficient ca să ne 
rugăm puţin timp? Nu este suficient, dar când există dorinţă si smerenie, 
Dumnezeu împlineşte ceea ce lipseşte rugăciunii. Pentru că dacă 
Dumnezeu arată atâta milostivire pentru căderile noastre, nu va fi el 
nespus de milostiv cu noi, în strădania noastră de a ne curăţa si sfinţi ? 
Dumnezeu va împlini orice lipsă a noastră. 

Pentru că cei din lume sunt ocupaţi cu multe griji, se poate ca într-o 
oră de rugăciune să se bucure de mai multă binecuvântare decât multe 
ore, ale unui călugăr pustnic. 

Să ştii că în timpul „Rugăciunii lui lisus", diavolul îti va aduce multe 
ispite, ca să te întrerupă. Dar, mai trebuie să ştii că Dumnezeu te încearcă 
prin aceste ispite, ca să vadă dacă ai într-adevăr voinţa să lucrezi 
„Rugăciunea lui lisus". în asemenea cazuri, dacă te sileşti, Dumnezeu va 
veni în ajutorul tău si va îndepărta toate greutăţile. Multe din gândurile, 
chiar si cele bune, din timpul rugăciunii, pot veni de la cel rău. Dacă 
diavolul îsi dă seama că suntem gata să părăsim „Rugăciunea lui lisus", 
pentru alte lucrări, chiar dacă sunt bune, ne va aduce în minte multe 
asemenea gânduri, în momentul în care ne rugăm ca să ne amânăm 
rugăciunea. 

Se întâmplă, uneori, să ne întoarcem la chiliile noastre obosiţi, după 
ce am muncit mult si ne-am cheltuit întreaga energie pentru slujirea fraţilor. 
Ce ar trebui să facem în astfel de cazuri? în nici un caz, nu ar trebui să 
renunţăm la „Rugăciunea lui lisus". Sfântul Simeon Noul Teolog ne 
sfătuieşte ca, în nici un caz, slujirea fraţilor să nu fie motiv de a ne lipsi de 
„Rugăciunea lui lisus", deoarece atunci pierdem multe. Nu trebuie să găsim 

niciodată scuze, ca să amânăm rugăciunea. „în slujire, osteneşte pe 
măsura puterii tale, iar în chilia ta nevoieste-te în rugăciune, cu smerenie, 
priveghere si lacrimi neîncetate. Si să nu ai în minte că astăzi am trudit 
peste puteri si deci să scurtez rugăciunea, pentru oboseala trupului. 
Fiindcă, îti spun că nu contează cât te osteneşti pentru alţii, peste puterile 
tale, căci a te lipsi de asa ceva atât de important cum este rugăciunea, 
mare nesocotinţă este". 

O jumătate de oră cu „Rugăciunea lui lisus", valorează cât trei ore de 
somn adânc, de odihnă. Rostirea îndelungată a „Rugăciunii lui lisus", 
odihneşte pe om si-l linişteşte. Chiar si din acest punct de vedere, este o 
doctorie odihnitoare pentru trup. 

Mulţi fraţi au necazuri si suferă pentru că lucrează mai mult cu 
raţiunea, decât cu inima. Se chinuiesc căutându-si gândurile, pe când, 
dacă trăiesc în har, gândurile vin pur si simplu. De aceea, se ceartă fraţii si 
nu au pace, iar atunci când sunt nedreptăţiţi se mâhnesc si nu se bucură 
potrivit poruncii lui Hristos, deoarece nu au nici o legătură cu „Rugăciunea 
iui lisus". 

Să nu considerăm „Rugăciunea lui lisus" ca pe ceva ocazional, ci 
drept însăşi viata noastră. Oriunde vei fi, pe stradă, în maşină sau în orice 
altă parte, să spui „Rugăciunea lui lisus": „Doamne lisuse Hristoase Fiul lui 
Dumnezeu, miluieste-mă pe mine păcătosul" si „Preasfântă Născătoare de 
Dumnezeu, mântuieste-mă". Trebuie să ne mişcăm înlăuntrul rugăciunii. Iar 
teologia si predica să ni se nască, înlăuntrul atmosferei celei sfinte. Trebuie 
să avem propriul program, pe care să-l respectăm în fiecare zi. Când trăim 
în acest fel, lumea are folos peste măsură. 

Aceia care au înţelegerea unui călugăr, simt nevoia să primească 
binecuvântarea, orice lucrare ar avea. Si în toată viata lor să se 
încredinţeze unui povătuitor duhovnicesc, pentru ca acesta să vegheze 
asupra lor si să-i îndrepte în tot ceea ce fac. Ar trebui să mergem des la 
Sfânta Liturghie, pregătiţi asa cum se cuvine, si să ne împărtăşim cu 
Preacuratele lui Hristos Taine. 

Sfânta Evanghelie ne învaţă cum si cât timp trebuie să ne rugăm. 
Când Domnul nostru lisus Hristos Ie-a spus Sfinţilor Apostoli: „Simone, 
Simone, iată Satana v-a cerut ca să vă cearnă ca pe grâu. Iar Eu m-am 
rugat pentru tine ca să nu piară credinţa ta" (Matei 31 , 32) Sfântul Apostol 
Petru a răspuns: „Doamne, cu Tine sunt gata să merg si-n temniţă si la 
moarte". După aceasta, Mântuitorul nostru lisus Hristos a mers în Grădina 
Ghetsimani ca să se roage, înainte de Sfintele Sale Patimi. Firea Umană a 
Mântuitorului nostru lisus Hristos trebuia să fie întărită înainte de Sfintele 
Patimi. în timpul rugăciunii Sale, un înger s-a arătat si-L întărea (Matei 22, 
43). Domnul lisus Hristos „Fiind în chin de moarte, mai stăruitor se 

ruga. Si sudoarea Lui s-a făcut ca picăturile de sânge care picurau pe 

pământ. Si ridicându-se din rugăciune, a venit la ucenicii Lui si i-a aflat 
adormiţi". Si Ie-a zis: Privegheaţi si vă rugaţi, ca să nu intraţi în ispită 

(Matei 26). Pentru că nu s-au putut ruga, puterea Dumnezeiască nu i-a 
întărit si în fata ispitelor, Sfinţii Apostoli s-au lepădat de Mântuitorul lisus 
Hristos. în fata ispitelor, a atacurilor diavoleşti, a morţii nu putem rezista, 
dacă nu suntem întăriţi de Puterea Dumnezeiască. Iar Puterea 
Dumnezeiască nu ne întăreşte, dacă nu ne rugăm. 

Prima condiţie pentru a practica „Rugăciunea lui lisus": 
împacă-te cu aproapele tău /(Matei 5, 23-25) 

Cu privire la loc: este Biserica si camera ta: 

"Tu însă, când te rogi, intră în cămara ta si, închizând usa, 
roagă-te Tatălui tău, Care este în ascuns..." (Matei 6,6) 

în linişte totală. în singurătate. Totodată, se înţelege si interiorizarea în 
rugăciune care să-si găsească trăire, în suflet cu sârguintă, în minte cu 
înţelegere si în inimă cu simţire afectivă; cum zice Domnul: "împărăţia lui 
Dumnezeu este înlăuntrul vostru" (Luca 27, 21 ). 

Cum să ne rugăm? Domnul lisus ne învaţă: "Asa să vă rugaţi: "Tatăl 
nostru..." ". Deci zicem la început „împărate Ceresc", „Sfinte Dumnezeule", 
„Prea Sfântă Treime", „Tatăl nostru...". Si apoi "Rugăciunea lui lisus" (Tes. 
5,17). 

Stăm în genunchi sau pe un scăunel (înălţimea de cea. 30 cm) si 
începem să rostim "Rugăciunea lui lisus", zicând rar "Doamne, lisuse 
Hristoase, Fiul lui Dumnezeu, miluieste-mă pe mine, păcătosul", cu căinţă 
si smerenie (căci suntem păcătoşi), concentraţi numai la aceste cuvinte, pe 
care le zicem cu înţelegere si nu gândim la nimic altceva (nici bine, cu atât 
mai mult la cele rele). 

în timpul exerciţiului de rugăciune încetează orice mişcare. 

Nu căutaţi senzaţionalul. 

Feriti-vă de orice imaginaţie, vedenie si vis de la diavol. Nu închideţi 
ochii! 

Durata exerciţiului pentru începători este de 10-15 minute. 

Mulţi dintre monahi si multe dintre monahii sunt râvnitori pentru a avea 
practica rugăciunii continue. Ar rosti rugăciunea pustnicului "Doamne, 
lisuse Hristoase, Fiul lui Dumnezeu, mântuieste-mă pe mine, păcătosul" 
mereu, dar se plâng de nereuşită. Care e cauza? N-au persistentă. N-au 
statornicie si stabilitate în acţiune. Aceasta e o acţiune bună si sfântă 
pentru tot creştinul. E o nevointă care face parte din principala trăire de 
monah. Si tu n-o iei în serios, ci superficial, la aminte căci nici o meserie 
sau profesie nu se învaţă numai să încerci, ci trebuie să începi si să ai 
continuitate din an în an si să te ridici din treaptă în treaptă. Altfel, nu 
reuşeşti. Deci să nu zici: hai să încerc să mă deprind si eu cu rugăciunea 

inimii. Ci, hai să încep rugăciunea inimii si să ajung practicant al 
rugăciunii continue. Că de încercat a încercat si luda si a dat înapoi. 

Urmează zilnic acest exerciţiu de 10-15 minute, de 2-3 ori pe zi, si te 
vei bucura de rezultate, sporind în rugăciune si viată de evlavie. Si în cursul 
zilei, de câte ori îti vei aduce aminte, de eşti la muncă, la birou, sau pe 
cale, vei zice: "Doamne, lisuse...". Iar după un timp, vei observa că si 
atunci când îti faci pravila particulară sau atunci când participi la cele 7 
laude, vei observa că te poţi coborî cu mintea în inimă si vei realiza 
calitatea rugăciunii, lucru pe care îl dorim. 

Nu mai zice că nu e pentru tine - căci eşti păcătos. începe de acolo, 
din starea cea mai de jos unde te afli si te va ajuta Hristos. înlătură 
trândăvia si adaugă nevointă peste nevointă si vei reuşi. „Dă-mi voinţă să-ti 
dau putere" zice Domnul. îndrăzniţi, Eu am biruit lumea - păcatul, zice 
iarăşi Domnul. (In. 16, 33) 

///. Mijloace de înlesnire si 
sporire a rugăciunii 

Despătimirea (curăţirea inimii) 

Cine vrea ca din inimă să curgă, ca dintr-un izvor nesecat, apa vie a 
Duhului Sfânt, trebuie să se nevoiască ca să dobândească în inima sa 
„Rugăciunea lui lisus". Cel care doreşte să aibă în inima sa totdeauna 
această rugăciune, trebuie să asculte despre pregătirea de care este 
nevoie mai înainte de rugăciune si apoi să afle felul în care trebuie să 
spună rugăciunea. 

Deoarece împăratul Ceresc - Domnul nostru lisus Hristos - este curat 
si mai presus de orice sfinţenie, El nu va intra într-o inimă murdară si plină 
de păcate. Trebuie, mai întâi, să ne pregătim curătind inima noastră, 
pentru a-L putea primi pe Mântuitorul lisus Hristos în ea. Iar, după ce îl 
primim în inima noastră pe Domnul nostru lisus Hristos, putem să spunem 
rugăciunea si să o avem fără de încetare în inima noastră, bucurându-ne si 
veselindu-ne duhovniceste. 

Pregătirea inimii se face prin smerenie adâncă, asceza trupului 
(post, priveghere, îngenunchieri, etc), fapte bune (milostenie, etc), 
muncă binecuvântată, citire (Psaltire, Vieţile Sfinţilor, Biblia, etc), 
împlinirea Poruncilor dumnezeieşti, participare la Sfânta Liturghie, 
Sfânta Spovedanie si Sfânta împărtăşanie. 

După cum stările sufletului se prelungesc în atitudini exterioare si în 
mişcări trupeşti, tot astfel si gesturile si poziţiile trupeşti dacă sunt însoţite 
de concentrarea gândurilor asupra lor, au o influentă considerabilă asupra 
stării sufletului. Un suflet smerit va face trupul să îngenuncheze, dar si o 
îngenunchere cu gânduri de pocăinţă îi va provoca o stare de smerenie în 
suflet. 

Citirea Psaltirii, a Imnului Acatist la Rugul Aprins al Maicii Domnului, a 
scrierilor Sfinţilor Părinţi ajută mult mintea să se adune si inima să se 
încălzească duhovniceste (de la darul Duhului Sfânt). După aceasta este 
mai uşor si cu spor să se spună "Rugăciunea lui lisus". 

Recomandăm creştinilor care vor să sporească în această sfântă 
lucrare să participe cât mai des si cât mai mult posibil la Sfintele Slujbe si 
binecuvântatele munci în mănăstirile care au părinţi sporiţi în Rugăciunea 
lui lisus. Amintim aici numai câteva din mănăstirile canonice cu posibilităţi 
mai mari de cazare: 

Pentru bărbaţi: Frăsinei, Lainici, Antim, Neamţ, Sihăstria Neamţ, 
Secu, Sihla, Petru Vodă, Bistriţa (Neamţ), Rarău, Sihăstria Rarău, Cetătuia, 
Pojorâta, Putna, Cocos, Brâncoveanu, etc. 

Pentru femei: Agapia, Văratic, Dragomirna, Căldărusani, Pasărea, 
Techirghiol, etc. 

Cei care pornesc de unii singuri într-o nevointă rapidă a "Rugăciunii 
lui lisus", fără celelalte fapte bune creştine, curătitoare de păcate si fără 
îndrumarea unui duhovnic iscusit, vor avea mari ispite de la trup, de la 
oameni păcătoşi si de la diavoli si în cele mai multe cazuri, ne spun Sfinţii 
Părinţi, vor fi biruiţi. însă pe primele trepte ale "Rugăciunii lui lisus" 
(rugăciunea orală, rugăciunea mintii si rugăciunea mintii din inimă), poate 
urca orice creştin ostenitor si iubitor de Hristos. 

Sfinţii Părinţi recomandă "Calea împărătească", ca fiind calea cea mai 
sigură pentru desăvârşirea creştină. Progresul încet dar sigur, pe măsura 
curăţirii inimii cu harul dumnezeiesc prezent în Sfintele Taine si în celelalte 
fapte bune creştine (inclusiv „Rugăciunea lui lisus"), duc după o perioadă 
mai lungă de timp, dar cu lupte duhovniceşti si ispite mai mici, la 
despătimire. 

Cel care ajunge la o măsură înaltă a rugăciunii află pace în trupul si 
inima sa, fată de gândurile ruşinoase, si duce o viată liniştită, ca si cum ar fi 
fără de trup, asemenea celui care se împărtăşeşte cu vrednicie cu Prea 
Curatele Taine si care petrece în acea zi în pace si-n linişte, cugetând si 
avându-L în fata ochilor mintii numai pe Hristos si care nu vrea să mai ştie 
nimic de lume, deoarece este stăpânit de Dragostea Dumnezeiască din 
care a gustat sufletul său. Cei care îndrăznesc si lucrează acest fel de 
rugăciune fără să aibă nici o pregătire si fără să ceară sfatul unui părinte 
duhovnicesc, se aseamănă cu cei care îndrăznesc să se împărtăşească 
nespovediti si fără vrednicie cu Preacuratele Taine ale lui Hristos, se 
aseamănă cu cei care îndrăznesc să vină la nunta lui Hristos fără haine de 
nuntă (Mt.22, 11-13), fără haina Duhului Sfânt. Sfânta împărtăşanie îi 
luminează, îi răcoreşte si îi sfinţeşte pe cei care se împărtăşesc cu 
vrednicie, iar pe cei care se împărtăşesc cu nevrednicie - îi arde, îi 
întunecă si îi dă morţii. Rugăciunea inimii, celor care postesc, se 
înfrânează si se smeresc, le dă pace sufletească si trupească si îi întăreşte 
în lucrarea Domnului, iar celor lacomi, neînfrânati si mândri, le orbeşte 
mintea si inima. Si dacă devin astfel fără măsură la cuget, adică limitaţi la 
mintea lor, orbi la inimă si întunecaţi la suflet, li se pare răul bine si amarul 
dulce. Unii ca aceştia nu mai vor să ceară sfatul de la altcineva. Deoarece 
satana care s-a sălăşluit în ei, din pricina înălţării mintii, îi învaţă cele ce 
sunt ale sale. Si pe bună dreptate li se întâmplă aceasta, din cauza 
mândriei lor. Pentru că aceştia, în loc să culeagă rod copt si strugure dulce 

din rugăciunea lor, ei vor culege rod necopt - prin necunoaşterea lor, si 
aguridă - pentru înălţarea părerii de sine. 

Când se dezvoltă sensibilitatea duhovnicească lăuntrică în noi, 
raţiunea este îndemnată să-l înţeleagă pe Dumnezeu. Dar unirea mintii cu 
inima poate fi făcută numai cu lucrarea Duhului Sfânt. Prin har, prin 
pocăinţă si prin împlinirea poruncilor dumnezeieşti sub înrâurirea harului, 
mintea găseşte inima si se unesc amândouă. Dar, cel care nu lucrează 
lucrarea duhovnicească a rugăciunii mintii cu inima zdrobită, nu poate 
ajunge la măsuri înalte, duhovniceşti. Si de îndată ce vede o fată frumoasă 
sau alt lucru scump si frumos pe pământ, inima lui este cuprinsă de 
această plăcere si este robit si se prinde de lucrul acela gândul lui, precum 
se prinde pestele în undită. Si aleargă la acea plăcere păcătoasă, precum 
aleargă câinele la borâtura sa, căutând să mănânce pe săturate, precum 
se spune: „SI dorea să-si umple pântecele său cu roşcovele din care 
mâncau porcii". A cărui parte să nu o avem, cu harul si cu iubirea de 
oameni ai Domnului nostru lisus Hristos. A lui fie slava si puterea, în vecii 
vecilor. Amin ! 

Curăţirea mintii si a inimii prin gânduri, înclinaţii si fapte bun 

Nu ajunge numai rugăciunea pentru curăţirea mintii noastre. Nu ne 
foloseşte la nimic dacă ne rugăm, postim si priveghem zile întregi, iar 
mintea noastră este plină de gânduri rele fată de aproapele. Din minte, 
gândurile rele se pogoară în inimă si-l fac pe om fiară. Deoarece "din inimă 
ies toate relele" (Matei 15, 19) si "din prisosul inimii vorbeşte gură' (Luca 6, 
45). Dumnezeu însă vrea să avem "inima curată". Dar inima noastră este 
curată atunci când nu îngăduim să treacă prin mintea noastră gânduri rele 
fată de semenul nostru. 

- O rugăciune spusă cu inima murdară, va murdări si rugăciunea, căci 
gândul prea murdar învinge gândul rugăciunii. 

- Dacă punem vin bun peste vin oţetit, tot vinul se strică. 

- Dacă punem mir peste ulei stricat, se strică tot mirul. 

Nu ajunge să ne recunoaştem starea cea rea în care am ajuns, ci 
trebuie să lucrăm pentru curăţirea noastră. Dacă nu primim gânduri viclene 
si noi înşine nu gândim rău, ci pentru orice ni se spune, orice vedem, 
punem gândul cel bun, mintea si inima noastră se vor curăti. Si deşi nu ne 
vom elibera de gândurile noastre, vor exista si gânduri rele, însă nu se vor 
lipi de mintea noastră curată. 

Prin cuvântul "gând" în limbaj ascetic se înţelege fie un gând simplu 
ce trece prin minte, fie o mişcare a sufletului spre bine ori spre rău, fie o 
înclinaţie bună sau rea, la care s-a ajus prin împreună lucrarea mintii, a 
conştiinţei, a simţirii si voinţei. 

Deoarece gândim înainte de a face ceva, pentru ca lucrarea 
fiecărui credincios să fie bună, trebuie ca dintru început să fim cu atenţie, 
să cercetăm gândurile, în asa fel ca să cultivăm gândurile cele bune si să 
eliminăm pe cele rele. Atunci când creştinul cultivă numai gânduri bune si 
îsi întăreşte o stare bună, patimile încetează să mai acţioneze. Patimile 
sunt înrădăcinate adânc înlăuntrul nostru, iar gândul evlavios si harul lui 
Dumnezeu ne ajută ca să nu fim robiţi de ele. Gândurile bune nu atât 
dezrădăcinează patimile, cât le războieşte, putând chiar să le răpună. 

Atunci când cineva tine, fie si pentru puţin timp, un gând rău asupra 
cuiva, orice lucru ar face (milostenie, post, priveghere, rugăciune, etc.) va fi 
însoţit de duhul răutăţii sale. De aceea să ne străduim după putere, să 
plantăm gânduri si înclinaţii sufleteşti bune, mai înainte ca diavolul să 
planteze în noi gândurile lui rele, pentru ca inima noastră să fie locaş al 
Duhului Sfânt, ca rugăciunea noastră să fie însoţită de mireasmă 
duhovnicească. Un gând bun si curat are mai mare putere decât orice 
nevointă, pentru că gândurile bune paralizează gândurile rele si diavoleşti 
înainte de atac. 

Prin gândurile rele, de judecare si nedreptate asupra aproapelui, 
împiedicăm venirea harului dumnezeiesc si lăsăm pe diavol să lucreze liber 
asupra noastră. însă gândurile curate pe care le cultivăm în inima noastră, 
căutând ca să vedem părţile bune ale aproapelui, au mai mare putere 
decât toată nevointă pe care am face-o si ne ajută mai eficient. Fiecare 
creştin trebuie să ajungă să le vadă pe toate curate. Astfel, va ajunge într-o 
stare în care le vede pe toate cu ochii duhovniceşti si nu cu ochii trupeşti si 
le va justifica în sensul cel bun. 

Trebuie să luăm aminte ca să nu primim gândurile viclene ale 
diavolului, ca astfel să întinăm locaşul Duhului Sfânt, care se află în inima 
noastră (1 Corinteni 6, 19 si 3, 6) si să ne întunecăm. Duhul Sfânt, când va 
găsi inima noastră curată, va veni si se va sălăşlui în ea, pentru că iubeşte 
curăţia si bunătatea si de aceea este reprezentat de un porumbel. 

Cel ce are sănătate duhovnicească va preschimba si răul în bine. 
Omul duhovnicesc vede răul dar în acelaşi timp vede binele si distinge că 
răul este de la diavol si vine dinafară. Cu ochii sufletului îsi vede greşelile 
lui că sunt mari (bârna din ochi), iar greşelile celorlalţi le vede mici (paiul 
din ochi) si în acest fel se smereşte si primeşte mult har. 

Uneori gândurile viclene sunt de la diavoli, iar alteori însuşi omul 
gândeşte în mod viclean. Si de multe ori diavolul creează anumite situaţii 
pentru ca oamenii să-si facă gânduri rele. Omul cel rău, care are gânduri 
rele, tot timpul este mâhnit si întristat si totdeauna mâhneşte si întristează 
pe aproapele său cu această negreală din sufletul său. Un astfel de om 
trebuie să înţeleagă că are nevoie de curăţie, ca să-i vină limpezimea 

duhovnicească, curăţia mintii si a inimii lui si ca rugăciunea lui să fie 
primită de Dumnezeu. 

Din calitatea gândurilor unui om se vede starea lui duhovnicească. 
Pentru că oamenii judecă lucrurile potrivit cu conţinutul pe care îl au 
înlăuntrul lor. Dacă nu au un conţinut duhovnicesc, trag concluzii greşite si 
îl nedreptăţesc pe aproapele lor. Să ne aducem aminte de cei doi tâlhari 
răstigniţi împreună cu Hristos. Amândoi îl vedeau pe Mântuitorul lisus 
Hristos răstignit pe cruce, vedeau pământul cutremurându-se, cerul 
întunecându-se, dar după gândurile pe care le-au avut, unul s-a mântuit, iar 
celălalt s-a osândit. însă trebuie să ştim că gândurile bune trebuiesc 
cultivate mai ales în familie, în scoală si în societate. 

Trebuie să te osteneşti pe tine însuti, să te cercetezi, iar atunci când 
vrăjmaşul îti aduce gânduri rele, să le alungi prin rugăciune si împotrivire si 
să le înlocuiesti cu gândurile cele bune. Când te vei nevoi asa, se va 
cultiva dispoziţia ta bună si înclinaţiile tale vor deveni bune. Iar Dumnezeu 
văzând dispoziţia ta bună, se va milostivi si te va ajuta. Si astfel gândurile 
rele nu vor mai avea loc în tine, vor pleca în mod firesc si vei avea numai 
gânduri bune. Vei dobândi astfel obişnuinţa spre bine, va veni bunătatea în 
inima ta si astfel vei sălăşlui pe Hristos înlăuntrul tău. însă lucrul acesta nu 
se face rapid, ci este trebuinţă de timp si de nevointă continuă pentru ca 
sufletul să ia cununa biruinţei. Atunci războiul gândurilor (rele) va înceta 
pentru totdeauna, pentru că războaiele gândurilor sunt izbucniri ale 
dezordinii noastre lăuntrice pe care le exploatează diavolii. 

Trebuie să te străduiesti să iubeşti chiar dacă n-ai iubire. Faptele bune 
întăresc gândul bun. Făcând mereu binele ajungem să si gândim numai 
binele. Despre un sfânt părinte s-a spus că atât de mult a făcut binele, 
încât nu mai ştia ce este răul! 



Ritmul respiraţiei 

Sfântul Nichifor recomandă ca după concentrarea mintii, aceasta să 
fie introdusă în inimă odată cu inspiraţia aerului care intră în plămâni. La 
început, pentru a avea un mijloc (suport) de a introduce mintea în inimă, 
Sfântul loan Scărarul ne spune ca să se lipească rugăciunea de respiraţia 
noastră. 

Aceasta se realizează în doi timpi: când inspirăm, să urmărim cu 
mintea coborârea aerului în plămâni si să spunem: „Doamne lisuse 
Hristoase, Fiul lui Dumnezeu", iar când expirăm aerul să spunem: 
„miluieste-mă pe mine, păcătosul !". Acest lucru se face pentru a permite 
mintii să se fixeze pe rugăciune si să se întoarcă în inimă. 

Respiraţia oferă însă o înlesnire doar din punct de vedere 
psihologic nu si spiritual. Aceasta deoarece unirea mintii si a inimii poate fi 
făcută numai cu lucrarea Duhului Sfânt. Primim har numai prin pocăinţă si 
prin împlinirea Poruncilor lui Dumnezeu. Atunci când mintea va intra în 
cămara inimii si se va întâlni haric cu Mântuitorul lisus Hristos, va simţi o 
bucurie duhovnicească deosebită, asemenea omului care a plecat de la 
casa Tatălui Ceresc, în tara păcatelor, si acum s-a întors din nou acasă. 

Când mintea se află în inimă nu mai are nevoie să se ajute de 
respiraţie, dar ea nu trebuie să lâncezească, ci să spună neîncetat 
rugăciunea: „Doamne lisuse Hristoase, Fiul lui Dumnezeu, miluieste-mă pe 
mine păcătosul !". în acest fel, mintea nu mai este distrasă si rămâne 
invulnerabilă la diferitele ispite si în fiecare zi îi creste dragostea pentru 
Dumnezeu si pentru aproapele. 



Pocăinţa (încălzirea inimii). „Pulsur inimii 

Lupta este necesară pentru dobândirea darurilor „Rugăciunii lui lisus": 
„împărăţia lui Dumnezeu se ia cu străduinţă si cei ce se silesc, pun mâna 
pe ea" (Matei 11, 12). Cea mai mare luptă a creştinului, pentru a dobândi 
rugăciunea, este să-si adune mintea, să o despartă de lucrurile dimprejurul 
ei, de obiecte si de întâmplări, de gândurile rele si de gândurile bune. 
Pentru că mintea, când se desparte de Dumnezeu, îsi pierde sursa de viată 
si devine moartă duhovniceste, precum este pestele ce a fost scos din apă. 

Mintea noastră este asemenea „fiului risipitor" din Sfânta Evanghelie, 
care vrând să plece din casa părintească, îsi ia partea de avere cu el 
(dorinţa si voinţa), pe care o risipeşte în desfrâu. Astfel, mintea noastră 
risipitoare are si ea nevoie să se întoarcă „în sine", de la distrugerea 
păcătoasă a ei, ca să simtă dulceaţa si fericirea duhovnicească si să învie 
din moartea păcatelor. Sfinţii Părinţi ne învaţă: „Pentru a-ti aduna mintea, 
trebuie mai întâi să-ti încălzeşti inima i gândindu-te la starea ta lăuntrică, la 
păcatele săvârşite si la Judecata înfricoşătoare a lui Dumnezeu". Fiul 
risipitor a făcut un efort uriaş, pentru a-si obliga voinţa să dorească 
întoarcerea la Dumnezeu Tatăl. Si noi trebuie să facem la fel, cu 
„Rugăciunea lui lisus", ca să devenim conştienţi de păcătoşenia noastră. 
Să ne simţim ca în ceasul înfricoşatei Judecăţi, unde Dumnezeu ne va 
judeca pentru toate păcatele făcute cu gândul, cu cuvântul si cu fapta, 
pentru păcatele pe care le-au făcut alţii din cauza noastră, pentru faptele 
bune, creştine, pe care nu le-am făcut, pentru faptele bune, creştine, pe 
care nu le-au făcut alţii, din cauza noastră. Trebuie să devenim conştienţi 
de necesitatea curăţirii de patimi. Nu trebuie doar să-ti doreşti să-i vindeci 

pe ceilalţi, ci să crezi în acelaşi timp, cu putere, că si tu - asemenea lor 
- eşti plin de patimi, ba chiar mai rău, pentru că fiecare patimă este un iad. 

Cu aceste simţăminte, să strigăm si să plângem după mila lui 
Dumnezeu, pentru că rugăciunea netulburată vine prin lacrimi. Trebuie să 
stăruim si să chibzuim asupra acestui gând, ferindu-ne în acelaşi timp de 
orice imaginaţie. Astfel, mintea noastră va coborî în inimă prin pocăinţă, 
ajutată fiind de darul Duhului Sfânt. Iar lacrimile duhovniceşti vor izvorî din 
ochii noştri si vom spune rugăciunea fără tulburare. Când rostim 
„Rugăciunea lui lisus" cu atenţia mintii fixată pe organul fiziologic al inimii, 
ne întoarcem înlăuntrul nostru, în adâncul inimii, despărtindu-ne astfel de 
lumea exterioară. Când mintea intră în inimă, ea trebuie să se lupte ca să 
stea cât mai mult timp acolo. La început, mintea hoinară se simte stingheră 
si strâmtorată în spaţiul inimii. Dar, odată obişnuită cu acest lucru, nu-i mai 
place să iasă afară, pentru că acolo în inimă se află împărăţia lui 
Dumnezeu. 

Pentru a ne încălzi inima în timp ce ne rugăm, trebuie deci să ne 
gândim la păcătoşenia noastră. Sfinţii Părinţi recomandă ca la început să 
ne concentrăm mai mult pe cuvintele „miluieste-mă pe mine, păcătosul", 
cuvântul „păcătos" trebuind spus mai apăsat, pentru a-l simţi mai bine. 
Trebuie să mărim si să păstrăm această căldură a inimii si să ne folosim de 
acest mare dar dumnezeiesc. Căldura inimii va ajuta mintea să fie fixată 
pe cuvintele „Rugăciunii lui lisus", să coboare în inimă si să rămână 
acolo. 

Rugăciunea lui lisus lipită de "pulsul" inimii. 

O alternativă la „ritmul respiraţiei" este „pulsul inimii". în acest caz, nu 
coborâm mintea în inimă, lipită (odată cu rugăciunea) de aerul respirat, ci 
ne fixăm privirea pe locul inimii. Locul duhovnicesc al inimii (care nu 
coincide cu inima de carne) se află la bărbaţi la două degete orizontale 
deasupra sânului stâng, iar haric se simte ca un cui de foc si o durere în 
locul duhovnicesc al inimii. Sfinţii Părinţi nu recomandă localizarea fizică a 
locului inimii cu mâna, pentru că pot apare simţiri ce conduc la înşelare. 
Această metodă are 7 timpi (rugăciunea se rosteşte rar, în 7 timpi, fiind 
accentuat fiecare cuvânt): 1. Doamne, 2. lisuse, 3. Hristoase, 4. Fiul lui 
Dumnezeu, 5. miluieste-mă, 6. pe mine, 7. păcătosul. 

Nu este vorba de bătăile inimii (pulsul sângelui), ci de bătăile 
cuvântului la poarta inimii, de trăirea afectivă, în inimă, a fiecărui cuvânt al 
rugăciunii. Astfel, bătând la usa inimii, spunând accentuat si cu pocăinţă 
fiecare cuvânt al "Rugăciunii lui lisus", deprindem inima să se deschidă 
să conlucreze cu mintea, până simţim că inima se încălzeşte haric si 
că devine inimă de carne, nu inimă de piatră. 

Cu timpul, această trăire (simţire) si bucurie a rugăciunii, o vom 

avea si când vom citi si alte rugăciuni, realizând acum calitatea rugăciunii. 

Când mintea se coboară în inimă, mintea zice cuvintele rugăciunii cu 

înţelegere, inima cu simţire afectivă, iar voinţa cu sârguintă, astfel 

realizând calitatea rugăciunii. 

De semnalat este si faptul că "ritmul" inimii, spre deosebire de cel al 

respjratiei, îsi are continuitate în toate treptele rugăciunii. 

1 . în faza începătoare - ca antrenare, deprindere. 

2. în realizarea rugăciunii multiple (de cerere, de mulţumire sau de laudă). 
Rugăciunea lui lisus este doar o rugăciune de cerere, dar cea mai 
eficace rugăciune pentru pocăinţă. 

3. în treapta înaltă - harisma rugăciunii („rugăciunea inimii" de sine 
mişcătoare), care lucrează în "ritmul" inimii (ca un ticăit de ceas), ca un 
suspin al inimii mişcate de Duhul Sfânt care îsi găseşte sălaş într-o 
inimă curăţită de zgura păcatului. 

4. Rugăciunea cea mai înaltă, de unire cu Dumnezeu, este fără cuvinte, 
dar cu afecţiunea si căldura duhovnicească a inimii, precum copilul 
care este alipit la sânul maicii sale, se simte odihnit si fericit, fără să 
spună cuvinte. 

Această practică a rugăciunii lui lisus se recomandă fiecărui creştin care 
vrea să-si mântuiască sufletul său. Nimeni să nu zică: "Nu încep, pentru că 
eu nu voi putea realiza sută la sută". Dumnezeu te va primi si vei avea 
bucurii si trăiri duhovniceşti si cu şaizeci la sută, si chiar cu treizeci la sută 
(exemplu Pilda Talantului, Pilda Semănătorului, Pilda cu lucrătorii viei). 

Când un om din lume îsi aminteşte de supărarea pe care i-a făcut-o 
altcineva si stăruie asupra acestui gând, simte ca o „muşcătură" în inimă si 
începe să plângă imediat. Acelaşi lucru se va întâmpla si cu cel care se 
gândeşte că l-a supărat pe Mântuitorul lisus Hristos si s-a îndepărtat prin 
păcate de Darul Duhului Sfânt. Inima poate fi rănită adânc de un astfel de 
sentiment. Si când inima este străpunsă de pocăinţă, iar nu de o forţă 
exterioară, doare mai mult decât orice rană făcută de trup (de aceea nu se 
recomandă metode si tehnici care duc la o suferinţă fizică a inimii si a 
trupului; acestea nu numai că nu au nici un rezultat duhovnicesc - din 
cauza lipsei de pocăinţă a inimii, dar pot pricinui si îmbolnăvirea psihică si 
fizică). Această rană păstrează continuu mintea în Dumnezeu si cel ce este 
rănit astfel, nu poate să doarmă nici noaptea, simtindu-se de parcă ar fi pe 
cărbuni aprinşi. De aceea el poate să rostească „Rugăciunea lui lisus" cu 
inima străpunsă timp de un sfert de ceas, iar apoi sufletul său aprins de 
darul Duhului Sfânt îsi va aminti de Mântuitorul lisus Hristos, ziua si 
noaptea. Aceasta este rugăciunea neîncetată. Creştinul poate realiza 

aceasta după câteva minute de rugăciune intensă, cu lacrimi, si poate 
simţi lucrarea „Rugăciunii lui lisus" înlăuntrul său multe zile. 

Este absolut necesar să ne recunoaştem nevrednicia noastră, pentru 
ca „Rugăciunea lui lisus" să lucreze înlăuntrul nostru. Sporirea în 
rugăciune depinde de sporirea cunoştinţei păcătoşeniei noastre. Fără 
această cunoştinţă, rugăciunea adevărată nu există. Deci, rugăciunea 
trebuie împletită cu plângerea păcatelor noastre. 

Sfinţii Părinţi învaţă că ridicarea noastră spre Rai este împletită cu 
coborârea mintii înlăuntrul nostru. Cu cât coborâm mintea mai adânc în 
inima noastră, cu atât descoperim necurătia din tainiţele inimii noastre. Prin 
pocăinţă, împărăţia Cerurilor coboară înlăuntrul inimii noastre si o 
transformă în Paradis. Doar prin pocăinţă suntem călăuziţi spre vederea 
împărăţiei lui Dumnezeu. îndemnul: „Pocăiti-vă că s-a apropiat împărăţia 
Cerurilor" (Matei 3, 2) - este întotdeauna actual. 

Dacă însă, creştinul ajunge la deznădejde, când se gândeşte la 
păcatele sale, înseamnă că diavolul i-a strecurat în minte ideea de 
păcătoşenie spre a-l arunca în deznădejde. 

Gândeste-te că sufletul tău stă la înfricoşata Judecată în fata Dreptului 
Judecător. Si de va fi găsit vrednic, va fi luat de îngeri si va fi dus în 
împărăţia cea veşnică a lui Dumnezeu, de unde „au fugit durerea, 
întristarea si suspinarea" (Isaia 35, 10). Iar de a vietuit în păcate, aude 
glasul de tunet al lui Dumnezeu zicându-i: „să fie ridicat cel necredincios, 
ca să nu vadă slava Domnului" (Isaia 37, 10). Atunci îl ajung pe el chinurile 
iadului, tartarul, scrâsnirea dinţilor, viermele cel neadormit al conştiinţei, 
putoarea păcatelor, întunericul cel veşnic, vederea chipurilor înfricoşătoare 
ale dracilor, deznădejdea cea veşnică si focul cel veşnic si imaterial al 
iadului, unde se va munci în vecii vecilor. Unde va fi atunci fala lumii 
acesteia? Unde Slava deşartă? Unde desfătarea? Unde nălucirea? Unde 
odihna? Unde lauda? Unde bogăţia? Unde rudeniile? Unde mama? Unde 
părinţii? Cine dintre aceştia va mai putea să-l scoată pe cel care arde în 
focul cel veşnic al iadului? 

Sfântul loan Gură de Aur spune despre rugăciune: „Pentru ca 
rugăciunea să fie roditoare, ea trebuie să se facă cu mintea adunată si cu 
inima străpunsă de sentimentul pocăinţei". Rugăciunea trebuie făcută cu 
mintea adunată, cu râvna sufletului pocăit si cu voinţa încordată. Aceasta 
este rugăciunea care urcă la Ceruri. Să ne însufleţim astfel conştiinţa, să 
ne muncim sufletul cu gândul la păcatele făcute, dar nu pentru a-l scârbi si 
deznădăjdui, ci pentru a-l umple de râvnă si pentru a-l îndemna la 
priveghere si rugăciune. Nimic nu îndepărtează mai mult delăsarea si 
nepăsarea, precum chinul si suferinţa care adună mintea împrăştiată la 
cele din jur si o face să se întoarcă în inimă. Cel ce se roagă astfel, află 
mare bucurie si pace în sufletul său. 

Sfântul loan Gură de Aur spune că omul atunci capătă îndrăzneală 
în rugăciune, când este convins „că este mai rău decât toată zidirea". Sfinţii 
Părinţi leagă rugăciunea de chinul sufletului si de adunarea mintii. Mintea 
trebuie să se reîntoarcă în ea însăşi din tulburarea ei, astfel încât să se 
poată naşte rugăciunea, din prea plinul pocăinţei inimii. 

Plânsul si lacrimile 

Sfinţii Părinţi spun că plânsul este de două feluri: un plâns este fără 
lacrimi si altul cu lacrimi. 

Plânsul fără lacrimi este întristarea cea după Dumnezeu. Aceasta, 
după Sfântul Apostol Pavel: „lucrează pocăinţa fără părere de rău spre 
mântuire" (II Cor. 7, 10). Dacă păcatul naşte întristare, trebuie să ştim că 
scârba, cea după Dumnezeu pentru păcat, mistuie păcatul. Dacă această 
întristare se face din inimă, cu pocăinţă, înaintea lui Dumnezeu, ea mistuie 
păcatele (Sfântul loan Gură de Aur). Plânsul fără lacrimi este venirea în 
sine a fiului risipitor (Luca 1 5, 1 7), iar acest plâns îl pot avea toţi oamenii. 

Plânsul cu lacrimi este „îmbrăţişarea Părintelui Ceresc fată de cei ce 
se întorc la pocăinţă" spune Sfântul Grigorie Palama. Acest plâns cu lacrimi 
este un dar al lui Dumnezeu, care se dă unora din mila Lui si pe care nu 
toţi pot să-l aibă. 

Aşadar, trebuie să ştim că suspinele din inimă si mâhnirea mintii 
pentru păcatele săvârşite alcătuiesc plânsul fără lacrimi. Acest fel de plâns, 
la mulţi si de multe ori, s-a făcut înainte-mergător spre plânsul cel de-al 
doilea, care vine cu izvorul lacrimilor, celor spre pocăinţă. 

Despre fericitul plâns cu lacrimi pentru păcate, Sfântul loan Scăraul 
zice: „Lacrimile cele de după Botez, mai mare lucrare au decât însuşi 
Botezul. Căci Sfântul Botez face curăţire si iertarea păcatelor ce s-au făcut 
mai înainte de Botez, iar izvorul lacrimilor celor de după Botez le curăteste 
si pe cele cu care ne-am întâlnit după Botez". 

Este de trebuinţă să arătăm si de câte feluri sunt lacrimile. Aceasta 
pentru a înţelege că nu orice lacrimă este spre folosul mântuirii sufletelor 
noastre: 

1) - Mai întâi, sunt lacrimile care se nasc din dragostea pentru Dumnezeu, 

care îngraşă si veselesc fata omului (Scara, Cuv.7, 7, Pateric, cap. 6 
f.99 verso). 

2) - Al doilea fel sunt lacrimile cele din frica de Dumnezeu. Acestea usucă 

pe om (Idem). 

3) - Al treilea fel, sunt lacrimile care se nasc din pomenirea morţii (Scara 

7,36). 

4) - Al patrulea fel de lacrimi sunt cele care se nasc din pomenirea 

muncilor Iadului (Pateric, Cap. 7, 9 f.99, C.2, pentru umilinţă, f.85). 

5) - Al cincilea fel de lacrimi sunt cele care îi vin omului din cugetarea la 

păcatele sale (Scara, cuv.7, 42). 

6) - Al şaselea fel de lacrimi sunt cele care-i vin omului din întristare si din 

inima îndurerată (Scara, cuv.7, 65). 

7) - Al şaptelea fel de lacrimi sunt cele care vin de la Dumnezeu si lacrimi 

care vin din nevointa omului (Scara, cuv.7, 25). 
Aceste lacrimi, amintite până aici, sunt lacrimi bune, care aduc omului 
curăţire de păcate si mângâiere de la Dumnezeu, după cuvântul 
Sfintei Scripturi care zice: „Fericiţi cei ce plâng, că aceia se vor 
mângâia" (Matei 5, 4). 

8) - în afara acestor feluri de lacrimi, mai sunt lacrimile cele mijlocii, care 

nici nu folosesc si nici nu osândesc pe om. Asa sunt lacrimile fireşti, 
cu care plâng părinţii pe copii sau copiii după părinţi, sau prietenul 
după prieten sau cineva după rudenia sa. 

în sfârşit, a treia categorie de lacrimi este cea a lacrimilor viclene, 
rele si vătămătoare pentru suflet, cum sunt: 

9) - Lacrimile cele din trufie (Scara, cuv.7, 44). 

1 0)- Lacrimi care se nasc din mânie (Scara, cuv.7, 26-29). 

1 1)- Lacrimi născute din scârbe si necazuri (Scara, cuv.7, 13). 

12)- Lacrimi venite din pizmă si zavistie - Când cineva plânge din necaz 
sau că nu se poate răzbuna pe alţii care i-au făcut rău sau vreo 
pagubă (Scara, cuv.7, 26). 

13)- Lacrimi care vin de la duhul dezmierdării si al curviei (Scara cuv.15, 
42-43). 

14)- Lacrimi care vin de la diavolul slavei deşarte (Scara 7, 23). 

15)- Lacrimile pe care le aduce diavolul îmbuibării pântecelui. Aceste vin, 
de obicei, când cineva este sătul si beat. Despre aceste lacrimi zice 
Sfântul loan Scăraul: „Să pândim de multe ori si vom afla, făcându-se 
în noi, un lucru amar si de râs chiar dracilor; căci săturându-ne ne 
umilim si postind ne învârtoşăm. Aici scopul dracilor este ca să ne 
înşelăm cu lacrimile cele neadevărate (Scara cuv.7, f. 62-63). 
Este bine să cunoaştem că sunt lacrimi care vin omului din gândire si 

cugetare si lacrimi care se fac fără de cugetare. Prin acestea deosebindu- 

se cele cuvântătoare de cele necuvântătoare. Lacrimile cele fără de 

cugetare le au si dobitoacele, căci si ele plâng unele după altele, dar fără 

să gândească. 

Deci, se cade nouă ca să căutăm lacrimile cele bune, cu frică de 

Dumnezeu, iar lacrimile cele vătămătoare să le lepădăm. 

Astfel, cunoscându-ti greşeala, cere iertare de la Dumnezeu si 
începe a te ruga pentru binele celor care te-au necăjit si lasă toată 
răzbunarea la Judecata si Dreptatea lui Dumnezeu. 

Lacrimile cele bune le poate păzi omul, dacă se va păzi de vorba 
multă, de glume, de râs, de mânie, de griji prea multe, de pomenirea răului 
făcut lui de alţii, de mâncare prea multă, de somn peste măsură, de beţie si 
de altele de acest fel (Pateric Egiptean, Cap.4, 9; Scara cuv.7, 9; 12, 4). 

Iar dumnezeiescul părinte Efrem Şirul zice: „Fraţii mei cei iubiţi, să 
plângem în rugăciunea noastră cât mai avem vreme, ca să ne izbăvească 
pe noi Domnul de plânsul cel nesfârşit, de focul gheenei si de scrâsnirea 
dinţilor (Cuvânt din Proloage, dec.p.20). 



Ascultarea 

Fără un părinte duhovnicesc, nimeni nu poate înainta si nici nu poate 
duce o viată curată. De aceea, ucenicul trebuie să caute un duhovnic sporit 
în „Rugăciunea lui lisus", de care să asculte si să fie binecuvântat. 
Duhovnicul îl va ajuta pe ucenic, atât cu cuvântul, cât si tainic, îl va 
împărtăşi cu darurile rugăciunii. 

După cum în viata lumească experienţele se împărtăşesc din 
generaţie în generaţie, la fel se întâmplă si în viata duhovnicească. 
Duhovnicul fiind deţinătorul darului „Rugăciunii lui lisus", îl va împărtăşi 
ucenicului său, pe măsura creşterii sale duhovniceşti. 

Ne facem ascultători, nu pentru a dispărea ca persoană, ci pentru a 
face să dispară răul sălăşluit în noi, pentru a ne elibera de voinţa proprie si 
pentru ca Hristos să se nască duhovniceste în inima noastră. Ne facem 
ascultători pentru a ne putea naşte duhovniceste. 

Ascultarea este necesară si datorită primejdiei de a cădea în păcate. 
Avva Dorotei spune: „Nu sunt mai ticăloşi, nici mai lesne porniţi spre 
cădere decât aceia care nu au pe nimeni ca să-i povătuiască pe calea 
mântuirii. Creştinul care nu este povăţuit de duhovnic, pe calea mântuirii, 
cade uşor în cursele vrăjmaşului". 

La început, el are râvnă spre post si priveghere, spre isihasm si alte 
fapte bune creştine. Apoi, puţin câte puţin, potolindu-se acea râvnă si 
neavând pe cineva care să-l sfătuiască si să-i aprindă râvna, pe 
neobservate se stinge râvna si cade în trândăvie si se face rob vrăjmaşilor 
săi, care-si bat joc de dânsul, după cum le este voia. Sfinţii Părinţi spun că: 
„De vei vedea pe cel tânăr urcându-se la Ceruri, după voia sa, trage-l de 
picior în jos, căci altfel îl va lua în stăpânire diavolii". 

Si în lume, creştinii pot să ajungă la măsuri înalte, duhovniceşti, si să 
se umple de Lumina Dumnezeiască, dar trebuie să se roage mai mult. 

Cel care a căzut în păcate mari nu mai poate să se roage, pentru 

că a îndepărtat de la el Harul Duhului Sfânt. însă, pentru întoarcerea sa, 

trebuie să citească Scrierile Sfinţilor Părinţi si cărţi duhovniceşti, prin care 

Duhul Sfânt îi va lumina mintea. 

Cel care s-a lepădat de lume si a venit la mănăstire, unde ascultă si 

întreabă pe părintele său duhovnicesc, sporeşte mult mai uşor 

duhoyniceste, pentru că: 

1) - în primul rând, nu lasă frâu liber imaginaţiei si gândirii pentru a găsi 
rezolvări lucrărilor pe care le face. în acest fel, îsi curăteste mintea nu 
numai de gândurile cele rele si complexe, ci chiar si de cele simple, 
adunând-o astfel mai mult spre „Rugăciunea lui lisus". 

2) - în al doilea rând, se învaţă să întrebe si să asculte. Iar a întreba pe 
părintele duhovnicesc, înseamnă a te mântui. Unde există ascultare, acolo 
există smerenie, care este izvorul ascultării. Astfel, duhul mândriei, 
diavojul, nu poate pătrunde si nu poate aduce înfricoşare sufletului nostru. 

în timpul urcuşului duhovnicesc, în această sfântă lucrare, ascultarea 
este absolut necesară. 

Trebuie să începem să ne rugăm cu binecuvântarea unui părinte 
sporit duhovniceste. Părintele este cel care ne călăuzeşte, cel care 
stabileşte programul vieţii noastre duhovniceşti si canonul. El ne ajută să 
mergem pe calea împărătească a mântuirii. 

Părintele duhovnicesc ne arată voia cea Sfântă a Lui Dumnezeu. 
Creştinii care vor să sporească în „Rugăciunea lui lisus", trebuie să meargă 
cât mai des la mănăstiri (să participe la slujbele de zi si de noapte, să se 
spovedească si, dacă pot să stea mai mult timp, să participe si la muncile 
binecuvântate). Aici vor primi mari binecuvântări cereşti si îsi vor vedea mai 
mult ca oriunde patimile si neputinţele în lumina Harului Dumnezeiesc. 

Tăria Credinţei si Ascultarea de stareţ si duhovnic. 

Sfinţii Părinţi spun că războiul curăţirii de patimi (nevointa) este, de 
obicei, la fel de sălbatic cum au fost patimile înainte. Pentru fiecare plăcere, 
omul trebuie să plătească la fel de multă durere. Există o legătură strânsă 
între plăcere si durere în viata ascetică a părinţilor. Plăcerea a adus si 
căderea si durerea. Si tocmai această durere este cea care restaurează pe 
om si-l vindecă. De asemenea, Sfinţii Părinţi ne spun că durata despătimirii 
este, de obicei, la fel de lungă cu perioada cât am păcătuit. 

Astfel, omul suferă mult. El plăteşte pentru fiecare gând rău si plăcere, 
măsura proporţională de suferinţe, astfel încât să se creeze un echilibru, 
întâmplări petrecute cu mulţi ani în urmă si pentru care am simţit plăcere, 
fiind uitate între timp, apar acum cu toată tăria si mărimea lor. Se poate 
ajunge chiar la dezgust si la deznădejde. Necredinţa si marile probleme de 
credinţă, precum dumnezeirea lui Hristos si curăţia Preasfintei Născătoare 

de Dumnezeu si a Sfinţilor îl frământă acum pe ascet. De multe ori, 
aceste gânduri vin în timpul rugăciunii, fără ca luptătorul să vrea sau să ştie 
acest lucru. Alteori, vine gândul trândăviei sau gândul persistent să lase 
locul acela si să plece de la Bătrânul său cu ideea că altcineva este mai 
bun ca el. 

De multe ori, o ură sălbatică (de la diavol) creste împotriva Stareţului 
său. Există cazuri când discipolul vine la stareţul său si îi spune, cu lacrimi 
si cu suspine: «Nu pot să explic aceasta, dar îti voi spune în lacrimi si cu 
suspine: „Nu vreau să te mai văd. Cu cât te văd mai mult, cu atât o 
răzvrătire groaznică mă cuprinde"». De multe ori vine si somnul, ca să 
întrerupă rugăciunea. Darul Duhului Sfânt, care lucrează prin duhovnicul 
nostru, îl face pe diavol să ne lupte cu gânduri de hulă asupra duhovnicului. 

Pentru a rezista la astfel de ispite, trebuie să ai multă răbdare, 
îndurare si curaj. Atletul rugăciunii nu trebuie să se lase clătinat. Trebuie să 
opună imaginaţiei invocarea numelui lui lisus si să fie concentrat la 
cuvintele rugăciunii. Nu trebuie să se gândească la nimic în timpul 
rugăciunii, nici la lucruri bune, nici la lucruri rele. Când simte durere în 
inimă, trebuie să aibă siguranţa că a început tratamentul. Prin durere, este 
creat un om nou, se naşte la o viată nouă în Hristos. Si trebuie să 
dispreţuim gândurile de hulă. Doar în acest fel dispar. Gândurile hulitoare 
sunt inspirate de diavoli. Ele nu sunt ale noastre. După cum ne spune 
Mântuitorul nostru: „Nu poţi sluji lui Dumnezeu si lui mamona" (Matei 6, 24). 
Adică mintea noastră nu poate face două lucruri deodată. Nu poate să fie 
îndulcită de nectarul preadulce al „Rugăciunii lui lisus", pe de o parte, iar pe 
de altă parte, în timp ce se roagă să aibă gânduri de hulă. Ultimul este 
atacul diavolilor. Dispreţul este atunci necesar, si mărturisirea la Duhovnic. 
Atunci, aceste gânduri dispar imediat, împreună cu diavolul care Ie-a 
semănat. 

Mai mult, la fel se întâmplă si cu gândurile persistente. Un gând ce 
persistă mai ales în vremea rugăciunii, trebuie mărturisit. Astfel, şarpele 
(diavolul) care se ascunde sub el, dispare imediat, ca şarpele când ridicăm 
piatra. 

Atletul rugăciunii trebuie să-si vadă Stareţul în chipul lui Hristos. Si 
prin putere Stareţului si prin rugăciunile sale, este eliberat din sclavia 
Egiptului si este salvat de tirania lui faraon, care sunt patimile. Ucenicul nu 
trebuie să vadă neputinţele Stareţului, pe care diavolul le exagerează. 
Ci el trebuie să vadă dragostea fată de Dumnezeu, fată de aproapele 
său si trăsăturile lui bune. Sfântul Simeon Noul Teolog descrie această 
atitudine: „Dacă vietuiesti într-o mănăstire, nu trebuie să vrei niciodată să fii 
împotriva Părintelui tău duhovnicesc, care te-a tuns, chiar dacă îl vezi pe el 
săvârşind adulter sau îmbătându-se, sau crezi că treburile mănăstirii sunt 
prost conduse. Chiar dacă eşti bătut de el, ocărât si înduri multe chinuri". 

Nu şedea cu cei care-l vorbesc de rău sau cu cei care cugetă răutăţi 
împotriva lui. Suferă până la sfârşit, fără să cercetezi greşelile lui. Adună în 
inima ta numai lucrurile bune si străduieste-te să vezi numai lucruri bune 
despre el. Să-ti aminteşti numai despre acestea. Dă vina numai pe tine. 
Pentru că dacă se judecă duhovnicul, se pierde ascultarea si smerenia si 
odată cu aceasta este pierdută însăşi mântuirea. 



Mijlocirea Maicii Domnului 

La Sfântul Botez, diavolul este scos din profunzimea inimii omului si 
creştinul primeşte Harul Duhului Sfânt si pe Mântuitorul lisus Hristos în 
inima sa (Galateni 3, 27), devenind astfel fiu al lui Dumnezeu după har 
(loan 3, 1). Creştinii au un Tată sus în Cer - Dumnezeu Tatăl - si o Mamă 
pe pământ- Maica Domnului. Creştinii sunt copiii lui Dumnezeu, preaiubiţi, 
iar mama lor duhovnicească este Maica Domnului. 

Pentru că rugăciunile noastre nevrednice, pline de pofte si de păcate, 
nu pot să ajungă la Dumnezeu, care este Sfinţenia Absolută, Mântuitorul 
nostru lisus Hristos ne-a încredintat-o pe Preasfânta Născătoare de 
Dumnezeu, ca să fie mijlocitoarea noastră la Cer. 

Maica Domnului este Mireasa Dumnezeiască a lui Dumnezeu Tatăl, 
Maica Dumnezeiască a lui Dumnezeu Fiul, Biserica vie a Duhului Sfânt, 
împărăteasa Cerului si a pământului, având locaşul cel mai apropiat de 
Prea Sfânta Treime. Maica Domnului este mai cinstită decât ceata a opta 
îngerească, ceata heruvimilor si mai mărită fără de asemănare decât ceata 
a noua îngerească - ceata serafimilor, fiind cea mai sfântă fiinţă, deoarece 
Dumnezeu S-a întrupat din ea, a luat Trup din trupul ei si Sânge din 
sângele ei. 

Maica Domnului este asa de unită mistic cu Fiul ei - Dumnezeul si 
Mântuitorul nostru lisus Hristos, încât există o singură lucrare a Fiului lui 
Dumnezeu si a Maicii Domnului. Lucrarea cea Dumnezeiască si necreată a 
Fiului lui Dumnezeu îi uneşte pe amândoi, neasemănat mai mult decât 
leagă lucrarea sufletului, mădularele trupului. Sfântul Teofan al Niceii 
spune că: „Activităţile Fiului lui Dumnezeu sunt mai unite cu Maica Lui, 
decât inima ei - cu ea însăşi" Deci, lucrarea Maicii Domnului, în viata 
Bisericii Ortodoxe, este lucrarea Dumnezeiască a lui Hristos. 

în virtutea acestei uniri mistice si binecuvântări, rugăciunile cele 
mântuitoare ale credincioşilor ajung la Dumnezeu prin Sfinţi, prin Sfinţii 
îngeri si prin Maica Domnului, iar darurile Dumnezeieşti vin de la 
Dumnezeu, prin Maica Domnului, prin Sfinţii îngeri, prin Sfintele moaşte si 
Sfintele Icoane. 

Numai prin Maica Domnului se comunică darurile Dumnezeieşti 
îngerilor, Sfinţilor si credincioşilor din Biserica Ortodoxă a Mântuitorului 
nostru lisus Hristos. Aceasta este calea mântuirii, a unirii mistice a 
credincioşilor cu Domnul nostru lisus Hristos. 

Când vrem să ne rugăm cu „Rugăciunea lui lisus", este bine să stăm 
într-o cameră lipsită de stimuli externi (zgomote, lumină etc.) 

înainte de a începe să ne rugăm, trebuie să ne smerim mintea noastră 
mândră si să ne încălzim inima, cugetând la mulţimea fărădelegilor noastre 
săvârşite cu gândul, cu cuvântul si cu fapta. Apoi să ne gândim la păcatele 
pe care le-au făcut alţii din cauza noastră, la faptele bune creştine pe care 
nu le-am făcut si la faptele bune creştine pe care nu le-au făcut alţii din 
cauza noastră, la chemarea de sfinţi, pe care o avem (Romani 8, 14). Iar 
dacă vom muri în această clipă, unde vom merge, având în vedere 
mulţimea păcatelor noastre? 

Smerindu-ne astfel mintea noastră mândră, să ne concentrăm atenţia 
în inima noastră, în locul în care s-a încălzit inima noastră si inspirând 
aerul, să zicem: „Doamne lisuse Hristoase, Fiul lui Dumnezeu". Reţinând 
apoi aerul, să zicem tainic: „pentru rugăciunile Preasfintei Născătoare de 
Dumnezeu". Apoi, expirând aerul să zicem: „miluieste-mă pe mine 
păcătosul". Spunând astfel rugăciunea, vom avea mijlocitoare a 
rugăciunilor noastre pe Maica Domnului. 

Pentru a ajuta mintea să se roage, putem să folosim metanii tip 
brăţară, cu 33 de noduri. Reţinerea aerului, în timpul rugăciunii, trebuie să 
se facă astfel încât să nu apară ameţeală sau oboseală. 

Spunând astfel „Rugăciunea lui lisus", mintea noastră se va reîntoarce 
în inimă, unde mireasa - sufletul nostru, se va întâlni cu Mirele - 
Mântuitorul lisus Hristos, care se află în inima noastră de la Sfântul Botez. 



Mijlocirea Duhului Sfânt. 
Venirea si plecarea harului 

Venirea harului 

Pustnicii cunosc viclenia diavolului, dar îi cunosc si slăbiciunile si 
lipsurile. Ei mai ştiu, din experienţă, ura lui Satan asupra oamenilor, dar si 
dragostea lui Hristos pentru făptura Sa omenească. Dragostea lui 
Dumnezeu pentru om este cea mai puternică armă în acest război cu 
diavolii. Domnul lisus Hristos vine blând în suflet si potrivit măsurii în care 
El se apropie, dăruieşte har si bucurie. După fiecare bătălie vine har 
nespus si de neînţeles si vine si bucurie, pace si linişte. 

Adevăratul început al rugăciunii este căldura harică din inimă care 
mistuie patimile si aduce fericire si bucurie sufletului, potrivit Sfântului 
Grigorie Sinaitul. Noi simţim această căldură harică cu putere, pentru că 
trăim o stare pe care n-am cunoscut-o mai înainte. Totul, înlăuntrul nostru, 
devine calm si liniştit. Rugăciunea: „Doamne lisuse Hristoase, Fiul lui 
Dumnezeu, miluieste-mă!", devine o doxologie - „Slavă Tie Doamne !". 
Apoi, înainte de toate, trebuie să ne oprim la cuvântul „lisus" - pentru că 
Acesta este prezent. Amintirea lui lisus, cu mintea concentrată în inimă, 
este atinsă acum fără trudă si fără multă nevointă. De fiecare dată când 
pronunţăm numele lui lisus, atât de mult se îndulceşte inima noastră si 
vrem ca să nu pierdem cu nici un preţ acest minunat dar divin. 

Sfântul Nicodim Aghioritul spune: „Harul încântă deosebit de mult pe 
ascetul rugăciunii, iar inima lui vibrează si tresaltă, din cauza acestei 
bucurii, continuu, si el este, într-un fel, plin de entuziasm". Iar această 
încântare este denumită de părinţii neptici „tresărirea si săltarea inimii", 
inspirată de harul divin. „Inima ta va tresări de câte ori harul te vizitează si 
de câte ori Sfântul Duh lucrează mistic în sufletul tău, prin invocarea 
rugăciunii inimii". Sfântul Grigorie Palama spune: „Inima saltă cu entuziasm 
pentru dragostea lui Hristos". 

După o luptă eroică si dureroasă, harul lui Hristos cercetează inima 
noastră si o linişteşte. Dar nu vine la fiecare dintre noi la fel. Depinde de 
progresul duhovnicesc al omului si de Energia Necreată (Harul Duhului 
Sfânt) care lucrează potrivit Voii Sale pentru binele nostru. La început, 
harul apare în diferite feluri în timpul rugăciunii. Harul este cunoscut si trăit 
potrivit propriei Sale Voinţe. Avem ca exemplu pe profetul Ilie Tezviteanul: 
El a simţit la început „o vijelie năpraznică care despica munţii". Apoi a simţit 
„un cutremur si un foc". Iar, în cele din urmă, „o adiere de vânt lin si acolo 
era Domnul". 

Sfântul Grigorie Sinaitul spune că: „La cei începători, aflaţi în treapta 
despătimirii, Sfântul Duh vine ca un duh de frică, ce distruge munţii 
patimilor si zdrobeşte inimile greu împietrite, dându-le lacrimi de pocăinţă 
pentru viata lor păcătoasă de dinainte". La cei aflaţi pe treapta iluminării, 
Duhul Sfânt vine ca un cutremur, ca o încântare, care face ca inima să 
tresară de bucurie. Aceasta este tresărirea inimii. Iar, la cei aflaţi în treapta 
îndumnezeirii, Duhul Sfânt vine ca o adiere de vânt lin, ca o lumină 
paşnică. 

începătorii primesc harul în parte, pe când cei desăvârşiţi primesc 
harul întreg. Harul Duhului Sfânt vine în noi, potrivit nevointelor si smereniei 
inimii noastre. 

Plecarea harului 

Harul lui Dumnezeu vine si pleacă spre a se reîntoarce si a dispărea 
din nou. Dumnezeu îsi trimite harul Său si apoi îl retrage. La începutul 
acestor lupte duhovniceşti, intervalele dintre retragerea harului si revenirea 
din nou sunt mai mari. Ele însă se scurtează după multă nevointă. Atletul 
rugăciunii este obişnuit cu aceste vizite, dar si cu retragerea harului. De ce 
se întâmplă acest lucru ? 

Harul vine ca să mângâie si să îndulcească inima si pleacă spre a da 
posibilitatea dobândirii pe mai departe a căutării Lui si a smereniei. Harul 
se retrage pentru ca atletul rugăciunii să înţeleagă că a fost un dar de la 
Dumnezeu si el este total nevrednic să-L primească. Mulţi călugări cunosc, 
din experienţa trăirii lor, acest „joc al harului", care poate dura mai mulţi ani. 
Harul vine si pleacă! Când vine, Harul sprijină pe călugăr prin venirea 
Sa si îl umple de mângâiere divină. Este ca si cum i-ar spune: „Sunt 
aici". Când pleacă, pleacă pentru că harul ce i-a fost dat trebuie să fie 
asimilat, ceea ce este foarte greu. Trebuie să se lucreze foarte mult si să 
se facă multă rugăciune pentru a se asimila harul primit. Sunt călugări care 
au primit harul divin, dar mai târziu l-au renegat. Astfel s-a întâmplat cu 
Sfântul Apostol Petru. A primit mult har pe Muntele Tabor, dar, nefiind în 
stare să-l asimileze, a ajuns să-L tăgăduiască pe Hristos. 

Stadiul asimilării Harului este legat de o căutare chinuitoare a Lui. 
Atletul rugăciunii ştie acum că există harul si acest lucru îl face să-l 
caute cu lacrimi. Plânge precum copilul ce-si caută mama, în timp ce ea 
se ascunde de el. Atletul rugăciunii spune: „Unde eşti tu, Lumina mea? 
Unde eşti bucuria mea ? De ce m-ai părăsit si mi-ai lăsat inima în suferinţă ? 
De ce ti-ai ascuns fata Ta de la mine si sufletul meu este îndurerat? Când 
mi-ai venit în suflet, mi-ai ars păcatele. Vino si acum si-mi arde păcatele ce 
te-au ascuns de mine, precum norii ascund soarele. Vino si bucură-mă cu 
venirea Ta. O, Doamne, de ce întârzii? Vezi că sufletul meu este chinuit si 
eu te caut cu lacrimi. Unde te-ai ascuns? De ce sufletul meu nu Te vede pe 
tine, cel ce eşti pretutindeni si te caut îndurerat?" 

Sfântul Serafim de Sarov a pierdut harul lui Dumnezeu, pentru că s-a 
mâniat pe un frate mai mare. Nu a fost nenorocire mai mare pentru el. Abia 
atunci a putut înţelege suferinţa lui Adam si a Evei, când au fost alungaţi 
din Rai si au pierdut Harul Duhului Sfânt. Astfel, Sfântul Serafim de Sarov a 
rămas o mie de zile si de nopţi pe o stâncă, cerând harul divin. De aceea 
harul se retrage, deoarece astfel mintea însetează după Dumnezeu si îl 
iubeşte mai mult, având acum experienţa dulcetei harului si a goliciunii pe 
care absenta Lui o creează si amărăciunea păcatului. Si atunci îl caută, dar 
cu credinţă si nădejde. 

După ce harul a învăluit mintea si a adus-o la extaz, harul o părăseşte 
apoi foarte repede, mai ales atunci când mintea este la începutul lucrării 

sale de contemplaţie. Venirea si plecarea harului mai are o trăsătură 
salvatoare: vine pentru o vreme, îl curăţă pe om de o patimă, si pleacă. 
Apoi, vine din nou să-l cureţe de o altă patimă. Si tot asa, până când 
creştinul devine capabil să-si cureţe voinţa, cu ajutorul harului dumnezeiesc 
dătător de viată. El spune: „De ce ti-ai ascuns fata de la mine si sufletul 
meu este îndurerat? Când ai venit în suflet, mi-ai ars păcatele. De ce te-ai 
ascuns de mine, precum norii ascund soarele? Vino din nou si-mi arde 
păcatele! Vino si vezi că sufletul meu este chinuit. Te caut cu lacrimi. Unde 
te-ai ascuns? De ce sufletul meu nu te vede pe Tine, cel ce eşti 
pretutindeni? Te caut îndurerat". 

După multe lupte si nevointe, vine un timp când harul este statornic, 
mai mult sau mai puţin, înlăuntrul inimii, si atunci pacea dumnezeiască 
domină netulburată. Atunci sufletul devine un nou Tabor. Raiul coboară pe 
pământ. împărăţia lui Dumnezeu coboară în inimă, unde Sfânta Treime îsi 
face sălaşul. Omul ajunge astfel după chipul si asemănarea lui Dumnezeu. 

Dacă nu eşti încercat în cursele si atacurile diavolului, nu vei înţelege 
si nu vei putea preţui darurile pe care ti le face Sfântul Duh. Dacă nu 
recunoşti duhul diavolesc care ucide, nu vei ajunge la cunoaşterea Duhului 
care dă viată. Nu vei cunoaşte cu adevărat pe dătătorul de viată - Hristos. 
Cât de mare este iubirea lui Hristos! El ştie să întoarcă înspre bine 
mestesugirile diavolului, ştie cum să scoată dulceaţa din amar, cum să 
transforme ura diavolului în dragoste pentru Dumnezeu. Atunci înţelegi că 
oricare ar fi diavolul, în final el se sinucide. Se autodistruge. El luptă 
împotriva oamenilor si Dumnezeu îi permite să facă aceasta, pentru că si el 
este o persoană si de aceea are libertatea pe care Creatorul o respectă, 
dar Dumnezeu îi îngrădeşte lucrarea distrugătoare, prin dragostea si 
mângâierea Sa. 

Sfinţii Părinţi spun că, prin dragostea Sa, Dumnezeu preschimbă 
mândria meschină în smerenie, care atrage harul Său. Adică, imediat ce 
creştinul se mândreşte, cade. Durjă cădere, el se pocăieste, primind harul 
divin si devine astfel mai smerit. în acest fel el se curăţă puţin câte puţin, 
chiar si de păcatul satanic al mândriei. Astfel putem repeta, pe bună 
dreptate, că diavolul se autodistruge. 

IV. Piedicile rugăciunii 

Lucrarea părerii proprii 

Nimeni nu poate deveni învăţat în Rugăciunea lui lisus, decât dacă 
începe el însuşi această sfântă lucrare sub binecuvântarea unui duhovnic 
care are rugăciunea inimii. 

Sfântul Ignatie Briancianinov, în cartea sa "Experienţe ascetice", voi. I 
pag 247 spune că, toate felurile de înşelare, ale amăgirii de sine si ale 
înşelării de către demoni, vin fie din lucrarea greşită a mintii, fie din lucrarea 
greşită a inimii. Si din acestea, cea mai răspândită este lucrarea părerii 
proprii. 

Lucrarea greşită a mintii 

Lucrarea greşită a mintii duce la înşelare de sine si amăgire. Cel 
înşelat cu mintea se socoteşte vas al harului dumnezeiesc si dispreţuieşte 
mântuitoarele preîntâmpinări ale celor apropiaţi. Cel care se află în 
"amăgire de sine" nu mănâncă, nu bea, nu doarme, umblă iarna dezbrăcat 
si desculţ, are vedenii, pe toţi îi învaţă si îi mustră cu o neruşinare plină de 
îndrăzneală, fără nici o dreptate, fără rost, cu înfierbântarea trupească a 
sângelui si îndemnat de această înfierbântare nenorocită, pierzătoare. Este 
Sfânt si gata! 

De multe ori, prin închipuire de sine,, printr-o oarecare sforţare a 
voinţei, poate vedea tot ceea ce doreşte. însă la ei apare si lucrarea 
demonilor care îsi uneşte lucrarea lor cu lucrarea neîndestulătoare 
omenească, adăugându-se lucrare la lucrare, pe temelia liberei voinţe a 
omului, care si-a ales si însuşit o orientare mincinoasă. Se ştie că la Sfinţii 
lui Dumnezeu, vedeniile li se dăruiau numai si numai prin bunăvoinţa si 
lucrarea lui Dumnezeu, si nu după voia omului si propriile lui sforţări. 
Vedeniile se dăruiau pe neaşteptate, rareori, când era neapărată nevoie, 
potrivit dorinţei lui Dumnezeu si nu la întâmplare. 

După cum ne învaţă Sfinţii Părinţi: "începutul înşelării este trufia mintii, 
iar roadă ei, trufia peste măsură". Un părinte înşelat fiind de diavoli si 
crezând că împlineşte cuvântul Sfintei Evanghelii, si-a tăiat mâna dreaptă 
si a trimis-o unui stareţ din altă mănăstire. După aceasta, spunea altui 
părinte că a văzut în vedenie că mâna a ajuns „Sfinte moaşte", că stareţul 
si părinţii o sărută si primeau binecuvântare prin ea. 

Nevointa aspră a celor aflaţi în înşelare se însoţeşte de obicei de o 
adâncă stricăciune sufletească si după aceasta se poate măsura văpaia 
care îi mistuie pe cei înşelaţi. Accesele de deznădejde pe care le trăiesc 

cei înşelaţi cu mintea vor fi din ce în ce mai puternice si în cele din urmă 
deznădejdea îi va duce la ieşirea din minţi si în alte cazuri la sinucidere. 

Sfântul Maxim Capsocalivitul spunea că: „Cel ce vede duhul amăgirii în 
vedeniile care îi sunt înfăţişate, foarte adesea este supus mâniei si iutimii. 
Iar buna mireasmă a smereniei, ori a rugăciunii, ori a lacrimilor adevărate 
nu încap într-însul. Unul ca acesta se laudă mereu cu virtuţile sale, este 
plin de slavă deşartă si se dedă într-una, fără frică, patimilor viclene". 

Durerile de cap si de inimă. Când credinciosul se află la începutul 
practicării „Rugăciunii lui lisus", el simte o durere în cap si în inimă, ca 
parte a noilor sale lupte duhovniceşti. Durerea aceasta este normală si 
apare datorită faptului că mintea nu este obişnuită cu această lucrare a 
rugăciunii. Ea poate apărea si datorită poziţiei corpului. 

Dar, de multe ori, diavolul se foloseşte de această durere a inimii, 
pentru a-l opri pe credincios din lucrarea rugăciunii. Deci, când simte 
această durere în cap, credinciosul trebuie să stăruie în rugăciune. 

Când simte durerea în inimă, nevoitorul trebuie să cumpănească si să 
întrebe un duhovnic sporit în rugăciune, dacă nu a înaintat cumva 
prematur, în lucrarea sa, folosind metode care îi depăşesc puterile. 

Durerile din inimă trebuie să-l ajute pe credincios, arătându-i locul 
unde să-si concentreze mintea, ca să ajungă astfel la rugăciunea 
netulburată a inimii. 

Trebuie să stăruim atunci când mintea este tulburată, pentru că 
imediat după aceea începe curăţirea. Lacrimile care izvorăsc din ochii 
noştri, ne indică acest lucru. 

Mintea noastră începe să se cureţe si să se coboare în inimă si atunci 
încetează si suferinţa. Nu trebuie să ne oprim din rugăciune dacă avem 
durere în inimă. Pentru că diavolul, care este extraordinar de viclean, 
mincinos si ticălos, ne seamănă în mintea noastră tot felul de gânduri, 
pentru ca să ne întrerupă rugăciunea. 

Atletul rugăciunii ştie că vrăjmaşul diavol este cel care îi şopteşte: 
„Opreste-te din rugăciune. Altfel vei înnebuni sau te vei îmbolnăvi de inimă 
!". 

Era un frate, care de câte ori se ridica la rugăciune, era cuprins de 
friguri si de dureri de cap. Dar el spunea: „lată că sunt bolnav, pe patul de 
moarte, asa că mă voi scula si voi face rugăciuni înainte de a muri". Deci, 
astfel gândind, fratele s-a ridicat la rugăciune si imediat ce a sfârşit de spus 
rugăciunea, s-a îndepărtat fierbinţeala. Si iarăşi, din nou asa gândind, 
fratele s-a ridicat si a făcut rugăciune si l-a biruit astfel pe cel rău. 

De aceea atletul rugăciunii trebuie să nesocotească orice durere. 

Lucrarea greşită a inimii 

Sunt pline de trufie dorinţa nechibzuită si năzuinţa de a vedea vedenii 
cu o minte necurătită de patimi, neînnoită si nerezidită de către Duhul 
Sfânt. Dar tot asa de pline de trufie si nechibzuite sunt dorinţa si năzuinţa 
inimii, de a se îndulci de simţiri sfinte dumnezeieşti înainte de a se curăti de 
păcate. După cum mintea necurată, care doreşte a vedea descoperiri 
dumnezeieşti, si neputând a le afla, si le alcătuieşte prin închipuire de sine, 
de multe ori fiind ajutată de diavoli si astfel se înşeală si se amăgeşte cu 
ele, tot asa si inima necurată, dacă se va sili a gusta dulceaţa 
dumnezeiască si alte simţiri duhovniceşti, nu le va găsi în sine si se va 
amăgi si înşela pe sine si intrând pe tărâmul minciunii, se va împărtăşi de 
lucrarea diavolească, supunându-se înrâuririi lor si lăsându-se robită de 
stăpânirea lor. 

O singură simţire dintre toate simţirile inimii necurate, poate fi 
întrebuinţată la nevăzuta slujire a lui Dumnezeu: întristarea pentru 
păcate, pentru cădere, pentru necurătie si pentru pierderea sufletului. 
Această stare se numeşte: pocăinţă, plâns si străpungere a inimii. Despre 
aceasta avem mărturie în Sfânta Scriptură: "Dacă ai fi voit jertfă, Ti-as fi 
dat; arderile de tot, nu le vei binevoi. Jertfa lui Dumnezeu: duhul umilit, 
inima înfrântă si smerită, Dumnezeu nu o va urgisi (Psalm 50, 1 7 - 1 9). 
Această jertfă (a duhului umilit, a inimii înfrânte si smerite) îndepărtează, în 
chip firesc, aducerea celorlalte jertfe. Simţământul de pocăinţă, face să 
amuţească toate celelalte simţăminte necurate. Pentru ca jertfele celorlalte 
simţăminte să se facă bineplăcute lui Dumnezeu, trebuie ca mai înainte să 
se reverse harul lui Dumnezeu peste noi. Să ne îngrijim a ne înnoi prin 
pocăinţă. „Atunci va binevoi Dumnezeu jertfa dreptăţii, prinosul si arderile 
de tot, atunci vor pune pe altarul Tău vitei' (Psalm 50 ,20). Acestea sunt 
simţirile renăscute prin pocăinţă, ale creştinismului înnoit prin Duhul Sfânt. 

De aceea cea dintâi poruncă dată de Mântuitorul lisus Hristos 
tuturor oamenilor este POCĂINŢA. "Pocăiti-vă că s-a apropiat împărăţia 
Cerurilor" (Matei 4, 17). Cel ce s-a milostivit de sine, îmbrăţişând pocăinţa, 
se va face milostiv si fată de aproapele. De aceea dascălii Rugăciunii lui 
lisus recomandă încălzirea inimii si pogorârea mintii în inimă prin 
pocăinţă. 

Dar a lua inimii simţământul de pocăinţă poruncit ei de către 
Dumnezeu, care îi este, în chip firesc si logic, neapărat trebuincios si a te 
strădui să descoperi în inimă, în pofida rânduielii si aşezămintelor 
dumnezeieşti, acele simţiri care trebuiesc să se ivească în ea de la sine, 
dar după curăţirea prin pocăinţă (si care au un alt caracter), aceasta este o 
mare greşeală în practicarea rugăciunii lui lisus. Despre acest caracter al 
simţirilor duhovniceşti, omul trupesc nu poate să-si facă nici o închipuire, 
întrucât simţirile plăsmuite, se întemeiază întotdeauna pe simţămintele 

cunoscute ale inimii, care nu cunoaşte decât simţirile trupeşti. O 
asemenea inimă nici nu ştie că există simţiri duhovniceşti. în această 
nenorocire cad cei ce se nevoiesc la rugăciune fără pocăinţă, încercând să 
atâte în inimă iubirea de Dumnezeu (care ar fi însă o iubire artificială, fără 
suport, fără să fii îmbrăcat în „haina de nuntă" a Duhului Sfânt, ceea ce 
Dumnezeu nu acceptă), să simtă desfătare si extaz. Aceştia dau singuri 
apă la moara căderii lor, se fac străini de Dumnezeu si părtaşi cu Satana si 
cu timpul se umplu de ură împotriva Duhului Sfânt. 

Acest fel de amăgire este înspăimântător, si este la fel de pierzător de 
suflet ca si închipuirea de sine, dar mai puţin vădit. Deşi rareori duce la 
nebunie si sinucidere, însă strică fără îndoială si mintea si inima. 

Pe aceasta Sfinţii Părinţi au numit-o "părere". La acest fel de înşelare 
se referă si Sfântul Apostol Pavel, când zice: "Nimeni dar să nu vă însele 
printr-o prefăcută smerenie si printr-o făţarnică închinare la îngeri, 
încercând să pătrundă în cele ce n-a văzut si îngâmfându-se zadarnic cu 
închipuirea lui trupească" (Col. 4, 18). Cel care se află într-o astfel de 
înşelare, alcătuieşte despre sine "părerea" că ar avea numeroase virtuţi si 
merite si că ar fi plin de Darurile lui Duhului Sfânt. 

Cel aflat într-o astfel de stare se găseşte pe de-a-ntregul de partea 
tatălui închipuirii si minciunii - diavolul. Cel care se roagă silindu-se să 
descopere în inimă simţirile omului duhovnicesc, dar neavând pocăinţă, va 
avea parte de simţirile trupeşti la care se va adăuga si lucrarea 
diavolească. Socotind astfel greşit simţirile trupeşti si cele din lucrarea 
diavolească ca izvorâte din har, el se va forma si se va întări în aceste 
păreri mincinoase. în mod firesc dintr-o asemenea nevointă greşită va lua 
naştere amăgirea de sine si înşelarea diavolească. 

Dintre simţirile sufleteşti si trupeşti ale inimii amintim: Duhul mândriei, 
al Slavei deşarte, al desfrânării, al mâniei, al ereziei... Un părinte spunea 
rugăciunea lui lisus cu duh de mândrie, folosind o metodă psihotehnică de 
concentrare. Când la această lucrare a sa se adăuga si lucrarea 
diavolească, se forma un duh de mândrie iar părinţii cei duhovniceşti 
pentru a scăpa de el, se îndepărtau la câţiva kilometrii distantă de 
mănăstire. 

Yoginii români care practică yoga si "rugăciunea lui lisus" si fac 
desfrânări si alte blesteme trupeşti, cred că simţirile si vedeniile pe care le 
au sunt de la Dumnezeu. în realitate sunt simţirile păcătoase ale inimii si 
împărtăşiri de lucrările diavoleşti. Cei care vor să afle simţirile duhovniceşti 
ale inimii trebuie să meargă si să se roage în mănăstirile unde se află 
părinţi duhovniceşti care au ajuns la rugăciunea inimii. Acolo, pe măsura 
pocăinţei si a curăţirii se vor împărtăşi de simţirile duhovniceşti ale inimii. 

Să fie foarte limpede: 

Cel ce socoteşte că are lucrări duhovniceşti, virtuţi, merite, daruri 
harice, cel care se măguleşte si se desfătează cu "părerea" va îngrădi 
astfel lucrărilor duhovniceşti, virtuţilor creştine si harului dumnezeiesc, 
intrarea în el si va deschide larg poarta pentru îmbolnăvirea prin păcate si 
pentru demoni. 



"Părerea" este alcătuită din socotinţe mincinoase si simţiri mincinoase. 
Pentru cei molipsiţi de "părere" nu mai există nici o putinţă de sporire 
duhovnicească pentru că ei au nimicit pe altarul minciunii, însăşi principiile 
pe care se întemeiază lucrarea mântuirii sale, si anume felul în care el 
priveşte adevărul. Cei care bolesc de o astfel de înşelare, sunt beţi de sine, 
de starea lor de amăgire de sine, văzând în ea o lucrare harică. Ei sunt 
pătrunşi peste măsură de cugetări semeţe si de trufie, dar par smeriţi în 
ochii multora care judecă după arătare si nu preţuiesc lucrurile după 
roadele lor, precum a poruncit Mântuitorul lisus Hristos. (Matei 7, 16; 2, 33) 
si cu atât mai puţin, după simţul duhovnicesc de care aminteşte Sfântul 
Apostol Pavel (Evrei 5, 14). 

Sunt si stări duhovniceşti, care vin din harul dumnezeiesc, în care 
creştinul gustă dulceaţa si bucuria duhovnicească, stări în care se 
descoperă tainele creştinătăţii si se face simţită în inimă sălăsluirea Duhului 
Sfânt, stări în care nevoitorul lui Hristos se învredniceşte de vederi 
duhovniceşti. Acestea se ivesc la cei care au atins desăvârşirea creştină, 
care s-au curăţit si pregătit mai înainte prin pocăinţă. Lucrarea treptată a 
pocăinţei se face arătată îndeosebi prin toate felurile de smerenie si 
îndeosebi prin rugăciunea adusă din sărăcia duhului si din plânsul care 
slăbeşte în om treptat lucrarea păcatelor. 

Atunci când patimile slăbesc (si aceasta se întâmplă cel mai adesea 
spre sfârşitul unei vieţii creştineşti), atunci încep să apară puţin câte puţin 
stările duhovniceşti care se deosebesc de stările alcătuite de către: 
"părerea de sine". Mai întâi intră în casa sufletului plânsul cel din har, care 
o curăteste si o luminează pentru primirea darurilor dumnezeieşti, care 
urmează plânsului, potrivit aşezămintelor legii duhovniceşti. 

Omul trupesc nu poate nicidecum să-si închipuie stările duhovniceşti. 
Cunoaşterea acestor stări se află numai prin "cercare". Iar Darurile 
Duhovniceşti sunt împărţite cu dumnezeiasca înţelepciune, care veghează, 
ca vasul cel cuvântător (creştinul) ce trebuie să primească în sine darul, să 
poată primi în sine fără vătămare puterea dumnezeiască (Matei IX, 7). în 
timpurile noastre darurile duhovniceşti sunt împărţite cu cea mai mare 
iconomie de Dumnezeu, pentru neputinţele de care este cuprinsă astăzi 
creştinătatea. 

Darurile dumnezeieşti slujesc aproape numai spre a îndestula 
trebuinţele mântuirii. Dimpotrivă "părerea" îsi cheltuieşte "roadele" sale, cu 
o risipă neistovită si cu cea mai mare grăbire. 

Semnul de obşte al stărilor duhovniceşti este smerita cugetare si 
adânca smerenie, unită cu gândul creştinului că este mai prejos decât toţi, 
având dragoste evanghelică fată de orice semen. în schimb cel înşelat în 
"părere" îl proslăveşte pe Dumnezeu, numai cu scopul de a se proslăvi pe 
sine, asa cum a făcut fariseul. Unii dintre cei înşelaţi se înfrânează de la 
înrobirea grosolană fată de patima dulcetii, dar asta numai pentru că în ei 
precumpăneşte păcatul păcatelor, mândria. 

Din înşelarea numită "părere" au apărut urmările pierzătoare: ereziile 
schismele, necredinţa si hula. Nefericita urmare văzută a acestora este 
lucrarea greşită si vătămătoare pentru sine si pentru aproapele, un rău care 
oricât ar fi de limpede si de întins, este puţin băgat în seamă si înţeles. 

Deci toate felurile de înşelare, ale amăgirii de sine si a amăgirii de 
către demoni vin fie din lucrarea greşită a mintii, fie din lucrarea greşită a 
inimii. Iar cea mai răspândită este lucrarea "părerii". 

De aceea se poate face legătura între starea de amăgire de sine si 
înşelare si întocmirea sufletească a acelor creştini care, lepădând 
deprinderea Rugăciunii lui lisus si îndeobşte lucrarea mintii, se mulţumeşte 
doar cu rugăciunea cea dinafară, adică doar a lua parte la toate slujbele 
bisericeşti si a împlini fără ştirbire pravila de la chilie, care este alcătuită 
doar din cântare de psalmi si de rugăciuni, făcute cu gura si cu glasul. 
Aceştia nu pot scăpa de "păreri". Semnul că "părerea" s-a furişat în aceşti 
creştini se arată atunci când ei încep să creadă despre sine că vieţuiesc cu 
luare aminte si adesea îi dispreţuiesc pe ceilalţi cu trufie, vorbind lucruri 
urâte despre ei si se socotesc vrednici de a fi păstori duhovniceşti, 
asemănându-se prin aceasta orbului care se apucă să arate calea altor 
"orbi". 

Orice rugăciune făcută cu buzele si cu glasul este rodnică numai 
atunci când este unită cu luarea aminte - lucru foarte rar întâlnit, pentru că 
luarea aminte se deprinde mai înainte de toate prin lucrarea Rugăciunii lui 
lisus. 



înşelarea diavolilor 

Armele diavolilor 

Când ne rugăm, diavolul luptă asupra noastră cu înverşunare. De ce 
ne războiesc diavolii si prin ce metode? Din Patericul Egiptean aflăm: 
„L-au întrebat pe avva Agathon fraţii, zicând: 

- Care faptă bună întru petrecere are mai multă osteneală ? 
Zis-a lor avva Agathon: 

- Iertati-mă, dar socotesc că nu este altă osteneală mai mare ca 
rugăciunea către Dumnezeu. Căci totdeauna când voieşte omul să se 
roage, atunci voieşte vrăjmaşul diavol să-l întrerupă pe el. Căci diavolul de 
nimic altceva nu se împiedică, fără numai de către rugăciunea cea către 
Dumnezeu. Si toată petrecerea pe care o va face omul rămânând întru 
dânsa, dobândeşte odihna, iar rugăciunea, până la suflarea de pe urmă, 
are trebuinţă de nevointă". 

Sfinţii Părinţi ne învaţă că omul se găseşte, dacă nu întotdeauna sub 
stăpânirea demonilor, atunci în orice caz sub înrâurirea si permanenta lor 
vrăjmăşie. Demonii se învârtesc mereu în jurul sufletului nostru si încearcă 
prin orice mijloace să facă pe cel credincios să păcătuiască, fie prin simţiri 
- când obiectul păcatului este aproape, fie prin imaginaţie- când obiectul 
păcatului este departe, sau prin răzvrătirea trupului. 

Tacticile duşmănoase ale celui rău sunt cel mai evident prezente în 
timpul rugăciunii. Cei care se angajează în acest războiduhovnicesc, văd 
pe diavoli luptând împotriva lor, cu furie, la fiecare pas. îi văd folosindu-se 
de toate mijloacele, ca să le întoarcă mintea de la Dumnezeu. Sfântul 
Marcu spune: „Când diavolul vede că mintea se roagă în inimă, atunci 
stârneşte ispite mari si răutăcioase. El urăşte de moarte pe oameni si ura 
lui creste atunci când vede că oamenii tind să devină îngeri trupeşti prin 
rugăciune si să ocupe locul lor din Cer, de unde au căzut ei". Scopul 
„Rugăciunii lui lisus" este ca să-L aducă pe Mântuitorul nostru lisus Hristos 
în inimile noastre si împărăţia lui Dumnezeu să lumineze scânteia harului 
ce este acum acoperită de cenuşa păcatului. Este împlinirea strigătului: 
„Vie împărăţia Ta !". 

Când ne pregătim pentru rugăciune, diavolii, în acelaşi timp, se 
pregătesc de luptă si atacă. însă, pustnicii sunt obişnuiţi cu aceste ispite si 
nu se înspăimântă când aceştia atacă. Diavolul caută să distrugă unitatea. 
El întruchipează spiritul distrugerii permanente si este începătorul ereziilor. 
Dumnezeu vrea să unească, iar diavolul vrea să despartă. Dumnezeu vrea 
ca să salveze, iar diavolul vrea ca să distrugă. El vrea ca să-l facă pe om 
să se răzvrătească împotriva lui Dumnezeu si împotriva Dumnezeieştii 
Biserici Ortodoxe. 

Inima este întunecată de norul păcatului si lucrarea diavolilor din ea. 
Pe suprafaţa inimii (nu înlăuntrul ei, pentru că numai Energia Necreată a 
Sfântului Duh, fiind necreată, poate fi unită cu sufletul) diavolul si-a 
proclamat autoritatea si stăpâneşte totul. Câteodată pustnicii îsi simt inima 
ca pe o grădină zoologică. Toate patimile lăuntrice sunt animale ce urlă. 
Sfântul Grigorie Palama spune că astfel omul care este sortit să devină fiu 
al lui Dumnezeu, după har, devine asemenea fiarelor sălbatice. Prin 

„Rugăciunea lui lisus", atunci când mintea a asimilat preadulcele nume 
al lui lisus, ne străduim ca Mântuitorul lisus Hristos să coboare în inimă, în 
toată Slava Sa si să alunge pe diavol, care, după ce a acoperit harul ce-l 
găseşte acolo, întunecă din nou sufletul nostru, cu diferite patimi. Astfel, 
sufletul este luminat de prezenta lui Hristos, primind „har peste har". 
Aşadar, cu cât Domnul coboară mai mult în inimă, cu atât diavolul dispare 
cu urlete si dureri. Să ne amintim de întâmplarea cu tânărul îndrăcit, când 
Domnul a zis: „Duh surd si mut, îti poruncesc: lesi din el si să nu mai intri în 
el. Si răcnind si zguduindu-l cu putere, duhul a ieşit" (Marcu 9, 25-26). Este 
normal ca diavolul să strige, să urle si să răcnească pentru că Domnul a 
venit „să strice lucrările diavolului" (1loan 3, 8). Sfinţii Părinţi învaţă că 
precum la răsăritul soarelui fiarele se ascund si fug în peşteri si în stânci, în 
culcuşurile lor, în acelaşi fel diavolii fug si se ascund, când soarele harului 
răsare în inima noastră. 

Ei urăsc pe oameni si continuă să-i atace dinafară inimii, spre a obţine 
victoria asupra credincioşilor, prin toate mijloacele, pentru ca apoi să se 
reîntoarcă în inimă. Când harul lui Dumnezeu este ascuns: „Atunci se duce 
si ia cu sine alte şapte duhuri mai rele decât e/"(Matei 1 2, 45). 

Imaginaţia este cea mai vicleană armă a lui satan: să imagineze 
trecutul si viitorul, să imagineze lucrările cele bune, să le imagineze pe cele 
rele. Mulţime de gânduri vin si preocupă mintea, încât aceasta încetează 
să mai mediteze la numele lui lisus. Diavolul încearcă să facă pe om să nu 
mai arate interes pentru Dumnezeu si să nu-si mai exprime dragostea. în 
primul rând îl înduplecă să cheme în minte tot felul de greşeli pe care Ie-a 
comis în viata lui, în trecutul îndepărtat si cel apropiat. 

Atacurile fizice ale diavolilor 

O stăruinţă deosebită este necesară în cazul somnului. în Sfântul Munte 
sunt Părinţi care si-au făcut un scaun cu un picior si, când adorm, cad la 
pământ si astfel se trezesc. Iar alţii, se plimbă prin chilie, cu un vas plin cu 
apă. 

Atletul rugăciunii trebuie să se opună trândăviei si fugii de realitate si 
să aibă si multă răbdare. Răbdarea este necesară si când înfrunţi atacurile 
personale: 

- Se pot auzi voci, zgomote, sunete înfricoşate, provocate de diavoli, 
ca să te întrerupă în rugăciune. 

- Alteori, diavolul se apropie de tine si te cuprinde o frică teribilă, care 
nu se compară cu frica pe care o simţim în prezenta criminalilor. Pentru că 
însuşi iadul se apropie. 

- Diavolul ia forma diferitelor animale, ca să-l înspăimânte pe 
nevoitorul creştin. Alteori, diavolii apar ţinând foc în mână si ameninţă să-l 
ardă pe nevoitor. 

Alteori, în timp ce atletul rugăciunii repetă „Rugăciunea lui lisus", 
stând pe un scăunel, el simte două mâini gata să-l sugrume. El simte o 
strâmtoare puternică care nu-l lasă să continue rugăciunea. Deşi începe 
„Rugăciunea lui lisus", el nu poate continua după cuvântul „Doamne". îi 
este foarte greu să înceapă cuvântul mântuitor „lisuse". Se bâlbâie, dar 
imediat ce reuşeşte să pronunţe, cu mare greutate, întregul cuvânt, diavolul 
dispare (pentru unele persoane este recomandabil să cânte în gând 
rugăciunea, pentru că astfel, în spaţiul dintre cuvintele rugăciunii vor 
pătrunde mai greu alte gânduri). 

Alţi călugări povestesc că diavolii organizează chiar atacuri în masă, 
ca să-i înspăimânte, să-i intimideze si să-i sperie. Mai ales atunci când 
călugării se pregătesc de priveghere, lată de ce este importantă 
privegherea. Privegherea arde pe vicleanul diavol, distrugându-l. De aceea 
vicleanul diavol întinde tot felul de curse, ca privegherea să nu aibă loc, 
sau ca monahii să nu vină la priveghere. 

Nu trebuie să ne gândim că suntem păcătoşi si diavolul nu se mai uită 
la noi. Acest gând poate fi folosit de vicleanul diavol împotriva noastră. 

De multe ori, diavolul apare si vorbeşte cu atletul rugăciunii. îl 
provoacă si încearcă să deschidă un dialog cu el. Uneori, îl învinovăţeşte. 
Alteori îl laudă. Uneori îl ironizează, alteori interpretează anumite fapte 
greşit. Cel neexperimentat în această luptă duhovnicească începe să 
vorbească cu diavolul si răspunde la întrebările si momelile lui. Dar aceasta 
este o greşeală, mai ales la începători, pentru că cei fără de experienţă, în 
aceste situaţii, sunt învinşi - chiar dacă pare că diavolul este pus pe fugă 
de replicile lor. Confuzia si teama rămân. Mai târziu, când îsi amintesc 
această întâlnire si tot ceea ce s-a spus, vor fi cutremuraţi si tulburaţi. Sfinţii 
Părinţi învaţă - pe cei ce nu au experienţă si puterea necesară - să nu 
răspundă. Ei trebuie să fie indiferenţi la vrăjmaşul diavol si să-l 
dispreţuiască. La fel trebuie să facă si cu războiul gândurilor. 

Dispreţul împotriva diavolului si stăruinţa în „Rugăciunea lui 
lisus", sunt cele mai importante arme. Avem nevoie să stăruim în 
„Rugăciunea lui lisus", în timpul acestor ispite si, în general, avem nevoie 
să rămânem într-o stare de rugăciune. Să postim, să priveghem si să 
muncim cu dreaptă socoteală. Toate acestea duc la smerenie. Dar, toate 
acestea trebuie să le facem cu binecuvântarea duhovnicului. 

Războiul nevăzut 

Nicodim Aghioritul spune: Precum atunci când sunt chemaţi la război, 
oamenii lasă toată grija cea lumească, asa si creştinii^ începători în cele 
duhovniceşti, lasă toată grija cea lumească pentru împăratul lor, lisus 
Hristos, si îsi caută un duhovnic iscusit. Adică nu mai stau la îndoială între 
preţul acestei lumi întregi, dacă le-ar da-o cineva, si preţul sufletului 

îndumnezeit pentru viata cea veşnică. Trebuie, deci, să aibă un 
duhovnic iscusit, deoarece în cele duhovniceşti, tot ceea ce nu este din 
povătuire rânduită si sub ocrotirea smereniei, duce la înşelare si la o mai 
mare cădere decât patimile. 

Deci, de îndată ce începătorul duhovnicesc leapădă faptele omului 
celui vechi sau lucrurile contra firii, va da de războiul gândurilor. A nu avea 
gânduri este cu neputinţă, precum cu neputinţă este a opri vântul cu o 
bucată de pânză. Iar dacă sunt vremuri fără furtună, aceasta este după 
rânduiala Prea Induratului Dumnezeu. Diavolul caută să-i aducă aminte de 
cele vechi si să-i întoarcă iarăşi dragostea spre acelea. Cel mai adesea 
dau război cu mintea gândurile si chipurile cele de ruşine. Năvala de 
gânduri rele nu trebuie, însă, să descurajeze pe începător. Toată grija lui 
trebuie să fie aceasta: să nu primească nimic din cele ce i se nălucesc 
mintii, ci tinerea de minte să-i fie Hristos, Maica Domnului si Sfânta Cruce. 

Lupta începătorului este lupta izbăvirii de patimi, adică a nu lăsa 
pruncii babilonesti (gândurile rele) să intre si să se facă bărbaţi, căci greu îi 
va mai putea scoate. Cum se arată, trebuie să-i lovească de piatra Hristos, 
prin „Rugăciunea lui lisus", pentru ca să nu ajungă cu dânşii până la luptă 
(Psalm 136, 9). Cei începători pot vedea cum numele Mântuitorului lisus 
Hristos îi izbăveşte de asupreala diavolilor, ceea ce îi datorează cu o mai 
mare smerenie înaintea lui Dumnezeu, care le ia sau le uşurează lupta lor. 
Partea începătorilor este de a usca spinii patimilor din pământul inimii si de 
a nu se sui cu mintea în văzduhul mândriei, pentru că acolo bat diavoli mari 
si îi rup aripile. 

Mintea trebuie să fie de strajă la porţile simţurilor, ca să nu intre focul 
păcatelor în cetatea sufletului. Aceasta este partea ascetică sau 
nevoitoare. Pentru unii, nevointa este mare, pentru alţii uşoară, pentru alţii 
tine toată viata, iar pentru cei care nu judecă pe nimeni si au gânduri bune 
pentru toţi oamenii, Mântuitorul lisus Hristos le spune că: „fără de nevointa 
intră în împărăţia Cerurilor". 

Toată lupta începătorului constă în atenţia care nu trebuie să 
adoarmă, căci un vrăjmaş îi va semăna neghina în ţarina inimii. Prin 
urmare, pe măsură ce se va usca pământul inimii de mocirle, trebuie să fie 
cu atenţie mărită, căci altfel pâinea lui va fi amară. Fără uscarea izvoarelor 
rele, fără scoaterea patimilor din rădăcină, iar locul lor ars cu lacrimi de 
pocăinţă, fără netezirea scurmăturilor pe care le-au făcut diavolii patimilor, 
nu este cu putinţă de a ajunge în ceata a doua, a luptătorilor celor sporiţi. 

Până ce cu desăvârşire n-am întors mânia si pofta de la cele de aici, 
unde zăceau contra firii, încă nu am scăpat de omul cel vechi, încă nu 
avem sufletul fecioară si parte de crinul bunei vestiri a naşterii lui 
Dumnezeu în noi. 

Ceata începătorilor stă sub fericirea sărăciei desăvârşite. Nu este 
nimic de care să fie inima lor prinsă, nici chiar de ei însisi. Cât despre 
patimi, singura lor avuţie au risipit-o si au ajuns săraci de avuţia aceea si s- 
au făcut ca un crin în pustie. 

Celor din ceata sporiţilor (treapta iluminării), după ce au fost întăriţi în 
Dragostea Dumnezeiască si au deprins meşteşugul luptelor duhovniceşti, 
le îngăduie Dumnezeu lupta cu diavolii. Cei ajunşi în această treaptă a 
desăvârşirii creştine se află sub semnul fecioriei, al celor care s-au întors la 
starea de copil fără de patimă, căci „prunc ni s-a arătat nouă lisus Hristos, 
iar copilul creştea si se întărea cu duhul, umplându-se de înţelepciune si 
harul lui Dumnezeu era în El". Luceafărul de dimineaţă va răsări în inimile 
lor (2Petru 1,19), căci Dumnezeu este Lumină. Iar Sfântul Prooroc Isaia 
spune: „Atunci lumina ta va răsări ca zorile si tămăduirea ta se va grăbi 
(Isaia 58, 8). 

Cei din ceata desăvârşiţilor, care au ajuns în treapta îndumnezeirii, 
bat război cu diavolul si îl ard necontenit, cu sabia Duhului Sfânt 
(rugăciunea). Dar, nu spre diavoli au cei desăvârşiţi aţintită privirea, ci toată 
făptura lor, absorbită în Dumnezeu, se face ca un pârjol, într-un rug 
nearzător si fiind strămutaţi de Dragostea lui Dumnezeu cu mintea în patria 
cerească, ard pe stăpânitorul lumii acesteia - diavolul, în inimă, cu sabia 
de văpaie a Duhului Sfânt. Lumina Dumnezeiască creste tot mai mult în 
inima lor, iar pruncul lisus se face bărbat desăvârşit si vine plecându-si 
capul sub mâna zidirii Sale, arătându-le astfel smerenia Sa, ca pe un 
Botez. Acum însă, vine si satana cu ispita sa: „Nu cumva avem o părere 
înaltă, pentru îndrăznirea pe care o avem fată de Dumnezeu ? Cu un 
cuvânt: Nu cădem în mândrie?" Pe toate acestea le arde însă ascultarea 
desăvârşită de Dumnezeu, care luminează pe cei desăvârşiţi, ca un soare 
al dreptăţii. Si, precum lisus Hristos s-a făcut ascultător, până la moartea 
pe Cruce, de Părintele Său, asa si în cei desăvârşiţi, voinţa lui Dumnezeu, 
cea mai uriaşă putere, poartă chipul celei mai desăvârşite lepădări de sine. 
Astfel, voinţa noastră se face smerenie, căci - după cum ne spune Sfântul 
Isaac Şirul: „Desăvârşirea este o prăpastie de smerenie". 

Dar are diavolul un duh - duhul minciunii (căci al lui Dumnezeu este 
Duhul Adevărului) si cu duhul minciunii ispiteşte pe cei desăvârşiţi. Nu 
cumva îsi iubesc viata viitoare? Si vicleanul diavol îi arată îngeri de lumină 
(2Corinteni 11, 14). Aici este bine-stiută o deosebire sigură între cele două 
duhuri. Ele au câte o lumină, însă lucrarea lor este diferită. Lumina Duhului 
Sfânt e Lumina lui Hristos, care luminează pe tot omul ce vine în lume, 
pentru că ne luminează să ne cunoaştem cu adevărat ce suntem, fată de 
sfinţenia lui Dumnezeu. în Lumina Adevărului ne vedem mulţimea 
păcatelor noastre. Pe măsură ce sporeşte Lumina lui Dumnezeu în noi, 
vedem câtă stricăciune am făcut în vremea întunericului necunostintei si al 

păcatelor. Si astfel ne vedem cei mai mari păcătoşi. Sfinţii sunt convinşi 
de păcatele lor, de aceea, judecându-se pe ei însisi, vrednici de iad se văd, 
dar moştenesc Raiul primind în dar mântuirea. 

Diavolul minciunii are si el o lumină, însă la fel de mincinoasă ca si el. 
Pe când lumina cea adevărată ne arată păcatele noastre si din ele ne 
smerim până la Iad, duhul minciunii - cu lumina lui - ascunde păcatele din 
ochii mintii noastre, pe care i-a înnegrit cu duhul mândriei, făcând pe cel 
care pătimeşte aceasta să se creadă fără de păcate si că este mântuit, 
înşelaţi sunt cei mândri, care - închişi în neştiinţa lor - sunt convinşi de 
mântuirea lor, deşi s-a întărit în ei întunericul cel mai dinafară al mândriei. 

Privind viata sfinţilor, ei se cred nişte păcătoşi, convinşi de păcatele 
lor, chiar dacă fata le străluceşte ca soarele. Cei desăvârşiţi nu simt numai 
păcatele lor, ci că se află în ei toate păcatele oamenilor (Galateni 6, 2-10). 
In inima lor străbate durerea, suferă pentru durerile oamenilor, vor să se 
jertfească pentru ei, vor să fie osândiţi în locul lor. Aceasta este iubirea de 
jertfă, pârjolul care aprinde cu darul Duhului Sfânt lumea, care cutremură 
porţile iadului si stârneşte împotrivă toată vâlvătaia de ură sau ispita a 
doua, prin durere. 

Pe măsura sporirii darurilor dragostei dumnezeieşti în noi, pe aceiaşi 
măsură, diavolii aprind văpaia de ură asupra noastră. Dar, dacă îl rugăm 
pe Mântuitorul lisus Hristos, El va lupta pentru noi creştinii, biruind ca un 
Dumnezeu. Pe cel desăvârşit, în timpul încercărilor, îl vor părăsi prietenii si 
i se vor face potrivnici, îl vor huli, îl vor osândi cei din casa lui, va fi dat în 
mâinile vrăjmaşului. Viforul iadului va fi asupra lui, doar-doar îl va despărţi 
de Dragostea lui Dumnezeu. Acesta este focul celei mai mari încercări si 
suferinţe, în care îl curăteste Dumnezeu pe om, când însuşi El se ascunde, 
din Dragostea sa Dumnezeiască, si lasă să se prăvălească asupra lui 
puhoaie de ură, care vor căuta să-l înghită. De Dragostea lui Dumnezeu, 
însă, nimic nu-l mai desparte. El spune, împreună cu Sfântul Apostol Pavel: 
„Cine ne va despărţi pe noi de Dragostea lui Hristos? Necazul sau 
strâmtoarea, sau prigoana, sau foametea, sau lipsa de îmbrăcăminte, sau 
primejdia, sau sabia?" 

Precum este scris: „Pentru Tine suntem omorâţi toată ziua, socotiţi am 
fost ca nişte oi de Înjunghiere". Dar, în toate acestea, suntem mai mult 
decât biruitori, prin Acela care ne iubeşte. Căci, sunt încredinţat că nici 
moartea, nici viata, nici îngerii, nici stăpânirile, nici cele de acum, nici cele 
ce vor fi, nici puterile, nici înălţimea, nici adâncul si nici o altă făptură nu va 
putea să ne despartă pe noi de Dragostea lui Dumnezeu, cea întru lisus 
Hristos, Domnul nostru (Romani 8, 35-39). lată ce trebuie să fie omul după 
fire - un dumnezeu după har (Psalm 91 , 6). 

Să nu ne spăimântăm deci de acest război împotriva satanei căci 
este un război duhovnicesc al cărui scop este mântuirea sufletului, iar 
mântuirea sufletului trebuie să fie principala grijă a creştinului. Acest război 
este „lupta noastră, nu împotriva cărnii si a sângelui, ci... împotriva 
stăpânilor întunericului acestui veac si împotriva duhurilor răutăţii de sub 
cer" (Efes. 6, 12). „Câmpul de bătălie este inima noastră... Durata 
războiului este toată viata noastră" (Nicodim Aghioritul). „Nu ne luptăm 
trupeşte... armele luptei noastre nu sunt trupeşti' (2Cor.10, 3-4). „Staţi deci 
tari, având mijlocul vostru încins cu adevărul si îmbrăcându-vă în platoşa 
dreptăţii, încălţaţi picioarele voastre, gata fiind pentru Evanghelia păcii. în 
toate luaţi pavăza credinţei, cu care veţi putea stinge toate săgeţile 
arzătoare ale vicleanului. Luaţi coiful mântuirii si sabia Duhului, care este 
cuvântul lui Dumnezeu" (Efes. 6, 14-17). 

Numai după biruinţa în acest război (singurul război sfânt!) vom putea 
auzi „Pacea Mea o dau vouă" si „Slava Mea o dau vouă". „Celui ce va birui 
îi voi da să mănânce din pomul vieţii care este în mijlocul Raiului lui 
Dumnezeu... nu va avea moartea cea de-a doua (a sufletului^... îl voi da să 
sadă cu Mine pe tronul Meu. . . " si va vedea un cer nou si un pământ nou 
(Apoc.2:7,11; 3:21; 21:1) 



Greşeli în practicarea „Rugăciunii lui lisus" 

lată câteva din greşelile care pot apărea în practicarea „Rugăciunii lui 
lisus": 

• Ca si-n muncile trupeşti, în practica rugăciunii creştinul trebuie să 
aibă dreaptă socoteală. Altfel, postul aspru, asceza peste măsură, pentru a 
primi darurile dumnezeieşti, îl vor duce pe nevoitor la mândrie si chiar la 
ieşirea din minţi; 

• Există unii oameni care practică „Rugăciunea lui lisus" cu scopul 
principal de a ajunge în scurt timp la vederea Luminii Dumnezeieşti, si 
astfel îsi pierd râvna si deznădăjduiesc. Nevoitorul trebuie să ştie că acest 
lucru nu se întâmplă imediat si că această luptă durează mulţi ani. 
Dumnezeu nu trece peste voinţa noastră, deoarece suntem persoane si 
avem voinţă liberă, dar nici noi nu trebuie să forţăm libertatea lui 
Dumnezeu, pentru că si Dumnezeu este Persoană si vine la noi atunci 
când crede că este cu cuviinţă, atunci când El vrea, conform planului Lui de 
mântuire (a lumii si a fiecărei persoane în parte); 

• Altă greşeală este să dăm prea mare importantă metodelor 
psihotehnice de practicare a „Rugăciunii lui lisus". Aceste metode, precum 
sunt: inspiraţia si expiraţia, bătăile inimii, sunt doar metode generale, ca să 

ne adunăm mintea si să o eliberăm de elementele străine naturii sale. 
Aceste metode nu sunt miraculoase, dar ne sunt de folos, căci evită 
împrăstierea mintii. Când mintea ajunge să fie concentrată si ţinută cu 
uşurinţă înlăuntrul ei, atunci toate aceste metode auxiliare devin 
netrebuincioase. 

• Alte greşeli apar atunci când vrem să trecem repede de la o 
treaptă a rugăciunii la alta. Unii oameni, sărind peste prima treaptă, trec 
direct la a doua si nu reuşesc prea mult. Alţii sar de la prima treaptă la a 
treia, unde înaintează mai ales pe respiraţie. în acest caz inima trupească 
s-ar putea să sufere si acest lucru poate duce la încetarea „Rugăciunii lui 
lisus". Nu este o boală, bineînţeles, dar totuşi este posibil ca această 
lucrare sfântă să se oprească. 

• O altă ispită a „Rugăciunii lui lisus" este cea legată de lacrimi. 
Atunci când „Rugăciunea lui lisus" rămâne în minte, ochii varsă multe 
lacrimi. Dar acest lucru nu este întotdeauna obligatoriu. Rugăciunea poate 
continua foarte bine si fără de lacrimi. Aşadar, nu trebuie să deznădăjduim 
în absenta lacrimilor, pentru că ele vor veni atunci când va îngădui 
Dumnezeu. Si chiar dacă suntem inundaţi de ele, nu trebuie să le dăm 
mare atenţie si nici să arătăm altora aceste stări (cu excepţia duhovnicului). 
Practica ascetică spune că atunci când vorbim despre astfel de stări, ele 
încetează imediat si este nevoie de mult timp pentru a le dobândi din nou. 

• De asemenea, nu trebuie să ne gândim prea mult în ce stadiu al 
rugăciunii suntem. Pe orice treaptă am fi trebuie să continuăm cu 
smerenie. Totodată, nu trebuie să ne mândrim, în timpul rugăciunii, cu 
stările noastre - pentru că pierdem totul. Omul este un cerşetor care umblă 
după o bucată de pâine si apoi se mândreşte că a obtinut-o în dar. 
Smerenia este comoara tuturor virtuţilor. Ea ascunde toate virtuţile si 
în final se ascunde si pe ea. Trebuie să evităm cu prudentă mândria în 
viata duhovnicească, mai ales atunci când ea vine ca slavă deşartă. Slava 
deşartă apare în toate virtuţile noastre. Sfinţii Părinţi spun că slava deşartă 
este asemenea cu un vânzător (trădător) care deschide în ascuns porţile 
cetăţii, pentru a fi jefuită de vrăjmaşi. Nu contează câte virtuţi sau câtă tărie 
avem. Slava deşartă ne dă în mâinile diavolilor. Si de aceea Sfinţii Părinţi 
ne sfătuiesc ca să nu ne apucăm de vreo virtute care ne duce la slava 
deşartă. Sfântul Grigorie Sinaitul spune că cea mai bună apărare pentru 
atletul rugăciunii este să fie în starea de smerită cugetare, ca bucuria ce-i 
vine din rugăciune să nu-l ducă la mândrie. 



62 



V. Mintea si inima 



Sufletul omenesc are în creier puterea raţională si în inimă puterea 
simţitoare. 

Puterile raţionale ale sufletului omenesc sunt în număr de cinci: 
mintea, gândul, puterea cugetătoare, puterea alegătoare si puterea 
hotărâtoare. 

Iar puterile senzitive ale omului sunt tot în număr de cinci: văzul, 
auzul, gustul, mirosul si pipăitul. 

Persoana, ipostasul uman, cuprinde în el întregul firii: duhul, sufletul 
si trupul. Omul trebuie să trăiască după duh, duhul fiind partea superioară 
a sufletului. Toată alcătuirea omenească trebuie să devină duhovnicească 
ca să dobândească asemănarea cu Dumnezeu. Duhul Sfânt este cel care 
intră în unire cu Harul primit la Sfântul Botez, si tot el este acela care 
introduce harul în inimă, centrul firii omeneşti, care trebuie să fie 
îndumnezeit. Fără inimă, care este centrul tuturor lucrărilor, duhul este 
neputincios. Iar fără duh - mintea rămâne oarbă, lipsită de direcţie. Deci, 
trebuie găsită o legătură armonioasă între minte si inimă, pentru a 
organiza, pentru a zidi persoana umană în har, căci îndumnezeirea este un 
proces conştient. 

îndumnezeirea presupune o veghe neîncetată a mintii si o strădanie 
continuă a voinţei. Unirea mintii cu inima constă în unirea gândurilor 
duhovniceşti ale mintii, cu simţirile duhovniceşti ale inimii (Sbornicul voi. II, 
p.148). 



Mintea - păzitorul inimii 

Mintea omului (ochiul sufletului) este puterea sufletească cu care omul 
cunoaşte si înţelege lucrurile. Iar Sfântul Antonie cel Mare spune că: 
„Mintea care cunoaşte pe Dumnezeu, este făclia care luminează sufletul". 

Puterea si capul sufletului este mintea care, deşi este duhovnicească, 
îsi are locul de petrecere în creierul omului. Mintea este partea cea mai 
înaltă a firii omeneşti, este facultatea contemplativă prin care omul tinde 
către Dumnezeu. Mintea este partea cea mai personală a omului, principiul 
conştiinţei si al libertăţii sale. 

Mintea este iconomul sufletului, căruia îi dă hrana pe care tu o oferi. 
Când are pace si îi dai ceea ce doreşte, ea le dă inimii. 

Mia întâi, însă, se curăţă pe sine de toate prejudecăţile deprinse în 
lume. Se eliberează de grijile vieţii si, spunând continuu rugăciunea, 
încetează de a mai rătăci precum meteoriţii. Atunci s-a curăţit, când nu mai 
aleargă spre lucruri viclene si necurate, despre care auzise si văzuse în 
lume. 

După aceea, intrând si ieşind din inimă prin rugăciune, curăteste 
drumul si înlătură orice urâciune, viclenie sau necurătie. Astfel, mintea 
declară război patimilor si demonilor care s-au cuibărit în inimă de mulţi ani, 
neştiuţi si nevăzuţi până atunci si care se hrănesc cu patimile. Când mintea 
si-a dobândit curăţenia cea dintru început, le vede pe toate si ca un câine 
latră, se luptă cu ele, ca un stăpân si păzitor al sufletului. Având ca armă 
pe lisus, îi loveşte pe duşmanii diavoli, până reuşeşte să-i scoată în afara 
inimii, unde aceştia urlă ca nişte lupi. 

Pentru cei începători se recomandă rugăciunea orală (verbală). 
Acestea sunt rugăciunile citite din cărţile de pravilă Bisericească (Ceaslov, 
Acatistier, Psaltire, Sfânta Liturghie, cele şapte laude si ascultarea în viata 
de obşte). 

Sfântul Simeon al Tesalonicului zice că după vârsta duhovnicească a 
fiecăruia se recomandă si lucrarea duhovnicească a rugăciunii mintii si a 
inimii. Dacă cineva începe înainte de vreme această înaltă rugăciune a 
inimii, înainte de a se fi curăţit de patimi, se osteneşte si se tulbură în 
zadar. Deci, nimeni să nu încerce să înceapă viata duhovnicească cu 
rugăciunea contemplativă a inimii, ci cu rugăciunea lucrătoare, care constă 
în metanii, închinăciuni, rugăciuni din Ceaslov, Psaltire, Acatistier si alte 
cărţi folositoare de suflet, ortodoxe, post, ascultare si smerenie fată de toţi. 
Aceasta formează viata cea lucrătoare, care este potrivită pentru toţi 
creştinii mireni si călugări. 

Iar viata contemplativă, specifică mai ales călugărilor, constă în: paza 
mintii, lucrarea mintii, rugăciunea mintii, rugăciunea inimii si 
contemplarea sau privirile cele duhovniceşti ale mintii. 

Paza mintii (trezvia) este un meşteşug duhovnicesc care, cu ajutorul 
lui Dumnezeu, izbăveşte pe om de gânduri, de cuvinte si de fapte rele 
(Filocalia 4, Sf. Isihie Sinaitul). 

Lucrarea mintii este atunci când stăm cu atenţia în inimă si prin 
pomenirea lui Dumnezeu înlăturăm orice gând care ar încerca să pătrundă 
în inimă. 

Rugăciunea mintii este atunci când cineva se întăreşte cu atenţia în 
inimă si de acolo înaltă rugăciunea către Dumnezeu. Rugăciunea mintii 
este rugăciunea făcută cu luarea aminte de sine, fără gânduri, fără 
imaginaţii si cugete rele. 

După cum zice Sfântul loan Gură de Aur, păzirea inimii 
înseamnă de fapt păzirea mintii ca să nu plece din inimă: "Tineti inima sub 
toată paza, ca nu cumva să iasă gândul despre Dumnezeu, ci printr-o 
pomenire neîncetată si curată să se întipărească în sufletele noastre, ca o 
pecete, gândul la Dumnezeu". Pentru cei înaintaţi în rugăciune această 
pecete se va numi rugăciunea cea de sine mişcătoare. Zice Sfântul 
Isaac Şirul: „Stai cu luare aminte în inimă si cu frica de Dumnezeu, înaltă 
de acolo „Rugăciunea lui lisus", adică din adâncul inimii tale. Lucrând 
astfel, aşteaptă cu răbdare si cu smerenie zdrobirea inimii, cu un 
simţământ de pocăinţă, până când va veni si se va atinge de inima ta, harul 
lui Dumnezeu, si va trezi în ea rugăciunea neîncetată, cea de sine 
mişcătoare, care murmură ca un pârâiaş si care va fi pentru tine ca un 
paznic care străjuieşte inima ta de orice necurătie si primejdie". 



Rătăcirea mintii 

losif Sihastrul Vatopedinu ne învaţă că rugăciunea ciclică dinlăuntrul inimii 
nu se teme niciodată de rătăcire. Celelalte rugăciuni presupun o oarecare 
temere, deoarece apare foarte uşor imaginaţia. 

Cât de mare este rătăcirea mintii si cât de greu de înţeles! Pentru că 
atunci când harul se apropie de om, mintea - „pasărea", cum îi spune Avva 
Isaac - caută să intre peste tot, să încerce totul. începe cu zidirea lui Adam 
si ajunge în profunzimi si înălţimi, de unde - dacă Dumnezeu nu-i spune - 
ea nu se mai întoarce. 

Când se înmulţeşte harul, mintea este răpită în vederea cea 
dumnezeiască si inima se aprinde de iubirea cea dumnezeiască si arde 
toată de dragoste dumnezeiască. Atunci, mintea se află în întregime unită 
cu Dumnezeu, se topeşte precum se topeşte fierul când se apropie de foc. 
Natura fierului nu se schimbă, dar atâta timp cât rămâne în foc este una cu 
focul, iar când se scoate din foc, revine din nou în starea lui naturală de 
material tare. 

Atunci liniştea domneşte în minte si pacea se aşterne în tot trupul. 
Atunci omul se roagă cu cuvintele lui si cu rugăciuni alcătuite de el si se 
urcă la vederea cea dumnezeiască, fără ca mintea să fie închisă în inimă. 

Rugăciunea mintii este făcută pentru a veni harul. Când vine harul, 
mintea nu se mai împrăştie. Si când mintea rămâne pe loc, foloseşte tot 
felul de rugăciuni, le încearcă pe toate. 

Celelalte feluri de rugăciuni nu sunt greşite, dar se poate cădea uşor 
în greşeală, dacă mintea nu s-a curăţit pe deplin si primeşte fel de fel de 

imaginaţii, în loc de vedere duhovnicească. Dacă pe malul mării se află 
un izvor de apă curată, atunci când avem furtună pe mare, apa mării se 
amestecă cu apa curată a izvorului. Oricât de înţelept ai fi, nu poţi să separi 
apa curată. La fel se întâmplă si cu mintea, dacă o expunem furtunii 
gândurilor. 

Si mai ia aminte la următoarele: Demonii sunt duhuri. Sunt înrudiţi cu 
duhul nostru si cu mintea. Iar mintea este cea care hrăneşte sufletul - 
pentru că mintea aduce orice vedere si mişcare mentală în inimă; iar inima 
este înşelată prin amestec si confuzie, asemenea izvorului care se varsă în 
mare. Atunci se întunecă si se înnegreşte sufletul. Din momentul acela, în 
locul vederii dumnezeieşti, el primeşte continuu numai închipuiri. în felul 
acesta au apărut rătăcirile si ereziile. 

Când omul se umple de har si este mereu atent si nu se descurajează 
niciodată, nu are încredere în sine, ci are frică de Dumnezeu cât trăieşte, 
atunci - de se apropie^ cel rău - înţelege imediat că se întâmplă ceva 
nefiresc, ceva anormal. în această situaţie, toate puterile sufletului cer de la 
Dumnezeu ajutor. Caută pe Cel care a adus toate de la nefiinţă la fiinţă si 
care tine totul. Numai Acesta este în măsură să separe ape de ape. 

Si, rugându-te cu lacrimi, înşelăciunea dispare si înveţi cum să fugi de 
orice rătăcire. Apoi, trăind de multe ori astfel de experienţe, devii ceea ce 
se cheamă un om practic si fără măsură dai slavă lui Dumnezeu si-l 
mulţumeşti pentru că îti deschide mintea ca să cunoşti capcanele si 
mestesugirile celui rău si să te fereşti de ele. 

Cel care va fi prins în rătăcire, dacă va face ascultare de un părinte 
duhovnicesc, poate să scape de rătăcire si de diavol. De aceea vrăjmaşul îl 
sfătuieşte si se străduieşte mereu să-l convingă să nu se încreadă în 
nimeni, ci să primească numai propriile gânduri, să creadă numai în 
puterea lui de a distinge lucrurile si duhurile. într-un astfel de cuget 
nesmerit îsi face cuib egoismul, mândria cea luciferică a tuturor celor 
rătăciţi, care nu vor cu nici un chip să renunţe la rătăcirea lor. 

Aşadar, Domnul Hristos - care este Lumina cea adevărată, să 
lumineze si să îndrepte paşii tuturor celor rătăciţi care nu vor cu nici un chip 
să renunţe la rătăcirea lor. 



Inima - rădăcina si centrul vieţii 

Sfânta Scriptură arată că inima omului este mai adâncă decât toate 
(leremia 17, 9-10), fiindcă ea poate fi izvorul cel fără de fund al tuturor 
răutăţilor (atunci când nu este păzită cu rugăciune si cu pocăinţă), dar 
poate deveni izvorul tuturor bunătăţilor, atunci când este curăţită de păcate. 



66 
Inima este izvorul vieţii (Pilde 4, 23). De aceea: „Fericiţi cei curaţi cu 
inima, că aceia vor vedea pe Dumnezeu" (Matei 5, 8). 

Inima este cea dintâi născută dintre mădularele trupului nostru. Ea 
este rădăcina vieţii. Inima este centrul vieţii si al sufletului nostru. Pentru 
aceasta si Dumnezeu ne-o cere, zicând: „Fiule, dă-mi inima fa" (Pildele 23- 
26), iar înţeleptul Solomon zice: „Cu toată străjuirea străjuieşte inima ta" 
(Pildele 4, 23). Altfel, inima se face izvor al morţii, în loc de izvor al vieţii. 

Inima - centrul întreit al puterilor omeneşti 

1) - Inima este centrul puterilor fireşti ale omului. 

a) - Inima este sediul, rădăcina si izvorul tuturor puterilor fireşti ale 
trupului, adică: puterea hrănitoare, puterea vieţuitoare, puterea simţitoare, 
puterea vieţuitoare, puterea atrăgătoare, puterea păstrătoare, puterea 
prefăcătoare, puterea eliminatoare, etc. 

b) - Inima este centrul tuturor puterilor fireşti ale sufletului omenesc: 

b.1. Puterea voitoare 

b.2. Puterea raţională - care este formată din cinci părţi: minte, 
gând care răsare din minte ca raza din soare, cugetare, alegere si 
hotărâre. 

b.3. Puterea poftitoare, numită si simţire. 
b.4. Puterea mânioasă, numită si mânie. 
b.5. Puterea cuvântătoare (cuvântul lăuntric). 
Puterea cuvântătoare a sufletului nostru se află la două degete 
orizontale deasupra sânului stâng si tine până la furca pieptului. 
Puterea poftitoare se află în mijlocul inimii si tine până la buric. 
Puterea mânioasă se află în mijlocul inimii. 

Inima, în Tradiţia Bisericii Ortodoxe, nu este exclusiv sediul vieţii 
afective, ci este si sediul înţelegerii (inima = adâncul mintii). O înţelegere 
care presupune si simţire. Inima este centrul omului integral, este locul 
spiritului si, prin urmare, rădăcina voinţei, a simţirii si a cunoaşterii. 

Astfel, în concepţia gnoseologică a Bisericii Ortodoxe, inima este 
punctul de incidenţă a prezentei divine si transcende atât viata afectivă, cât 
si gândirea discursivă care este situată în creier. 

Sfântul Evagrie Ponticul spune că: „înţelegerea, după cuvântul 
înţeleptului Solomon, rezidă în inimă, iar cugetarea în creier". Acesta este 
motivul care face ca nevoitorii duhovniceşti să aibă sentimentul nu numai 
că pătrund, că trăiesc, ci si că înţeleg tainele Dumnezeieşti. înţelegerea 
este un aspect al lucrării mintii în inimă, ceea ce este cu totul altceva fată 
de speculaţia raţională propriu-zisă. înţelegerea singură, rămasă la 
dimensiunile ei umane, nu va putea găsi niciodată în sine acea suficientă 
care să-i îngăduie să ajungă la rezultate depline. Lucrarea rugăciunii si a 

darului Dumnezeiesc îi conferă inteligentei valoare, îi valorifică funcţia 
cognitivă, de cunoaştere. Mintea care se uneşte cu inima, prin actul 
rugăciunii si darul Duhului Sfânt, depăşeşte speculaţiile filosofice si teologia 
raţională. 

Mintea nu mai este acum singură, ci este restaurată în funcţia ei 
integrală, alături de inimă. Prin Harul Dumnezeiesc, mintea va cunoaşte 
prin inimă. Iar, dacă vom pune la poarta inimii străjer pe minte, adică 
gândul cel bun, el nu va lăsa să intre înăuntru păcatele celor cinci simţuri, 
iar patimile cele ce ies din inimă le va opri, ca să nu se facă păcate. Deci, 
paza inimii constă în a pune gândul portar al inimii, pentru a opri orice gând 
pătimaş să intre în inimă. 

Mintea care intră în inimă, la început se simte foarte strâmtorată, ca 
într-o temniţă. Dar, după ce se va deprinde cu această lucrare, se va simţi 
foarte bine, căci mintea are cămară firească inima. 

2) - Inima este centrul puterilor mai presus de fire ale creştinului, 

adică centrul duhovnicesc 

Inima creştinului este centrul duhovnicesc al tuturor darurilor Duhului 
Sfânt si al tuturor faptelor bune, creştine. 

Darul lui Dumnezeu cel mai presus de fire, pe care l-am primit de la 
Sfântul Botez, se află în inimă. Mântuitorul nostru lisus Hristos ne spune 
că: „împărăţia lui Dumnezeu se află înăuntrul vostru" (Luca 7, 28). Iar 
Sfântul Apostol Pavel ne spune că: „... iubirea lui Dumnezeu s-a vărsat în 
inimile noastre, prin Duhul Sfânt cel dăruit nouă" (Romani 5, 5). 

Sfântul Macarie Egipteanul, referindu-se la lucrarea harului lui 
Dumnezeu în inima creştinului, spune: „Când harul pune stăpânire peste 
om, El stăpâneşte peste toate părţile firii si peste toate gândurile. Căci 
mintea si toate gândurile se găsesc în inimă si de aceea harul trece, prin 
inimă, în toată firea creştinului". 

3) - Inima este centrul puterilor în afară de fire ale creştinului 

Patimile si păcatele se numesc afară de fire, pentru că nu au fost 
create de Dumnezeu si nici nu au fost de la început în om. Păcatele îsi au 
sediul tot în inimă, după cuvântul Mântuitorului nostru lisus Hristos, care 
zice: „Din inimă ies gândurile cele rele, uciderile, desfrânările, mărturiile 
mincinoase, hulele... "(Matei 16, 19). 

Iar Sfântul Diadoh al Foticeii spune: „Din Dumnezeiestile Scripturi si 
din însăşi simţirea mintii, aflăm că înainte de Sfântul Botez, harul lui 
Dumnezeu îndeamnă sufletul spre fapte bune din afară, iar diavolul foieste 
în adâncurile inimii, ascuns în gânduri" (Psalm 63, 6-7). în momentul în 
care ne-am renăscut prin Sfântul Botez, diavolul este scos din adâncurile 

inimii si lucrează asupra creştinului din afară, iar Harul lui Dumnezeu din 
inimă. 

în inima omului se săvârşeşte războiul satanei, care, fiind nevăzut, nu- 
I simt cei mai mulţi creştini. 

După Sfântul Botez, deci, diavolul este scos din inimă, dar i se 
îngăduie să lucreze asupra omului prin trup. Când harul lui Dumnezeu 
părăseşte pe om, pentru păcatele săvârşite sau din iconomie 
dumnezeiască, diavolii foiesc ca nişte şerpi în adâncul inimii, neîngăduind 
sufletului să caute spre binele dumnezeiesc. Când, însă, prin rugăciune, 
harul dumnezeiesc pătrunde în inimă, atunci diavolii se strecoară ca nişte 
nori întunecosi prin porţile inimii. Diavolul, rămânând în exterior, va 
seduce pe om cu mândria, cu slava deşartă si mai ales cu senzualitatea, 
cu îngăduinţa lui Dumnezeu, care pune astfel la încercare virtuţile 
oamenilor. 

Sfântul Simeaon Metafrastul spune că: „Astfel diavolul, prin libertatea 
pe care o are de la Dumnezeu, împlineşte o mare iconomie...". „După 
căderea lui Adam din har, cugetele omului s-au făcut pământeşti si tind în 
jos, iar cugetul omului care în Rai era simplu si bun, s-a amestecat cu 
cugetul trupesc al păcatului. De atunci, în jurul inimii omului roteşte 
acoperământul întunericului, adică focul duhului lumesc, care nu lasă 
mintea să creadă sau să iubească pe Dumnezeu si nici să împlinească 
Voia Sa cea Sfântă". 

Există în cei care se îndulcesc cu patimile simţirea unei iubiri pătimaşe 
a trupurilor si un duh necurat, diavolesc, sălăşluit în însuşi simţirea celui 
luptat de desfrânare. Acesta simte arderea dureroasă a trupului ca si cum 
s-ar afla într-un cuptor de foc. Acest lucru îl face să nu se teamă de 
Dumnezeu, să dispreţuiască aducerea aminte de chinurile iadului si să fie 
nepăsător fată de Biserică si de rugăciune. Ajunge astfel ca un ieşit din 
minţi si din sine si ameţit de pofta desfrânării. 

Sfântul Isaac Şirul ne învaţă că mintea uşor se curăteste prin 
rugăciune si citit, cu ajutorul Harului Duhului Sfânt, dar tot la fel de uşor se 
întinează prin pofte si păcate. Iar inima cu greu se curăteste de păcate prin 
faptele bune, creştine, cu ajutorul harului dumnezeiesc, dar si cu anevoie 
se întinează, deoarece cuprinde si tine în sine simţirile cele dinăuntru. 

Inima este un organ al organelor în trup si mintea se foloseşte prin 
inimă de trup, ca de un organ. Iar Sfântul Macarie cel Mare spune că: 
„Inima este primul organ trupesc al mintii. Ea este centrul tuturor puterilor 
sufletului si ale trupului nostru, iar dacă o singură simţire sau putere a 
sufletului se va întina, îndată întinăciunea ei se întinde si aleargă la inimă". 

Cum se explică citatul: „Eu dorm, dar inima mea veghează"? Cu 
aceleaşi lucrări cu care se ocupă omul în timpul zilei, inima se va ocupa în 
timpul nopţii, când mintea si forţele omului se odihnesc. Si acest lucru îl 

putem vedea clar din visele noastre. Sfântul Vasile cel Mare spune că în 
mare măsură nălucirile nopţii (visele) sunt o reflectare a gândurilor noastre 
de peste zi. Preocupările rele, din timpul zilei, dau naştere viselor rele. La 
fel se întâmplă si cu faptele bune. Ascetul rugăciunii se gândeşte toată ziua 
la Dumnezeu, prin rugăciune, citit si fapta bună creştină. Amintirea lui 
Dumnezeu prin faptă, repetarea „Rugăciunii lui lisus", este bucuria lui. El 
face totul, fie că mănâncă, fie că bea, spre Slava lui Dumnezeu, după 
cuvântul Sfântului Apostol Pavel. Este deci normal ca inima lui să se 
gândească la Dumnezeu si să se roage, chiar si în timpul celor câteva ore 
de odihnă din noapte. în acest fel, inima lui este întotdeauna trează. 

Deci, inima creştinului este locul în care se lucrează toată 
dreptatea, dar si toată nedreptatea. Inima este un vas care cuprinde toate 
patimile, dar, în acelaşi timp, se poate găsi în inimă Dumnezeu, Maica 
Domnului, îngerii, Sfinţii, Visteriile Harului si Viata cea Veşnică. 

Mai pe scurt, după faptele creştinului, în inimă se poate afla sau 
împărăţia lui Dumnezeu, sau Iadul. 

VI. Treptele si roadele 
rugăciunii 

Rugăciunea sufletului si a trupului. 

Sfântul loan Scărarul ne spune că: „Rugăciunea, după calitatea ei, 
este petrecerea si unirea mistică a omului cu Dumnezeu. Iar după lucrare, 
este hrana sufletului, întărirea duhovnicească a inimii, împăcarea cu 
Dumnezeu, maica si fiica lacrimilor duhovniceşti, podul care ne trece peste 
ispite, focul care arde si alungă pe diavoli, lucrarea îngerească, luminarea 
mintii, curăţirea inimii, alungarea întristării si a deznădejdii, îmblânzirea 
mâniei, oglinda sporirii duhovniceşti, descoperirea aşezării sufleteşti, 
prevestitoarea răsplătirii viitoare, semnul slavei cereşti, vorbirea mintii cu 
Dumnezeu, rodul bucuriilor duhovniceşti, urcuşul mintii către Dumnezeu, 
întrebuinţarea cea mai bună si mai curată a mintii noastre, maica tuturor 
virtuţilor creştineşti". 

Trebuie ştiut faptul că si trupul nostru trebuie să participe la lucrarea 
rugăciunii. Pentru că si trupul trebuie să primească har. El trebuie să lupte. 
Ba mai mult, se ajunge la starea de a primi har, prin nevointă, suferinţă si 
muncă binecuvântată. La „Rugăciunea lui lisus" nu este de ajuns ca să 
rosteşti rugăciunea cu mintea, pentru a primi har, ci si trupul trebuie să 
colaboreze. Căci omul are suflet si trup, iar trupul trebuie si el să fie 
mântuit. 

Ascultând, deci, ceea ce spun Sfinţii Părinţi, putem zice că cei care 
refuză mijloacele rugăciunii, refuză esenţa rugăciunii însăşi. 

Toate acestea însă, trebuie făcute cu binecuvântarea părintelui nostru 
duhovnicesc, pentru ca diavolul să nu ne poată înşela. Lupta „Rugăciunii lui 
lisus" este grea, pentru că diavolul porneşte război împotriva noastră, 
atacându-ne după creşterea noastră duhovnicească, cu toate vicleniile 
sale. 

Treptele rugăciunii 

Rugăciunea are mai multe trepte: 
1)- Rugăciunea orală este cea dintâi treaptă a rugăciunii. Când ne 
rugăm cu limba, cu gura si cu buzele, suntem în treapta cea mai de jos a 
rugăciunii. Despre acest fel de rugăciune, Duhul Sfânt ne zice: „Cu glasul 
meu către Domnul am strigat (Psalm 141,1) si aduceţi Domnului roadă 
buzelor voastre" (Romani 10, 13; 8, 15). Dacă am fi mulţumiţi să rămânem 
numai în această treaptă a rugăciunii, atunci avem pomenirea lui 

Dumnezeu numai în gura si pe limba noastră, iar cu mintea si cu inima 
ne aflăm departe de El (Isaia 29, 13). Totuşi, si acest fel de rugăciune este 
necesar, pentru că astfel începem a ne învăţa să ne rugăm. Acest fel de 
rugăciune, pe care Sfinţii Părinţi o numesc „plugăria sufletului", este 
slavoslovie si rugăciune către Dumnezeu, care se face prin cântarea de 
psalmi de tropare, de canoane sau alte rugăciuni care se află în Ceaslov, 
Acatistier si alte cărţi de slujbă. 

Sufletul omenesc are două părţi dominatoare - mintea si inima. 
Mintea izvorăşte permanent gânduri (Creierul uman este unealta raţiunii), 
iar inima este unealta sentimentelor si a simţirilor. 

2) - A doua treaptă a rugăciunii este Rugăciunea mintii. în această 
treaptă a rugăciunii spunem rugăciunea cu mintea si întreaga noastră 
atenţie este concentrată la cuvintele rugăciunii, dar în minte. Când mintea 
oboseşte, o lăsăm să se odihnească si începem din nou să rostim 
rugăciunea cu buzele. După ce mintea s-a odihnit, reîncepem rugăciunea, 
concentrându-ne din nou toată atenţia înlăuntrul mintii. Sfântul Nil ne 
sfătuieşte: „Aminteste-ti întotdeauna de Dumnezeu si mintea îti va deveni 
Rai". 

3) - A treia treaptă a rugăciunii este Rugăciunea inimii. în această 
treaptă a rugăciunii, „Rugăciunea lui lisus" coboară în inimă, mintea si 
inima fiind acum unite. Atenţia este acum adunată în inimă si este 
cufundată din nou în cuvintele „Rugăciunii lui lisus", dar mai înainte de 
toate, înlăuntrul numelui lui lisus, care are o adâncime nepercepută. 

Rugăciunea pe care o zicem cu gura si o înţelegem cu mintea si o 
simţim cu inima, devine sferică (ciclică) în mişcarea sufletului nostru. 
Aceasta este rugăciunea inimii. 

4) - A patra treaptă a rugăciunii este Rugăciunea de sine mişcătoare. 
Când se întăreşte în inimă, rugăciunea „Doamne lisuse Hristoase, Fiul lui 
Dumnezeu miluieste-mă pe mine păcătosul", de la o vreme inima se roagă 
fără a mai zice cuvintele rugăciunii. în timp ce atletul rugăciunii mănâncă, 
lucrează, vorbeşte sau doarme, inima se roagă. Este ceea ce se spune în 
Cântarea Cântărilor (1 5, 2) „Eu dorm, dar inima-mi veghează". 

Cel aflat în această treaptă a rugăciunii ajunge la ceea ce spune 
Sfântul Apostol Pavel: „Neîncetat vă rugaţi" (Tesaloniceni 5, 17) Creştinul 
care a ajuns la rugăciunea de sine mişcătoare, oriunde ar fi si orice ar face, 
inima lui se roagă neîncetat. Rugăciunea, când ajunge să fie de sine 
mişcătoare, toată viata omului este o rugăciune. 

Când vorbeşte cu oamenii, are în taină o altă gură de foc a Duhului 
Sfânt din inima lui. Cu această gură el vorbeşte cu Dumnezeu Aceasta 
este gura Duhului Sfânt, după cum o numeşte Sfântul Vasile cel Mare. Un 
astfel de om, care a ajuns la rugăciunea de sine mişcătoare, orice ar face 

el, inima lui se roagă. Pentru că Duhul Sfânt, când se va sălăşlui în om, 
nu încetează din rugăciune: „însuşi Duhul se roagă pentru noi, cu suspine 
negrăite" (Romani 7, 28). 

Petrecerea celor curaţi este rugăciunea neîncetată, fiindcă gândurile 
lor, întotdeauna sunt mişcări dumnezeieşti. 

5) - A cincea treaptă a rugăciunii este Rugăciunea cea văzătoare. Cel 
care are această rugăciune ajunge să fie înalt văzător de Dumnezeu. Cu 
mintea lui, el poate să vadă gândurile oamenilor, duhurile rele si îngerii. 

6) - A şasea treaptă a rugăciunii este Rugăciunea în extaz sau în uimire. 
în timpul acestei rugăciuni, omul se răpeşte cu mintea la Cer. Fata lui se 
face ca soarele si mâinile lui si degetele lui ca făcliile de foc si nu se mai 
află pe pământ cu mintea, ci în Cer. 

7) - A şaptea treaptă a rugăciunii este Rugăciunea cea duhovnicească. 
Dumnezeieştii Părinţi numesc această rugăciune vedere duhovnicească si 
împărăţie a cerului. 

Rugăciunea duhovnicească este mai presus de hotarele rugăciunii Ea 
este o fire cu Dumnezeu. Despre această rugăciune spune Sfântul Apostol 
Pavel: „Ştiu un om oarecare care acum paisprezece ani s-a răpit până la al 
treilea Cer si a auzit cuvinte care nu este cu putinţă omului a le grăi. în trup 
sau în afară de trup, nu ştiu. Dumnezeu ştie". în această treaptă a 
rugăciunii, mintea omului nu mai lucrează după a sa putere, ci este luată 
de puterea Duhului Sfânt si dusă în slăvile cereşti si nu mai poate cugeta 
ce vrea ea. Atunci mintea omului este dusă la descoperiri mari în Cer sau 
în Iad, unde vrea Duhul Sfânt să o ducă. Astfel, omul ajunge la mari 
descoperiri dumnezeieşti. Si când revine iar la starea lui cea dintâi, nu mai 
ştie dacă a fost în trup sau în afară de trup, ca Sfântul Apostol Pavel. 
Aceasta este cea mai înaltă rugăciune, despre care spune dumnezeiescul 
Părinte Isaac Şirul că de abia se învredniceşte unul din neam în neam. 

Un rugător desăvârşit trece prin toate aceste trepte de rugăciune, cu 
darul lui Dumnezeu. Dar a urca omul singur pe aceste trepte, nu este în 
puterea lui. A omului este numai voinţa. Să voiască să se roage lui 
Dumnezeu cum poate, iar a se învrednici de o înaltă lucrare dumnezeiască 
depinde de darul lui Dumnezeu (Ne vorbeşte părintele Cleopa, vol.l. 1995). 



Roadele „Rugăciunii lui lisus" 

Sfinţii Părinţi spun că: „„Rugăciunea lui lisus" este pâinea ce sprijină 
pe nevoitor, apoi devine untdelemnul care îndulceşte inima, iar în final ea 
se face vinul ce îmbată pe ascet, adică îl duce la extaz si unire cu 
Dumnezeu". 

Primul rod pe care Hristos îl dă ascetului, prin rugăciune, este 
conştientizarea stării lui păcătoase (luarea aminte). El încetează să mai 
creadă că este bun si se consideră „urâciunea pustiirii care stă în locul cel 
sfânt" (Matei 24, 15). Cuvântul lui Dumnezeu este Cuvântul ascuţit al 
Duhului Sfânt care pătrunde până în adâncurile sufletului, asemenea 
bisturiului unui chirurg, care pătrunde până la os. Ascetul descoperă atâta 
necurătie în sufletul său, încât îl simte duhnind. Deci, orice a fost ascuns si 
necunoscut pentru ascetul rugăciunii, acum îi este descoperit prin 
„Rugăciunea lui lisus". Ca urmare a acestui fapt, el se consideră mai prejos 
decât toţi oamenii si văzând că iadul este locuinţa sa veşnică, începe să 
plângă duhovniceste, pentru moartea lui spirituală. Astfel, atletul 
„Rugăciunii lui lisus" nu vede păcatele celorlalţi oameni, ci numai moartea 
sa sufletească. Ochii lui devin fântâni de lacrimi duhovniceşti care se 
revarsă din căinţa inimii. El plânge ca un condamnat la moartea cea 
veşnică si în acelaşi timp strigă: Miluieste-mă Dumnezeule, după mare mila 
Ta! Miluieste-mă Dumnezeule, după mare mila Ta! Miluieste-mă 
Dumnezeule, după mare mila Ta!- Cu aceste lacrimi duhovniceşti începe 
curăţia mintii si a sufletului. Precum apa de ploaie limpezeşte si curăţă 
pământul de mizerie, la fel si lacrimile duhovniceşti limpezesc si albesc 
sufletul de păcate. Pentru că lacrimile de căinţă sunt al doilea Botez. 

Cel care se nevoieste în rugăciune, simte mângâierea dumnezeiască, 
simte prezenta lui Hristos, care îi împărtăşeşte dulceaţa liniştirii, pacea 
netulburată, smerenia adâncă si dragostea dumnezeiască, nesfârşită 
pentru toţi. Mângâierea prezentei dumnezeieşti nu poate fi comparată cu 
nimic omenesc. Cel care pătimeşte multe dureri, boli, necazuri si îsi pune 
nădejdea în Dumnezeu, simte cel mai mult mângâierea dumnezeiască. Din 
acest motiv, unii pustnici evită cu insistentă mângâierea oamenilor, pentru 
a putea simţi dulceaţa covârşitoare si bucuria veşnică a mângâierii 
Dumnezeieşti, lucru care este de neînţeles de către cei lumeşti. 

Omul duhovnicesc primeşte har si în suferinţele pe care i le produc 
ceilalţi oameni. El se ridică spre cerul azuriu si plin de slavă al vieţii 
duhovniceşti, unde răutăţile lumeşti nu-l mai pot atinge. El nu mai este 
afectat de defăimare, nedreptăţi, dispreţ, învinuire, ci doar de căderea 
duhovnicească a vreunui frate. 

Al doilea rod al rugăciunii inimii este smerenia. După învăţătura 
Sfinţilor Părinţi, lucrători ai rugăciunii inimii, luarea aminte si smerenia sunt 
cele dintâi roade ale rugăciunii. Acestea se obţin prin practicarea 
stăruitoare a oricărui fel de rugăciune, dar îndeosebi prin practicarea 
„Rugăciunii lui lisus", a cărei lucrare se află mai presus decât cântarea de 
psalmi si decât celelalte rugăciuni vorbite. 

Al treilea rod al rugăciunii inimii, care se naşte - la rândul său - din 
luarea aminte si smerenie, este umilinţa. Iar, aceste trei roade ale 

rugăciunii - adică: luarea aminte, smerenia si umilinţa, precum si 
adevărata rugăciune, sunt daruri ale lui Dumnezeu (Sbornic 1, p.193). 

Al patrulea rodai acestei rugăciuni este adunarea gândurilor. 

Al cincilea rod este evlavia. 

Al şaselea rod este frica de Dumnezeu. 

Al şaptelea rod - pomenirea morţii. 

Al optulea rod este liniştirea gândurilor. 

Al nouălea rod este căldura harică a inimii. 

Al zecelea rodeşte concentrarea atenţiei în inimă. 

Al unsprezecelea rod este privirea din ce în ce mai atentă asupra 
păcătoşeniei noastre, din care pricină sporeşte în noi umilinţa si se preface 
în plâns duhovnicesc. 

Al doisprezecelea rod este simţirea prezentei lui Dumnezeu, a morţii, 
a Judecăţii de Apoi si cugetarea la muncile iadului - miezul evlaviei 
creştine ortodoxe. 

Al treisprezecelea rod al „Rugăciunii lui lisus" este dezlipirea noastră 
de la lucrările frumoase ale lumii acesteia si rămânerea ei în inimă. Prin 
această obişnuinţă a mintii, de a rămâne în inimă, ea fuge si urăşte 
dulcetile simţite ale organelor si simţurilor. Acest lucru îl adevereşte Sfântul 
Diadoh al Foticeii, zicând: „Cel ce intră de-a pururi în inima sa, se 
întristează de toate cele frumoase ale vieţii". Căci cu duhul umblând, nu 
mai poate sti de poftele trupului. De asemenea, se dezlipeşte de rătăcirea 
nălucirilor, de năvălirile gândurilor rele si urâte care se lucrează prin 
imaginaţie 

Deci, mintea - coborându-si cu linişte lucrarea sa, lipsită de relele 
arătate mai înainte si tinzând să se unească cu cuvântul cel înăuntru 
aşezat al inimii - se dezbracă astfel de tot idolul si chipul grosolan al 
imaginaţiei, din pricina strâmtorării locului inimii, după cum şarpele se 
dezbracă de pielea sa. 

Creştinul care îsi va obişnui mintea să rămână în inimă, va dori 
totdeauna să-si încuie usa chiliei sale si să se liniştească, să-si încuie usa 
gurii si să tacă si să-si încuie usa lăuntrică a cuvântului celui înăuntru 
aşezat, spre a nu mai lăsa duhurile viclene să vorbească într-însul răutăţile 
si vicleniile voite de ele, prin care omul se face necurat în fata lui 
Dumnezeu, Cel ce încearcă inimile si rărunchii. Pentru aceasta, ne 
sfătuieşte Sfântul loan Scărarul: „încuie usa chiliei pentru trup, usa gurii 
pentru vorbirea cu oamenii si usa dinăuntru pentru duhuri". 

Al patrusprezecelea rod ce se naşte din practicarea „Rugăciunii lui 
lisus", constă în aceea că mintea, afundându-se în inimă si văzând acolo, 
cu ochiul său gânditor, chipul urât si grozav, si înfăţişarea urâtă cu care s-a 
îmbrăcat prin necuviincioasele privelişti, prin urâtele auziri si prin purtarea 
după voia simţurilor si a lumii de care mai înainte s-a lăsat prinsă - după 

cum arată Sfântul Grigorie al Tesalonicului, ea începe să câştige 
smerenie, plâns si lacrimi. Si cum să nu se smerească ticăloasa, văzând 
locul inimii sale întinat si înnegrit de un întuneric gros, ce i s-a pricinuit de 
păcatele făcute cu gândul, cu cuvântul si cu fapta. 

Cuviosul Marcu zice, de asemenea: „Cel cuprins de gânduri oare cum 
va vedea păcatul? Celui cuprins de gânduri i se acoperă ca si cu o negură 
sufletul". Iar acest întuneric îsi are începutul din înţelegere rea si fapte rele. 
„Cum să nu plângă si să nu se întristeze ticăloasa, văzând partea sa 
cuvântătoare plină de atâtea gânduri trufaşe, de atâtea pofte 
necuvântătoare, de atâtea gânduri hulitoare si drăceşti? Cum să nu plângă 
ticăloasa, văzând partea sa poftitoare robită de atâtea gânduri urâte si 
pofte necuviincioase, iar partea mânioasă cuprinsă de atâtea gânduri 
viclene, urâte si pofte necuviincioase, văzându-si inima orbită de nesimţire, 
pietroasă si rănită de atâtea răutăţi?". Căci, inima vede că omul său 
dinăuntru nu este biserică a lui Dumnezeu si a harului Său, ci peşteră de 
tâlhari si prăvălie de păcate si de draci. Pentru acesta, prin smerenie, plâns 
si lacrimi, milostiv îl face pe Dumnezeu - care o uşurează de patimi si o 
izbăveşte de năpădirile gândurilor drăceşti. 

Al cincisprezecelea rod ce se naşte si creste din „Rugăciunea lui 
lisus", constă în faptul că prin întoarcerea mintii în inimă si zăbovirea ei în 
inimă, prin privire gânditoare, străjuire, păzire si rugăciune, partea lăuntrică 
a omului se face ca o oglindă curată, după cum ne învaţă Sfântul Calist - 
în care mintea vede foarte clar aplecările rele ale inimii sale, bântuielile si 
pândirile duhurilor necurate. Pe scurt, mintea începe să-si vadă toate 
greşelile sale, până la cele mai mici, fapt pentru care cheamă cu mare 
durere pe lisus spre ajutorul său, îsi cere iertare, se pocăieste, se 
întristează, cade la Domnul si adaugă plâns peste plâns, smerenie peste 
smerenie si face cât poate ca să se îndrepte si să nu mai păcătuiască. De 
aceea spune Sfântul loan Scărarul: „Rugăciunea ta îtl va arăta aşezarea pe 
care o ai". Căci rugăciunea, fiind oglinda monahului celui cuvântător de 
Dumnezeu, îi dă în vileag aşezarea lăuntrică (Cuv.28). 

Al şaisprezecelea rod care se naşte ca urmare a întoarcerii mintii 
către inimă, este curăţirea firii de către Dumnezeu, prin lucrarea cea mai 
presus de fire a harului Duhului Sfânt. După cum Dumnezeieştii Părinţi au 
aflat unele chipuri si meşteşuguri fireşti spre a curăţa firea omenească de 
patimile cele afară de fire ce au intrat într-însa, cum ar fi: postul, 
privegherea, culcarea pe jos, plecarea genunchilor, închinăciunile, 
înfrânarea si celelalte nevointe si pătimiri ale trupului, în acelaşi chip ei au 
aflat si această cale a întoarcerii mintii către inimă, pentru a se curăţa 
deplin si cât mai repede, atât mintea cât si inima. 

Mintea si inima sunt cele două părţi domnitoare ale fiinţei omeneşti, 
cele mai fine si mai uşor de abătut către rău si, totodată, sunt cele care 

mişcă spre păcat si pe toate celelalte părţi si mădulare mai grosolane si 
mai greu de abătut ale trupului. Căci, mai întâi se mişcă spre păcat părţile 
mai fine si apoi cele mai mari si mai grosolane. De aceea, curătindu-se 
cele dintâi, se curăţă întreaga fire omenească de patimi, făcându-se astfel 
mai lesnicioasă să primească harul si lucrarea lui Dumnezeu, cea mai 
presus de fire. Calea aceasta curăţă firea mai repede decât oricare, 
deoarece are ca lucrare si îndeletnicire porunca cea mai mare, 
sobornicească, si mai cuprinzătoare decât toate celelalte, aceea de a iubi 
omul pe Dumnezeu din tot sufletul său, din toată inima sa, din toată virtutea 
sa si din tot cugetul său. Mai ales pentru împlinirea acestei porunci, dar si 
pentru celelalte, i se dă omului darul cel mai presus de fire al lui 
Dumnezeu. 

Al saptesprezecelea rod al rugăciunii gânditoare a inimii, constă în 
aceea că - atunci când mintea se va obişnui să intre în inimă si să 
vorbească împreună cu cuvântul cel aşezat înăuntru, spre a afla voia lui 
Dumnezeu si să se privească pe sine si toate puterile sale - ea se umple 
de bucurie si veselie duhovnicească. 

Prin această rugăciune de gând a inimii, omul poate să-si păzească 
mintea si inima, dar nu desăvârşit curate si nepătimase. Acest lucru nu 
numai în lume este anevoie, ba chiar si în pustie si în linişte, pentru 
lenevirea noastră si căderea neamului omenesc, însă, după cum spune 
Sfântul loan Scărarul, le poate păzi mai puţin pătimaşe si, pe cât este cu 
putinţă, curate. Dumnezeu a dat omului porunca să-si păzească inima de 
patimi si de gândurile rele, zicând: „ia aminte de sine, să nu se facă gând 
ascuns în inima ta si nelegiuire" (Deuteromon 15, 9). Iar Solomon a zis: „Cu 
toată străjuirea păzeste-ti inima, că dintru aceasta sunt ieşirile vieţii" 
(Proverbe 4, 23). 

Al optsprezecelea si cel mai mare rod al rugăciunii inimii este 
câştigarea dragostei de Dumnezeu, care este maica tuturor virtuţilor, ea 
cuprinzând toate faptele bune, deoarece în dragostea de Dumnezeu se 
cuprinde si dragostea fată de aproapele, după mărturia Sfântului Apostol 
loan (1loan 4, 20-21). în aceste două porunci, adică în iubirea de 
Dumnezeu si de aproapele, se cuprinde toată Legea si Proorocii (Matei 22, 
40). în chip asemănător, marele Apostol Pavel, a arătat că dragostea este 
plinirea Legii (Romani 13, 8-10). 

Unitatea naturii a fost distrusă imediat după căderea protopărintilor 
noştri Adam si Eva. Iar restaurarea unităţii umane a fost împlinită „în 
Hristos". El si-a întins palmele si a unit ceea ce era despărţit si asa a dat 
putere fiecăruia dintre noi, după ce ne-am unit cu El, să trăim unitatea 
naturii umane. Prin „Rugăciunea lui lisus", nevoitorul dobândeşte dragostea 
dumnezeiască si prin această dragoste sfântă este unit cu Hristos. Este 
firesc pentru el, ca să iubească tot ceea ce iubeşte Dumnezeu si să 

dorească ceea ce doreşte Dumnezeu. Iar Dumnezeu doreşte ca toţi 
oamenii să se mântuiască si la cunoştinţa adevărului să vină (1 Tim.2, 43). 

Acestea, si multe altele, sunt roadele rugăciunii celui ce se face 
gânditor, prin întoarcerea mintii în inimă. Deci, fericit si de trei ori fericit este 
acel suflet care este lucrător tainic al acestei sfinte rugăciuni. Unul ca 
acesta cu adevărat se roagă în ascuns, în cămara inimii sale, si vorbeşte 
neîncetat cu Mirele - Cuvântul lui Dumnezeu. Acesta va lua plată de la 
Tatăl nostru cel ceresc, care vede rugăciunea lui făcută în ascuns si îl va 
răsplăti la arătare, în ziua cea mare a Judecăţii de Apoi, când se vor arăta 
cele ascunse ale oamenilor (bune si rele). 

Rugăciunea orală 
si viata lucrătoare 

Primul fel de rugăciune este rugăciunea cea mai de jos, adică 
rugăciunea vorbită sau rugăciunea gurii. Deşi este cea mai slabă 
rugăciune, ea are temeiuri în Sfânta Scriptură: „Cu glasul meu către 
Domnul am strigat" (Psalm 141, 1) „Si L-am înălţat pe El cu limba mea", 
„Aduceţi Domnului roadă buzelor voasfre"(Romani 10, 13; Galateni 4, 6). 

Rugăciunea gurii este începutul rugăciunii. După cum nici un lucru nu 
este fără de început, afară de Dumnezeu, tot astfel si rugăciunea are un 
început. Pentru cei care sunt la începutul rugăciunii, Sfinţii Părinţi le 
rânduiesc acestora, ca împreună cu lucrarea poruncilor lui Hristos, să ia 
parte la cântarea îndelungată a psalmilor, a canoanelor si a troparelor, 
statornicite de Duhul Sfânt spre slavoslovia lui Dumnezeu în Biserică si ca 
rugăciuni personale. 

Această rugăciune orală ne este lăsată de Sfinţii Părinţi numai pentru 
un timp, ca apoi, treptat, să trecem la treapta lucrării rugăciunii mintii, iar nu 
să petrecem în rugăciunea cântată până la sfârşit. Sfântul Grigorie Sinaitul 
zice: „Ce este mai copilăros decât faptul că rostim cu gura rugăciuni, ne 
lăsăm ademeniţi de o părere plină de bucurie, gândind despre noi că facem 
ceva mare, măgulindu-ne numai pentru cantitate si hrănind prin aceasta pe 
fariseul nostru cel dinăuntru". Sfântul Grigorie zice că: „Dacă ne este 
îngăduit să cântăm cu glasul, apoi pentru lenevirea si necunoaşterea 
noastră s-a făcut aceasta, cu scopul ca noi să începem si să ne ridicăm 
până la adevărata rugăciune" (Sbornicul 2, 186). 

însă, numai această cântare cu gura si cu glasul din afară, nu poate 
elibera pe om de patimile cele dinăuntru, după cum spune un avva din 
Pateric: „dacă lucrarea dinăuntru, după Dumnezeu, nu-i va ajuta omului, 
atunci în zadar se osteneşte în cele dinafară". Acest lucru îl arată si Sfântul 

Isihie Sinaitul, zicând: „Dacă omul nu face voia lui Dumnezeu si legea 
Lui înlăuntrul inimii sale, atunci nici în afară nu le va împlini cu uşurinţă" 
(Filocalia, vol.4, p.85). 

Sfântul Grigorie Sinaitul îi sfătuieşte, pe cei care nu au sporit în 
rugăciunea tainică a inimii, următoarele: „Unii ca aceştia trebuie să citească 
multe rugăciuni, petrecând neîncetat în multe si felurite rugăciuni. Chiar si 
peste măsură, până când de la astfel de nevointă a rugăciunii, plină de 
durere, se va încălzi inima lor si va începe în ea lucrarea rugăciunii 
gânditoare cu mintea". Iar cine va gusta, în sfârşit, din acest har, trebuie să 
facă rugăciunea vorbită cu măsură si să petreacă mai mult în rugăciunea 
mintii din inimă, după cum ne-au poruncit Sfinţii Părinţi. Iar Sfântul Grigorie 
Sinaitul zice: „Noaptea sau ziua de te va învrednici Domnul si vei simţi în 
tine o rugăciune curată si nerisipită, lasă toate pravilele tale si sârguieste-te 
din toată puterea să te lipeşti de Domnul Dumnezeul tău, cu rugăciunea din 
inimă, si El îti va da Lumina în inimă cu lucrarea duhovnicească". 

Iar în caz de slăbire sau de rătăcire, trebuie să se apuce din nou să 
rostească rugăciuni multe cu gura si să citească mult din scrierile Sfinţilor 
Părinţi. Si să facă aceasta până când se va încălzi iar în rugăciunea 
lăuntrică. 

Iar Sfântul Diadoh al Foticeii ne învaţă: „Când sufletul este plin de 
rodurile sale fireşti, îsi face cu glas mare si cântarea de psalmi si vrea a se 
ruga mai mult cu gura, dar când se află sub lucrarea Duhului Sfânt, cântă si 
se roagă întru toată destinderea si dulceaţa numai cu inima" (Filocalia 
vol.1, p.367). Iar, când suntem apăsaţi de multă tristeţe, trebuie să facem 
rugăciuni si cu glasul puţin mai mare, lovind sufletul cu sunete în nădejdea 
bucuriei, până când norul greu se va împrăştia de valurile melodiei 
(Filocalia, vol.1, p.373). 

Este adevărat si faptul că orice lucrare va face omul spre slava lui 
Dumnezeu, aceasta este si are putere de laudă lui Dumnezeu. „Chiar si un 
singur gând despre Dumnezeu, răsărit si întărit în mintea noastră, vine 
totdeauna de la Dumnezeu în sufletele noastre". Apoi zice: „Cel cu grijă 
sfântă poate, după cum spune Sfântul Apostol Pavel, să le facă toate spre 
slava lui Dumnezeu, fiindcă fiecare lucru, fiecare cuvânt si fiecare mişcare 
a mintii are putere de laudă. De aceea, dreptul de mănâncă sau bea, sau 
altceva de va face, toate acestea le face spre Slava lui Dumnezeu". Zice 
Marele Vasile, în tâlcuirea psalmului 118, la versetul: „Gura mea am 
deschis si am tras duh" (v.131) că aici este vorba despre gura omului 
lăuntric, prin care creştinul primeşte cuvântul lui Dumnezeu, cel de viată 
făcător, ca pe o pâine ce se pogoară din Cer: 

Sfântul Isaac Şirul, vorbind despre această rugăciune, zice: „Sfinţii 
Părinţi aveau obiceiul ca toate mişcările cele bune si lucrările duhovniceşti 

să le săvârşească cu rugăciune. Si mai zice: „Este cu cuviinţă să 
cunoaştem cum că toată grija mintii pentru cele bune întru Dumnezeu si 
toată cugetarea celor duhovniceşti, se consideră ca rugăciune si înlăuntrul 
acesteia se cuprinde, ori de ai zice de vorbiri, de citiri, ori de glasuri ale 
gurii spre slavoslovia lui Dumnezeu, ori grija cea cu mâhnire întru Domnul, 
ori închinăciunile trupului, ori cântarea de psalmi, ori stihuri, ori altele din 
celelalte prin care se face învăţătura rugăciunii celei curate". 

Aşadar, din Scrierile Sfinţilor Părinţi vedem că este si o rugăciune prin 
fapte sau prin activitate, când omul se află lucrând fie cu mintea, fie cu 
gura, fie cu trupul, orice faptă bună spre slava si plăcerea lui Dumnezeu. 
Toate aceste fapte bune se consideră mai mult rugăciune dinafară si mai 
puţin dinăuntru, prin care omul slăveşte cu mintea si cu inima pe 
Dumnezeu si cu care, cei mai râvnitori si iubitori de Dumnezeu, se silesc 
spre a ajunge la o unire si mai profundă cu El. Sfântul Serafim de Sarov, 
arătând că în lucrarea faptelor bune din afară, intră si rugăciunea vorbită, 
zice astfel: „Calea vieţii celei lucrătoare o alcătuieşte postul, înfrânarea, 
privegherea, îngenuncherile, rugăciunea gurii si celelalte nevointe trupeşti. 
Acestea alcătuiesc calea cea strâmtă si cu scârbe care, după cuvântul lui 
Dumnezeu, duc pe om la viata cea veşnică" (Matei 7, 14) Apoi, arătând că 
de la această viată lucrătoare din afară, a faptelor bune si a rugăciunii cea 
mai de jos, omul păşeşte pe treapta vieţii contemplative si înalte, zice: 
„Fiecare om care doreşte să înceapă să petreacă viată duhovnicească, 
trebuie să înceapă de la viata cea lucrătoare si pe urmă să ajungă la cea 
contemplativă cu m/nfea"(Sbornicul 2, p.179). 

Deci, viata lucrătoare ne ajută să ne curăţim de patimile cele 
păcătoase si să ne ridicăm la treapta desăvârşirii celei lucrătoare, iar prin 
aceasta ne croieşte drum spre viata contemplativă cu mintea. Acest lucru îl 
adevereşte dumnezeiescul Părinte Grigorie Teologul, zicând: „De 
contemplare se pot apropia, fără primejdii, numai cei desăvârşiţi în urma 
încercărilor". 

Sfântul Ignatie Briancianinov, arătând cum trebuie evitată înşelarea de 
la diavoli, de către lucrătorii rugăciunii mintii si a inimii zice: „Rugăciunea 
făcută cu gura, oricine ar face-o nu va cădea în înşelarea vrăjmaşului. De 
aceea, mai întâi de toate, trebuie să ne ţinem tare de rugăciunea făcută cu 
gura, iar mai pe urmă de cea a mintii, făcută cu smerenie". Rugăciunea 
orală este utilă si când mintea noastră este risipită si tulburată de gânduri, 
în timpul activităţilor zilnice sau când ne sculăm din somn cu mintea risipită. 
Atunci să cântăm Doxologia, tropare si alte rugăciuni către Dumnezeu si 
Preacurata Sa Maică si către Sfinţi. Vom observa atunci că mintea noastră 
începe să se adune si ne putem concentra mai uşor la rugăciune. 
Rugăciunile care străbat ca fulgerul spre Cer, sunt rugăciunile scurte, 
stihuri din psalmi, din Acatiste si Prochimene: 

• „lisuse Fiul lui Dumnezeu, miluieste-mă !" 

• „Bucură-te Mireasă, pururea Fecioară !" 

• „Bucură-te, bucuria noastră, acoperă-ne pe noi de tot răul, cu 
cinstitul tău acoperământ !" 

Când nu avem timp să citim canonul de rugăciune, să spunem de 
multe ori: Bucură-te Mireasă, Pururea Fecioară! lisuse, Fiul lui Dumnezeu, 
miluieste-mă! De asemenea, să ne rugăm si către ceilalţi sfinţi la care 
avem evlavie (Bucură-te Sfinte Ioane, înaintemergătorule!, etc). 

De câte ori ne rugăm cu credinţă si smerenie: „Doamne lisuse 
Hristoase, Fiul lui Dumnezeu, pentru rugăciunile Preasfintei Născătoare de 
Dumnezeu si ale tuturor sfinţilor Tăi, miluieste-ne pe noi!" Dumnezeu ne 
miluieste si ne întăreşte cu darul Său. Pentru că după cum spune 
Mântuitorul nostru lisus Hristos: „SI care tată dintre voi, dacă îi va cere fiul 
pâine, oare îi va da piatră ?" (Luca 1, 11). Cei ce cer si se roagă cu 
„Rugăciunea lui lisus", slăbesc puterea diavolilor si cutremură întreg iadul. 

Dar a rămâne la această rânduială de rugăciune, care se face numai 
cu gura, cu limba si cu buzele si a nu ne sili să învăţăm să ne rugăm cu 
mintea si cu inima, este o mare greşeală si o mare pagubă duhovnicească 
pentru sufletele noastre si, totodată, o abatere de la lucrarea dreaptă a 
rugăciunii. 

După o perioadă de timp, în care vom creste duhovniceste, vom 
înainta pe celelalte trepte ale rugăciunii. Iar când rugăciunea se va pogorî 
înlăuntrul inimii noastre, atunci cu uşurinţă vom împlini poruncile lui 
Dumnezeu. 



Rugăciunea mintii 
si viata contemplativă 



Mintea închisă în cuvintele rugăciunii 
(mintea surdă, mută si oarbă) 

Numele omenesc al Domnului nostru lisus Hristos a primit de la 
Dumnezeirea Sa o putere nemărginită si întru totul sfântă de a ne mântui 
pe noi. Acestui Preasfânt nume, „lisus", i se pleacă tot genunchiul, al celor 
cereşti si al celor pământeşti si al celor de dedesubt. Cu alte cuvinte, al 
îngerilor, al oamenilor si al diavolilor (Filipeni 2, 7-1 1). 

Creştinul poate trece de la rugăciunea orală la rugăciunea mintii, de la 
sine, firesc, cu condiţia ca rugăciunea să fie făcută cu luare aminte. 

Cele mai importante elemente ale rugăciunii mintii sunt: 

1 ) - Luarea aminte la cuvintele rugăciunii ; 

2) - închiderea mintii la cuvintele rugăciunii ; 

3) - Să se rostească cuvintele rugăciunii fără nici o grabă si cu zdrobirea 
duhului, cu pocăinţă ; 

4) - Repetarea cât mai des a rugăciunii. 

înainte de a începe să ne rugăm, trebuie să ne smerim mintea noastră 
mândră si să ne încălzim inima, gândindu-ne la mulţimea darurilor primite 
de la Dumnezeu si la mulţimea fărădelegilor noastre, la ceasul înfricoşatei 
Judecăţi, când vom da seamă de toate păcatele făcute cu gândul, cu 
cuvântul si cu fapta. Să ne gândim la a treia zi după moartea trupului, când 
sufletul nostru va trece prin vămile vorbirii deşarte, minciunii, vorbirii de rău, 
lăcomiei, trufiei, mâniei, zavistiei, vicleniei, mândriei, vorbirii necuviincioase, 
nesupunerii, cămătăriei, iubirii de bani, beţiei, pomenirii răului, vrăjitoriei, 
avortului, furtului, zgârceniei, desfrânării si preadesfrânării. Diavolii de la 
fiecare vamă vor arăta sufletului toate păcatele făcute cu gândul, cu 
cuvântul, cu fapta, etc. 

înainte de a începe lucrarea sfântă a „Rugăciunii lui lisus", să ne 
amintim că în timp ce ne rugăm sunt cerute de la noi: dorinţă fierbinte, 
perseverentă în nădejde, mult zel si răbdare imensă, combinate cu credinţă 
în Dragostea lui Dumnezeu. 

începem cu: Slavă Tie Dumnezeul nostru, Slavă Tie. Pentru 
rugăciunile Preasfintei Născătoare de Dumnezeu si ale tuturor sfinţilor Tăi, 
Doamne lisuse Hristoase, Fiul lui Dumnezeu, miluieste-ne pe noi. Apoi 
spunem: „împărate Ceresc... Prea Sfântă Treime... Tatăl nostru, Psalmul 
50 cu umilinţă, cu pocăinţă si părere de rău, urmat imediat de Crez". 

După aceasta, ne străduim să ne concentrăm mintea cu ajutorul 
tăcerii si a liniştii. Apoi, ne încălzim inima cu diferite gânduri lipsite de 
imaginaţie. 

Iar după ce s-a încălzit inima si poate am vărsat lacrimi, începem să 
spunem „Rugăciunea lui lisus". Adunându-ne mintea risipită, să spunem în 
gând „Rugăciunea lui lisus", pe respiraţie, astfel: 

- inspirând aerul să spunem - „Doamne lisuse Hristoase, Fiul lui 
Dumnezeu", iar mintea noastră să urmărească aerul, până ajunge în inimă 
(când ne obişnuim cu rugăciunea putem renunţa la urmărirea aerului); 

- expirând aerul să spunem - „miluieste-mă pe mine, păcătosul". 
Rostim cuvintele rugăciunii încet si nu permitem mintii să rătăcească. 
Cuvintele rugăciunii trebuie să vină unul după altul, fără intervenţia altor 
gânduri si întâmplări. 

- după ultimele cuvinte ale rugăciunii, „miluieste-mă pe mine 
păcătosul!" începem imediat din nou: „Doamne lisuse Hristoase...", astfel 
încât să formăm un zid care să împiedice pătrunderea diavolului. 

Trebuie să fim foarte atenţi, pentru că diavolul va căuta să spargă 
unitatea rugăciunii si să pătrundă în minte prin gânduri si în inimă prin pofte 
si mânie. Diavolul va căuta să facă o mică spărtură în sufletul nostru, 
pentru a putea arunca un gând care să facă zadarnică toată această sfântă 
lucrare a rugăciunii. Nu trebuie să-l lăsă să intre. 

Putem începe a spune „Rugăciunea lui lisus" cu voce tare, astfel încât 
să o audă si urechile noastre, pentru că aceasta ajută mintea să se 
concentreze si mai mult. 

Dacă mintea oboseşte când spune în întregime toată „Rugăciunea lui 
lisus", o putem scurta astfel: „Doamne lisuse Hristoase, miluieste-mă" sau: 
„Doamne lisuse" sau „lisuse, miluieste-mă". 

Pe măsură ce creştinul progresează în lucrarea „Rugăciunii lui lisus", 
el poate reduce cuvintele, insistând numai pe cuvântul lisus, pe care-l 
rosteşte repetat: lisuse ! lisuse ! lisuse al meu I Darul Duhului Sfânt se va 
pogorî peste el, umplându-l de dulceaţă si lacrimi duhovniceşti. Creştinul 
trebuie să păstreze această dulceaţă duhovnicească si să spună 
rugăciunea, chiar dacă timpul obişnuit consacrat rugăciunii s-a terminat.. 

Pentru a ne încălzi inima în timp ce ne rugăm, să ne gândim la 
păcătoşenia noastră. Sfinţii Părinţi recomandă să adăugăm cuvintele 
„miluieste-mă pe mine, păcătosul", cuvântul „păcătos" trebuind spus mai 
apăsat, pentru a-l simţi mai bine. Trebuie să mărim si să păstrăm această 
căldură a inimii si să ne folosim de acest mare dar Dumnezeiesc. Căldura 
inimii va ajuta mintea să fie fixată pe cuvintele „Rugăciunii lui lisus", 
să coboare în inimă si să rămână acolo. 

Dacă cineva vrea să petreacă cât mai mult în rugăciune, trebuie să 
urmeze sfaturile Sfinţilor Părinţi. El trebuie să se roage o oră, să citească 
cărţi sfinte o oră si să muncească fizic o oră. De asemenea, trebuie să 
rostească „Rugăciunea lui lisus" si atunci când munceşte cu mâinile. 

Mai mult, poziţia potrivită a corpului ajută si ea pe cel ce se roagă. 
Sfinţii Părinţi recomandă ca atunci când ne rugăm timp mai îndelungat să 
stăm pe un scăunel, să închidem ochii sau să-i fixăm pe pieptul nostru, 
acolo unde se află inima. Sfântul Grigorie Palama dă exemplu pe Sfântul 
Profet llie Tezviteanul, care s-a suit în vârful muntelui Cârmei si s-a aplecat 
la pământ, până ce a atins genunchii cu fata sa si astfel s-a rugat. în scurt 
timp „cerul s-a întunecat de nori si s-a pornit vijelie si ploaie mare"(lll Regi 
18, 42-45). în acest fel putem să deschidem si noi Cerurile si Izvoarele 
Harului Dumnezeiesc care va coborî în inimile noastre arse de păcate. 
Sfântul Grigorie Purtătorul de Dumnezeu ne învaţă: „Nu-ti lăsa privirea să 
hoinărească, ci fixeaz-o pe piept. Si, în această poziţie a corpului, adună-ti 
în inimă puterea mintii, care este împrăştiată în afară". Mintea noastră 
trebuie să fie acum surdă, mută si oarbă, la orice gând, fie el bun sau 
rău. 

De asemenea, si locul în care ne rugăm are o importantă 
deosebită, ca să nu fim deranjaţi din exterior. De asemenea, trebuie să se 
tină seama de timpul potrivit pentru rugăciune. După o zi de muncă, într- 
un mediu mai puţin credincios, mintea omenească este plină de duhuri 
lumeşti si diavoleşti. Duhul Sfânt, prin gura Sfântului Prooroc David, spune 
că rugăciunea trebuie să o facem la miezul nopţii, când mintea noastră 
este mai puţin tulburată. Din diferite motive, sunt zile si ore sterpe, care fac 
dificilă lucrarea rugăciunii. în acele momente lucrarea rugăciunii devine 
dificilă, obositoare si grea. Dar, dacă insistăm, Harul lui Dumnezeu ne va 
ajuta să regăsim rugăciunea si să mergem fără şovăială mai departe, spre 
îndumnezeirea noastră în har. lată câteva căi care ne ajută să învingem 
aceste zile si ceasuri sterpe si obositoare: 

- Mai întâi, nu trebuie să ne pierdem în nici un chip nădejdea ; 

- Apoi, trebuie ca în acele clipe să ne rugăm mai ales cu gura. 

Numai oamenii perseverenţi si plini de har pot să tină cu uşurinţă 
mintea pe cuvintele rugăciunii si astfel să se roage netulburati. Noi, cei 
slabi si plini de patimi, trebuie să facem mari eforturi si chiar să vărsăm 
„sânge" (asceză, muncă si suferinţă, binecuvântate). Când mintea noastră 
este netulburată si împrăştiată, trebuie să cerem ajutor de la Dumnezeu. 
Iar atunci când vârtejul gândurilor si al oboselii ne cuprinde, trebuie să 
strigăm si noi ca Sfântul Apostol Petru: „Doamne, scapă-mă" (Matei 14, 
30), „Iar lisus întinzând îndată mâna, l-a apucat" (Matei 14, 31). Adică, 
după o rugăciune arzătoare, cu ajutorul lui Dumnezeu, toate aceste imagini 
care vin să tulbure mintea, vor fi împrăştiate, consumate nevăzut în 
flăcările Duhului Sfânt, prin numele lui lisus. Nu trebuie să deznădăjduim, ci 
trebuie să mergem mai departe, opunând rezistentă. Iar rezistenta noastră 
trebuie să fie la fel de puternică, precum atacurile vrăjmaşilor noştri, 
diavolii. 

Pentru ca să se elibereze creştinul de patimi si să le dezrădăcineze 
din inima lui, este nevoie să dobândească în inimă (unde izvorăsc patimile) 
rugăciunea mintii. Dacă nu va locui rugăciunea mintii în acel loc de unde 
izvorăsc patimile, acestea nu vor putea fi îndepărtate. Dacă neglijează 
rugăciunea stăruitoare a inimii, este pericol de a se ajunge la moartea 
sufletească. 

Deci, după cum vrăjmaşul nostru diavol, cel fără de milă, luptă 
împotriva noastră în multe chipuri, până în ceasul morţii noastre trupeşti, la 
fel si noi trebuie să-i stăm împotrivă cu numele lui lisus, până la ultima 
noastră suflare. 

Călduri amăgitoare 

Rugăciunea mintii este însoţită, de multe ori, de anumite simţiri fizice, 
care sunt deosebite de la om la om. Dacă nu se cunosc aceste simţiri 
fizice, care se petrec înlăuntrul nostru, uşor se poate cădea în rătăcire. De 
aceea, Părintele Arhim. Sofian Boghiu ne spune că este nevoie de un 
duhovnic. 

Amintim doar de căldurile ce vin în vremea rugăciunii, spre a le 
distinge: care vin de la firea noastră, care vin de la diavoli si care vin de la 
Dumnezeu. Cine cunoaşte bine deosebirea acestor călduri, va sti cum să-si 
mânuiască atenţia în vremea rugăciunii, de la un caz la altul si astfel va 
putea uşor să scape de înşelare. Sfântul Calist - Patriarhul Ierusalimului - 
spune că: 

• Mai întâi vine o căldură de la rinichi, care ne încinge si care pare 
o rătăcire. însă aceasta nu este o înşelare, ci o lucrare firească, născută 
din lucrarea voinţei. Dar dacă cineva crede că această căldură este de la 
Har, acest lucru este cu adevărat o rătăcire. Căldura care vine de la rinichi, 
a pătruns în noi prin căderea strămoşilor noştri si îsi are începutul si 
sfârşitul în rinichi, aducând sufletului asprime, răceală si tulburare. Oricare 
ar fi această căldură, creştinul nu trebuie să o primească. 

• Apoi vine o căldură de la pântece si dacă mintea o primeşte se 
pogoară în cugete de desfrânare. Acest fel de căldură este cu adevărat o 
lucrare diavolească. 

• Iar dacă tot trupul se încălzeşte de la inimă, iar mintea rămâne 
curată si fără de patimă, atunci acest lucru este cu adevărat o lucrare a 
Harului. 

• Iar dacă căldura este stârnită în noi de la diavoli, ea aprinde 
inima si mădularele trupului spre pofta desfrânării, robind mintea cu 
cugetele spurcate si momind-o spre desfrânare. Pe cât se ridică omul de la 
momelile diavolilor, pe atâta vede mai clar din cele ce îi dă Domnul. 

Când ne rugăm, mintea noastră trebuie să stea în partea de sus a 
inimii si să privească în adâncul ei. Pentru că atunci când mintea stă în 
susul inimii si lucrează rugăciunea înlăuntrul ei, ea se aseamănă cu un 
împărat care stă în înălţime si priveşte liber asupra tuturor cugetelor rele, 
care se află în inima sa si le sfarmă cu numele lui lisus Hristos. Pe lângă 
aceasta, fiind departe de pântece, poate scăpa mai uşor de aprinderea 
pătimaşă a poftei, care se află în firea noastră prin căderea lui Adam. 

Dacă începem rugăciunea cu luarea aminte la jumătatea inimii, 
atunci, din pricina împuţinării căldurii din inimă sau din neputinţa mintii si a 
răspândirii vederii, sau din pricina lucrării dese a rugăciunii, sau din cauza 
războiului diavolesc, mintea singură, de la sine, cade spre pântece si se 

amestecă cu căldura poftei, din pricina apropierii de ea, deşi nu ar vrea 
acest lucru. 

Alţii încep să facă rugăciunea cu mintea în josul inimii, lângă 
pântece, si simt căldura desfrânării. 

Alţii, luându-se după învăţături orientale se concentrează în mijlocul 
pântecelui (buric); cei ce îndrăznesc să facă de acolo rugăciunea cu 
mintea, să ştie că există marele pericol să se umple de putoarea 
desfrânării. 

Deci locul inimii unde trebuie să ne concentrăm cu mintea pentru a ne 
ruga se află haric, prin căldura duhovnicească pe care o simte mintea 
izvorând din inimă. Iar din punct de vedere trupesc locul inimii se găseşte 
la două degete orizontale deasupra sânului stâng. La început nu ne putem 
concentra si ruga cu rugăciunea lui lisus, pentru că inima este plină de 
păcate si duhul lumesc din jurul inimii noastre, nu permite mintii să se 
pogoare în inimă si să simtă dulceaţa duhovnicească. De aceea la început 
când ne rugăm nu simţim nimic sau simţim duhurile păcatelor. Dar pe 
măsură ce se va curăti inima de păcate, cu ajutorul Harului lui Dumnezeu 
primit din Sfintele Taine si a faptelor bune creştine, mintea se va pogorî în 
inimă prin pocăinţă, simţind căldura duhovnicească si prezenta harică a lui 
Dumnezeu. 



Coborârea mintii în inimă 

„Când începem să ne rugăm, trebuie să ne pogorâm din cap în inimă" 
(Sbornicul 2, cap.47). 

„Unirea mintii cu inima constă în unirea gândurilor duhovniceşti ale 
mintii cu simţirile duhovniceşti ale inimii (Sbornicul 2, p.1 48). 

Mântuitorul nostru lisus Hristos ne spune: „Tu însă, când te rogi, intră 
în cămara ta si închizând usa roagă-te tatălui tău, care este întru ascuns si 
tatăl tău care vede în ascuns îti va răsplăti tie la arătare (Matei 26, 6). Sfinţii 
Părinţi ne spun că această cămară este inima noastră. 

Aşadar, când omul se pregăteşte, omorându-si patimile prin asceză si 
muncă binecuvântată, va trebui să-si adune mintea de la lucrurile 
exterioare si să-si plece capul până la nivelul pieptului si să încerce să 
găsească acolo locul inimii. Si acolo, cu toată atenţia, să înceapă să spună 
„Rugăciunea lui lisus", cu putină sforţare si cu zdrobire de inimă. Să o 
spună din adâncul inimii, după cum spune Sfântul Prooroc si împărat 
David: „Din adâncuri am strigat către Tine, Doamne. Doamne, auzi glasul 
meu". în plus, în acele momente, mintea lui nu trebuie să se desprindă de 
locul în care spune rugăciunea. 

Iar când începe să se încălzească locul în care spune rugăciunea, 
atunci concentrându-se pe acea căldură din inimă, să spună rugăciunea 
mai atent, după cuvântul Sfintei Scripturi care spune: „Merge-vor din putere 
în putere...". Si, rugându-se astfel, începe să îl doară înlăuntrul pieptului, 
acolo unde spune rugăciunea cu zdrobire de inimă, adică în adâncul fiinţei 
sale umane. Din acest moment, este clar că Mântuitorul lisus Hristos a 
venit si s-a sălăşluit în acea inimă, după cum ne-a spus în Dumnezeiasca 
Evanghelie: „Unde sunt adunaţi doi sau trei în numele Meu, acolo voi fi si 
Eu în mijlocul lor". Tot asa, unde sunt adunate inima, mintea si atenţia la 
un loc si cercetează în comun si cu evlavie numele Mântuitorului lisus 
Hristos, acolo va fi prezent si Dumnezeu în mijlocul lor. „Eu si Tatăl 
Meu vom veni la el si ne vom face sălaş întru el". 

De acum încolo, rugăciunea se va spune cu uşurinţă, deoarece, 
precum fierul înroşit bine în foc este prelucrat cu uşurinţă, tot asa se 
întâmplă si cu inima omului. După ce inima este aprinsă de focul Sfântului 
Duh, ea va spune rugăciunea cu multă căldură si cu multă uşurinţă. 

După ce încetează această rugăciune, omul îsi vine în fire si îsi 
cunoaşte foarte bine propria fiinţă, adică ia aminte si meditează la 
gândurile si amintirile pe care le avea înainte de a-si zdrobi inima cu 
rugăciunea si le află pe toate ca fiind capcane si buruieni ale diavolului. 

„Rugăciunea lui lisus" merge bine când căldura harică a lui Hristos 
este înlăuntrul inimii noastre. Dar, în absenta căldurii harice, avem nevoie 
de vâsle, adică de o stăruinţă mai mare în rugăciune. Apoi trebuie să citim 
scrierile Sfinţilor Părinţi, care ne vor aduna mintea. Trebuie să citim cărţile 
duhovniceşti cu simţirea inimii si nu numai cu raţiunea. Trebuie să citim 
cărţi duhovniceşti care au fost scrise cu inima si care pot fi citite cu bucurie 
din inimă. Este bine să avem alese mai dinainte tropare, care cântate sau 
citite ne vor aduce căinţa si care vorbesc despre păcătoşenia noastră, 
despre a doua venire a Mântuitorului nostru lisus Hristos, despre dragostea 
lui Dumnezeu, tropare prin care cerem lui Dumnezeu ajutorul. Sau trebuie 
citite rugăciuni care ne aduc căinţă, scrise cu darul Duhului Sfânt de Sfinţii 
Părinţi (Plânsurile Sfântului Efrem Şirul). 

Când nu ne putem ruga cu inima sau cu mintea, „Rugăciunea lui lisus" 
poate fi spusă cu gura. Putem să ne folosim, în aceste cazuri, si de 
metanii. în aceste cazuri, vom avea mai puţine roade duhovniceşti, dar nu 
trebuie să stăm nici o clipă fără rugăciune, ci să căutăm să avem cel puţin 
această mică bucurie. în aceste cazuri, avem mai multă nevoie de răbdare 
si de rezistentă. 

Gândurile rele care ne vin în timpul rugăciunii pot deveni câştig pentru 
noi, dacă le folosim la curăţia noastră, lată cum. Când diavolul vede că ne 
rugăm si că încercăm să ne fixăm mintea pe cuvintele „Rugăciunii lui lisus", 
ca să ne tulbure, ne loveşte în punctele cele mai sensibile, în locurile cele 

mai slabe si care ne doare cel mai rău. Celui iubitor de plăcere îi 
strecoară gânduri de voluptate, de desfrânare. Celui iubitor de bani îi 
strecoară gânduri de zgârcenie. Celui ambiţios - gânduri de mărire. Celui 
mândru - gânduri de judecare a aproapelui. De aceea, din gândurile care 
ne vin de obicei în timpul rugăciunii, ne putem da seama care ne sunt 
punctele noastre duhovniceşti slabe. Ne putem vedea astfel necurătiile 
dinlăuntrul nostru, existenta patimilor si astfel ne îndreptăm stăruinţa 
rugăciunilor în această direcţie: 

Exemplu: „Doamne lisuse Hhstoase, Fiul lui Dumnezeu, miluieste-mă 
pe mine desfrânatul !" 

„Doamne lisuse Hhstoase, Fiul lui Dumnezeu, miluieste-mă pe mine 
mândrul !" 

Cum să te mai poţi mândri, când vezi si cunoşti păcatele si neputinţele 
tale? Acest dar l-au avut toţi sfinţii care se socoteau pe ei desfrânaţi si 
risipitori si cei mai păcătoşi dintre toţi păcătoşii. Cum ai mai putea să te 
mândreşti atunci când nimic altceva nu mai doreşti, decât să găseşti un mic 
loc, o mică peşteră, unde să-ti pleci capul si să-ti plângi păcatele, până 
când se va sfârşi petrecerea ta pe acest pământ. Atunci hula nu are loc 
nicidecum înlăuntrul tău, nici în afara ta, deoarece demonii hulei, care îl 
hulesc pe Dumnezeu prin oameni, sunt alungaţi din cugetul tău si 
dimprejurul tău. în locul acestora, eşti înconjurat de îngeri dumnezeieşti 
care slăvesc puterea numelui lui Hristos împreună cu care si tu slăveşti 
bunătatea lui Dumnezeu. Atunci grăirea în desert este atât de alungată de 
la tine, încât nu ai să mai vrei să grăiesti si să vorbeşti nici măcar cele de 
trebuinţă. Atunci fierberea râsului ti se pare ca o lucrare necuviincioasă si 
întru-totul străină si nepotrivită cu starea sufletului tău, deoarece sufletul 
tău culege în taină si cuviinţă numele Domnului. Atunci, pofta de a bea si 
de a mânca mult te dezgustă si o ocoleşti, încât nu doreşti să te saturi nici 
măcar cu nişte apă, nici cu o fărâmitură de pâine, ci numai atât mănânci si 
bei cât să slujeşti lui Dumnezeu cu curăţenie si cu trezvie, mai curând ca 
un fără de trup, decât cu trup. Măsura si cantitatea acestei simple hrane ti- 
o spune rugăciunea însăşi, deoarece atunci rugăciunea nu numai că nu te 
împiedică în chip nevăzut si nesperat de la saturarea acestei simple hrane, 
alungând din cugetul tău pe demonul lăcomiei si al nesaţului, ci nici gândul 
tău nu primeşte să se sature cu altceva mai mult decât cu harul lui 
Dumnezeu. 

Coborârea mintii în inimă prin pocăinţă. Durerea inimii 

Unirea mintii si a inimii poate fi făcută numai cu lucrarea Duhului 
Sfânt. Primim har prin pocăinţă si prin împlinirea Poruncilor lui Dumnezeu. 
Sub înrâurirea harului, mintea găseşte inima si se unesc amândouă. 

Acesta este un pas important pentru dobândirea rugăciunii interioare si a 
îndumnezeirii. 

Din acest motiv, inima omului trebuie să fie înfrântă: „Inima înfrântă si 
smerită, Dumnezeu nu o va urgisi" (Ps.50, 18). Mulţi folosesc diferite 
metode pentru a-si coborî mintea în inimă, dar pocăinţa este calea cea 
mai sigură. Deci, când plângem, când ne căim pentru păcatele noastre, 
simţim o durere sau uneori o căldură în inimă. Sfinţii Părinţi, pentru că au 
trăit rugăciunea inimii, au trecut prin acest stadiu al durerii inimii si i-au dat 
o mare importantă. Această durere apare la cei ce practică „Rugăciunea lui 
lisus" si mai ales la cei care se roagă neîncetat. 

Totuşi, acest lucru trebuie să aibă loc treptat, pentru că este posibil ca 
această durere, în inimile slabe si neobişnuite, să dea naştere unor ispite 
foarte subţiri, care nu au consecinţe serioase, dar care pot opri rugăciunea, 
în cazul unor dureri mari în inimă, Sfinţii Părinţi ne învaţă să rostim 
„Rugăciunea lui lisus" cu voce tare. în cazul în care nevoitorul are inima 
puternică, trebuie ca atenţia sa să fie înlăuntrul ei, chiar dacă îl doare 
inima. Aceste lucruri trebuie însă limpezite cu ajutorul unui părinte 
duhovnicesc. 

Durerea din inimă este naturală si mântuitoare, deşi mulţi dintre cei 
care se nevoiesc cu „Rugăciunea lui lisus" cred că s-au îmbolnăvit de inimă 
si de aceea merg să consulte un doctor. Dar doctorul nu găseşte nimic 
anormal, deoarece durerea aceasta este durerea harului, care arată că 
rugăciunea a pătruns în inimă si lucrează acolo. Sfinţii Părinţi dau o mare 
importantă acestei dureri, pentru că acest lucru dovedeşte că mintea 
coboară în inimă si se uneşte cu ea, prin lucrarea Duhului Sfânt. De aceea 
atletul rugăciunii trebuie să nesocotească orice durere. 

Prin această durere, pacea este revărsată în suflet si în trup. Puterea 
de înţelegere a sufletului se limpezeşte si nevoitorul dobândeşte astfel 
deosebirea gândurilor. Numai atunci putem noi discerne bine gândurile si 
putem înţelege mersul si sfârşitul lor. Deci, un isihast, fără să fi căzut în nici 
un păcat, cunoaşte perfect starea păcătosului. Acest lucru este cu putinţă, 
căci prin nevointă el ajunge să cunoască substraturile gândurilor celorlalţi 
oameni, începutul si sfârşitul lor. De aceea, un isihast, în timp ce se roagă 
pentru cineva, poate sti aproape imediat în ce stare este acea persoană, 
pentru că inima sa a devenit sensibilă prin lucrarea rugăciunii, el însuşi 
devenind văzător cu duhul. 

După vărsarea lacrimilor, nesimţirea sufletului tău dispare, este 
alungată deznădejdea privitoare la mântuirea ta, este îndepărtată lipsa de 
evlavie a cuvântului, dispare nepurtarea de grijă pentru sufletul tău, dispare 
puţinătatea credinţei inimii tale. în cugetul tău este atâta de curat, precum 
este Cerul după risipirea norilor. 

Acolo, în inimă, împărătea satana cu cei şapte stăpânitori, 
deoarece şapte sunt păcatele cele de moarte, dar din momentul în care a 
pătruns sabia numelui lui Hristos si a ajuns până acolo unde se face silirea 
rugăciunii inimii, de îndată s-a înfricoşat acel înfricoşător tiran. S-a 
înfricoşat diavolul ca să nu fie înjunghiat si să nu fie ars de înfricoşătorul si 
nebiruitul nume al lui Dumnezeu, si el, si ostile lui. De aceea s-a ascuns în 
cele mai adânci unghere ale pieptului si a tras perdea, pentru a nu fi văzut 
că este ascuns acolo. 

Deci, monahule care, cu darul lui Dumnezeu, ai înaintat cu lucrarea 
rugăciunii inimii, până aproape de acest punct, te îndemn să-ti pui toată 
puterea în rugăciune, pentru a sfâşia acea perdea a diavolului. Deoarece 
acea perdea este făcută de mâna diavolului, este catastiful păcatelor, este 
mărturia scrisă de satana, a păcatelor tale. 

Dar dacă numai puţin va neglija omul rugăciunea, atât de repede fuge 
de la el durerea, încât el însuşi se minunează cum a putut să o piardă, 
pentru o clipă de neatenţie. Această durere nimiceşte patimile, alungă 
demonii, linişteşte mintea, îndulceşte sufletul, mângâie cugetul si 
încălzeşte inima în cele cereşti. Această durere este pentru om un 
învăţător ceresc, care îl învaţă tainele dumnezeieşti si îl încredinţează de 
înţelesurile cereşti. 

însă poate ai să te întrebi că ai silit de multe ori inima ta la rugăciune 
si nu ai văzut niciodată lacrimile? Te cred că ti-ai silit inima la rugăciune, 
dar cum ai silit-o? Când îti sileşti inima la rugăciune si nu-ti vin lacrimile, să 
ştii că nu ai ajuns cu silinţa ta până la durerea inimii si până la rănirea 
aceea, încât să te doară locul inimii în care se lucrează rugăciunea cu 
durere de negrăit, ca si cum ar fi tăiat locul acela al inimii tale, cu un cuţit 
ascuţit. 

Dar poate, oare, un creştin să se roage cu mintea coborâtă în inimă si 
în acelaşi timp să lucreze? Da, poate. în primul rând, mintea - când 
coboară în inimă - nu este suprimată, ci este completată si se întoarce la 
condiţia ei naturală. Mintea se află împotriva naturii sale, când rămâne în 
afară de esenţa ei - în afara inimii. Prin rugăciune, mintea alungă toate 
lucrurile străine naturii sale. Când mintea coboară în inimă, raţiunea poate 
fi ocupată cu alte lucruri, fără ca să se îndepărteze din inimă. Spre 
exemplu, în timpul Sfintei Liturghii, un preot lucrător al rugăciunii inimii 
poate fi atent la o parte a ritualului liturgic sau poate spune unui diacon sau 
unui alt preot ceva important pentru săvârşirea Sfintei Taine, fără ca mintea 
lui să fie separată de inimă. 

Doar când raţiunea hoinăreşte spre gânduri păcătoase, mintea poate 
fi ruptă complet de esenţa ei - de inimă. Din acest motiv, un nevoitor al 



90 

„Rugăciunii lui lisus", pentru a nu fi vătămat de gânduri în timp ce spune 
„Rugăciunea lui lisus", poate tine raţiunea ocupată, numărând metaniile. 

Se poate spune „Rugăciunea lui lisus" pe respiraţie, smerindu-ne 
mintea prin pocăinţă. 



Vămile inimii 

Vama imaginaţiei 

Sfântul Teofan Zăvorâtul spune, despre rugăciunea mintii din inimă, 
următoarele: „în ordinea firească a desfăşurării puterilor noastre, în 
trecerea de la cele dinafară la cele dinăuntru, spre inimă, prima vamă care 
poate vătăma lucrarea rugăciunii, încercând să oprească mintea să se 
pogoare în inimă, este vama imaginaţiei". De aceea, trebuie să ne ferim 
de ea cât mai mult cu putinţă. 

Pentru ca să ajungem în chip mulţumitor, la adevăratul loc dinăuntru, 
adică din inimă, trebuie să ţinem minte că cea mai simplă lege a rugăciunii 
este: să nu ne închipuim nimic. Cugetarea la lucrurile sfinte si 
închipuirea lor sunt potrivite în vremea meditaţiilor evlavioase, iar nu în 
timpul rugăciunii. Pentru că imaginaţiile, oricât de sfinte ar fi ele în timpul 
rugăciunii, tin luarea aminte afară de inimă, iar atenţia noastră trebuie să fie 
înlăuntrul inimii. 

Concentrarea atenţiei în inimă este punctul de plecare a unei 
rugăciuni făcute cum se cuvine si întrucât rugăciunea este calea prin care 
ne suim la Dumnezeu, abaterea atenţiei de la inimă este o abatere de la 
această cale. 

Când mintea noastră începe să se coboare în cămara inimii, pentru a 
se întâlni acolo cu Mântuitorul lisus Hristos, care se află în inima noastră 
de la Sfântul Botez (Galateni 3, 27) începe războiul nostru cu păcatele 
noastre, cu oamenii păcătoşi si cu diavolii. Trebuie să ne rugăm cu 
smerenie, în orice loc, dar mai ales în Biserică, până când darul lui 
Dumnezeu se va pogorî si va lumina mintea noastră si va alunga pe 
demoni. 

Vama raţiunii 

Dacă am trecut cu darul lui Dumnezeu de vama imaginaţiei, vom 
ajunge la vama raţiunii. De vama raţiunii este mai greu de trecut decât de 
vama imaginaţiei. Atât gândurile omeneşti, cât si gândurile provenite de la 
diavolii arhiconi, care cunosc foarte bine Sfânta Scriptură, vor căuta să 
întrerupă rugăciunea noastră, prin diferite gânduri si cugetări teologice, 
filozofice si păcătoase. 

De aceea, mintea noastră trebuie să se pogoare în inimă cu o 
singură cugetare: „Doamne lisuse Hristoase, Fiul lui Dumnezeu, miluieste- 
mă pe mine, păcătosul". Mintea noastră poate fi coborâtă mai uşor în inimă 
zicând „Rugăciunea lui lisus" pe respiraţie si concentrându-ne atenţia pe 
căldura duhovnicească care apare în inimă. Si de această vamă a raţiunii 
trebuie să trecem fără să ne oprim ca să cugetăm si astfel să ne putem 
coborî cu darul lui Dumnezeu, cu mintea în inima noastră. 

Cei care se opresc la această vamă a raţiunii, ajung la al doilea chip 
neîndreptătit al rugăciunii, care are ca trăsătură deosebită faptul că mintea 
rămâne în cap si vrea singură să pună rânduială si să le cârmuiască pe 
toate cele din suflet. Din osteneala ei, însă, nu iese nimic. Mintea aleargă 
după toate, însă nu poate învinge nimic, ci suferă numai înfrângeri. 

Acesta este cel de-a/ doilea chip al rugăciunii si al luării aminte si al 
folosirii atenţiei în vremea rugăciunii. Cine doreşte mântuirea, trebuie să fie 
foarte atent si să observe vătămarea pe care si-o pricinuieste sufletului 
oprindu-se la această vamă a raţiunii. Acest chip neîndreptătit al rugăciunii 
este, totuşi, mai bun decât cel dintâi. Cuviosul Teofan numeşte acest fel de 
rugăciune: rugăciunea mintii în cap. 

Rugăciunea mintii din inimă 

Al treilea chip al rugăciunii si al luării aminte este cel al rugăciunii 
mintii din inimă, care se cuprinde în următoarele: Mintea, în timpul 
rugăciunii, să petreacă fără ieşire înlăuntrul inimii si de acolo, adică din 
adâncul inimii, să înalte rugăciuni către Dumnezeu. 

Aşadar, trebuie ca mintea să se pogoare în inimă, goală de orice 
închipuire, adică fără să imagineze sau să gândească simţit sau dinlăuntrul 
său sau din afară, nici un lucru, chiar bun de ar fi. Aceasta fiindcă 
Dumnezeu este afară de toate cele ce sunt simţite si gândite, si mai presus 
de toate acestea. Pentru aceasta si mintea, care caută să se unească cu 
Dumnezeu prin rugăciune, se cade să se facă afară de toate cele ce sunt 
simţite si gândite si mai presus de toate acestea, ca să dobândească 
unirea dumnezeiască. De aceea a zis si Dumnezeiescul Părinte Nil 
Ascetul: „Să nu închipuiesti dumnezeirea în tine, rugându-te, nici oarecare 
chip să laşi să se întipărească în mintea ta. Ci, cu nematerialnicie la Cel 
nematerialnic adaugă-te si vei pricepe". 

Sfântul Dionisie Areopagitul, vorbind de cele trei mişcări ale sufletului, 
arată că întoarcerea mintii către inimă este nerătăcită. Căci după cum 
cercul, făcându-si înconjurul, se întoarce la sine, în acelaşi chip si mintea la 
sine se întoarce si se face una. „Iar mişcarea sufletului este ocolitoare 
atunci când el intră întru sine de la cele de afară, si mintea printr-un 
oarecare ocol, învelind în mod unitar puterile cele gânditoare ale sufletului, 

/;' dăruieşte acestuia nerătăcirea". Iar Sfântul Vasile cel Mare arată 
acelaşi lucru: „Mintea nerăspândindu-se spre cele dinafară si 
nerevărsându-se prin organele simţurilor spre lume, se întoarce către sine, 
iar prin sine se suie către înţelegerea lui Dumnezeu". Atunci locuieşte 
înlăuntrul tău blândul si smeritul lisus care întipăreşte si pune în inima ta 
blândeţea si smerenia Lui. 

Sfântul Grigorie Sinaitul spune următoarele despre rugăciunea mintii 
din inimă: „Trebuie să vorbim cu Dumnezeu printr-o rugăciune curată din 
inimă, ca si heruvimii". însă noi, nepricepând măreţia, cinstea si slava 
harului care ne-a renăscut si neîngrijindu-ne să creştem duhovniceste, prin 
împlinirea poruncilor si să ajungem până la starea de contemplare cu 
mintea, ne lăsăm târâţi în bezna nesimţirii si a întunericului. Se întâmplă că 
abia ne putem aduce aminte că există Dumnezeu. 

Dar, cum ar trebui să fim noi, ca nişte fii ai lui Dumnezeu după har? 
Despre acestea, cel mai adesea fie că nu ştim nimic, fie că nici nu ne 
îngrijim ca să ştim. Cine vrea să sporească în rugăciunea curată, făcută cu 
mintea din inimă, se cuvine cu toată râvna să se ostenească la lucrarea 
tuturor poruncilor lui Dumnezeu si îndeosebi la chemarea neîncetată a 
numelui Domnului lisus Hristos cu mintea în adâncul inimii. 

Mângâierile Duhului Sfânt vin în inima omului prin durerile din osteneli, 
după mărturia Duhului Sfânt care zice: „După mulţimea durerilor mele în 
inima mea, mângâierile Tale au veselit sufletul meu" (Psalm 93, 19). Cel ce 
umblă fără suferinţă, nu va primi roade, deoarece numai prin osteneală, 
durerea inimii si prin nevointele trupeşti se dă la iveală harul Duhului Sfânt 
ce este dat fiecărui credincios la Sfântul Botez, har care, din pricina 
nepăsării noastre fată de împlinirea poruncilor, se îngroapă în patimi si în 
cenuşa uitării. Har care, din negrăita milă a lui Dumnezeu, se redobândeşte 
prin pocăinţă. Deci, se cade să nu fugim de osteneli din pricina durerilor 
care vin odată cu ele, ca să nu fim osândiţi pentru nelucrare si să auzim de 
la Dumnezeu: „Luaţi de la el talantul" (Matei 25, 28). 

Trebuie însă să ştim că la început, pentru că inima este plină de pofte 
si păcate, mintea noastră cu greu se va putea pogorî în inimă. Lucrarea 
„Rugăciunii lui lisus" trebuie însă continuată, până când inima se va curăţa. 
Pentru că, dacă nu sunt îndepărtate de la om patimile, atunci nu vor pleca 
de la el nici demonii. Deoarece demonii au obiceiul de a se aduna acolo 
unde sunt patimile, precum se adună muştele, acolo unde este rană urâtă 
si apoi se va umplea de puroi. 

Pentru a dobândi cineva rugăciunea mintii din inima sa, este necesar 
să se roage lui Dumnezeu cu smerenie, chinuindu-si trupul cu munca 
binecuvântată, metanii si post, pentru ca Dumnezeu să-i arate un părinte 
duhovnicesc, care lucrează rugăciunea mintii din inimă si rugăciunea inimii 
si de la care să o afle si el. 

Cuvântul aşezat înlăuntrul inimii 

Puterea cuvântătoare a inimii noastre este pusă de Dumnezeu în 
partea de sus a inimii. Aceasta este puterea prin care inima omului se 
deosebeşte de inima dobitoacelor. 

Puterea si capul sufletului este mintea, care deşi este duhovnicească, 
totuşi îsi are locul ei de petrecere în creier. Tot astfel puterea cuvântului 
sau duhul omului, cu toate că este duhovnicesc, îsi are locul de petrecere 
în piept, în partea de sus a inimii, care se găseşte în partea sânului stâng, 
cu două degete orizontale mai sus de el. Deci, pentru a face unirea mintii 
cu inima, trebuie ca în vremea rugăciunii să ţinem luarea aminte si atenţia 
în această parte, unde este puterea cuvântătoare a inimii. Acest loc al 
inimii, găsit de Sfinţii Părinţi - mari rugători, este centrul duhovnicesc al 
fiinţei noastre. 

Să ne rugăm cu cuvântul lăuntric din pieptul nostru. Când gura 
noastră tace, noi vorbim, deliberăm si spunem rugăciuni si alte cuvinte în 
pieptul nostru, unde vorbim cu noi înşine. Trebuie să obligăm cuvântul 
lăuntric să spună „Rugăciunea lui lisus" si să oprească orice gând. După 
ce vom spune o perioadă de timp „Rugăciunea lui lisus" cu cuvântul 
lăuntric, se va deschide intrarea mintii în inimă, asa după cum ne învaţă 
Sfinţii Părinţi, care au cunoscut prin experienţă aceste lucruri. Apoi, 
împreună cu rugăciunea, vor veni toate virtuţile: dragostea sfântă si pacea 
duhovnicească prin care se vor împlini toate cererile mântuitoare cu 
ajutorul Harului Dumnezeiesc. 

Sfântul Nicodim Aghioritul spune că, atunci când mintea se va pogorî 
în inimă, să nu stea acolo numai să privească, ci prin cuvântul aşezat 
înăuntrul inimii, să se roage, zicând rugăciune tainică, adică: „Doamne 
lisuse Hristoase, Fiul lui Dumnezeu, miluieste-mă pe mine, păcătosul !" Si 
nu numai atât, ci să mişte puterea voitoare a sufletului nostru spre a zice 
această rugăciune cu toată voinţa si dragostea, prin cuvântul nostru 
aşezat înăuntru. Totodată, trebuie să luăm aminte, atât prin privirea 
noastră gânditoare, cât si prin auzul gânditor, numai la cuvintele rugăciunii 
si mai ales la înţelesul lor. 

Sfântul Nicodim Aghioritul arată apoi că la această întoarcere a mintii 
către inimă si la intrarea ei în inimă cu rugăciunea gânditoare, trebuie să 
unim mintea, cuvântul cel aşezat înăuntru si voinţa noastră, astfel încât 
aceste trei părţi ale sufletului nostru să fie una si cea una trei. Căci, în 
chipul acesta, omul - care este icoana Prea Sfintei Treimi - se uneşte cu 
întâiul chip, după mărturia Sfântului Grigorie Palama care zice: Când 
mintea cea una se va face întreită, rămânând totuşi una, atunci se uneşte 

cu întreita unime dumnezeiască începătoare, închizând toată lucrarea 
rătăcirii, asezându-se mai presus de trup, de lume si de tiitorul lumii 
(diavolul). 

Când omul va ajunge această fericire, de a se uni cu Dumnezeu în 
acest chip, în inimă, îi va aduce lui Dumnezeu toată zidirea simţită si 
gândită, căreia el îi este legătură si cuprindere. Aceasta deoarece atunci 
locuieşte înlăuntrul tău blândul si smeritul lisus care întipăreşte si pune în 
inima ta blândeţea si smerenia Lui. Sfinţii Părinţi spun că inima simte cea 
dintâi prezenta lui Dumnezeu, prezenta harului si apoi stârneşte si mintea. 
De aceea, inima este cea dintâi care simte căldura si dulceaţa prezentei 
Sfântului Duh. Iar lipsa Harului Dumnezeiesc din om este marcată prin 
răceala si indiferenta inimii. Sfinţii Părinţi spun că: Dumnezeu este iubit mai 
întâi cu inima si apoi cu mintea. în această privinţă, porunca Dumnezeiască 
ne spune: „Să iubeşti pe Domnul Dumnezeul Tău, din toată inima ta si din 
tot sufletul tău si din toată puterea ta si din tot cugetul tău" (Luca 1 0, 27). 



Rugăciunea inimii 



Prin rugăciunea inimii înţelegem unirea mintii cu inima sau coborârea 
mintii în inimă pentru a petrece acolo neîncetat cu Hristos, prin rugăciunea 
cea de taină. Unirea mintii cu inima constă în a uni gândurile duhovniceşti 
ale mintii cu simţurile duhovniceşti ale inimii. Atunci se zămisleşte 
rugăciunea cea de foc a inimii, fără gânduri si fără imaginaţie. Atunci se 
face unirea duhovnicească între Mire si mireasă, între Hristos si inimă. 
Atunci Hristos vorbeşte tainic în inima noastră si diavolii nu mai au nici o 
putere asupra noastră. 

După învăţătura Sfinţilor Părinţi, esenţa lucrării în vremea rugăciunii 
inimii este: «c/e a sta cu mintea în inimă si de a striga către Dumnezeu: 
„Doamne lisuse Hristoase, Fiul lui Dumnezeu, miluieste-mă pe mine 
păcătosul /"» (Sbornicul II, p.343-344). 

Unii, în vremea lucrării rugăciunii, se opresc la imaginaţie, alţii la 
lucrarea mintii. Dar, pasul cel adevărat îl fac cei care, trecând peste aceste 
popasuri, ajung cu mintea în inimă si se ascund în ea. 

Dumnezeiescul Sfânt Părinte, Isaac Şirul, spune că liniştea si 
cugetarea la moarte ne ajută la rugăciunea inimii si la apropierea noastră 
de Dumnezeu: „Liniştea să o iubim noi, fraţilor, până se va omorî lumea din 
inima noastră. Totdeauna să ne aducem aminte de moarte, că prin aceasta 
ne putem apropia de Dumnezeu în inima noastră". 

Sfântul Varsanufie, arătând că prin osteneală si durerea inimii se 
agoniseşte rugăciunea inimii spune: „Osteneste-te cu durere de inimă să-ti 
agoniseşti căldura duhovnicească si rugăciunea, si Dumnezeu ti le va da 

pe amândouă. Numai să ştii că uitarea le izgoneşte pe acestea, 
născându-se în noi din nepăsare si din lene. 

Sfântul Părinte Isaac Şirul spune că cel nemilostiv nu-si poate curăţa 
inima de patimi: „Fie întru tine, frate, totdeauna biruind cumpăna 
milosteniei, până când vei simţi acea milă pe care o are Dumnezeu către 
lume. Căci inima nevirtuoasă si nemilostivă niciodată nu se curăteste". Iar, 
în alt loc, arătând folosul simţirilor duhovniceşti ale inimii, zice: „Inima care 
a primit simţirea celor duhovniceşti si a vederii veacului viitor, se face cu 
neştiinţă întru pomenirea patimilor, tot în asa fel în care omul sătul de 
hrana bună se îngretosează de hrana proastă care ar fi pusă înaintea lui". 
Apoi arată că de nu va urî omul din inimă păcatul, nu poate să se 
izbăvească de el: „Până când nu ar urî din inimă cu adevărat cineva pricina 
păcatului, nu se slobozeste de dulceaţa lucrării lui". Despre folosul cel mare 
pe care îl are omul din rugăciunea făcută cu inima, zice: „Cel ce voieşte a 
vedea pe Domnul înlăuntrul său, trebuie să lucreze ca să-si cureţe inima 
prin necontenita pomenire a lui Dumnezeu", pentru că „înfricoşător este 
dracilor si iubit de Dumnezeu si îngerilor Lui, cel ce cu râvnă fierbinte caută 
în inima sa pe Dumnezeu, noaptea si ziua". 

Sfântul Isaac Şirul, arătând că cine va ajunge la petrecerea cu 
rugăciunea curată a inimii, ajunge la capătul tuturor faptelor bune, zice: 
„Când se va învrednici cineva de petrecerea neîncetată în rugăciunea 
inimii, a ajuns la capătul tuturor faptelor bune si de aceea s-a făcut locaş al 
Sfântului Duh. Dacă cineva nu a primit cu adevărat darul Mângâietorului, 
nu poate să petreacă în rugăciunea aceasta si să o săvârşească cu 
odihnă". 

Episcopul Sfânt Ignatie Briancianinov, un mare lucrător al rugăciunii 
inimii, spune că rugăciunea inimii are două perioade, terminându-se prin 
rugăciunea curată, care este încununată de nepătimire în cei nevoitori, 
cărora Dumnezeu a binevoit ca să Ie-o dea. 

în prima perioadă, cel care se roagă este lăsat să se roage numai cu 
puterile lui proprii; harul lui Dumnezeu, fără îndoială, îl ajută pe cel ce se 
roagă, însă nu-si descoperă prezenta Sa. în acest timp, patimile ascunse 
din inimă se pun în mişcare silindu-l pe lucrătorul rugăciunii la nevointa 
smereniei. Biruinţele si înfrângerile se înlocuiesc unele pe altele, iar voinţa 
liberă a omului si slăbiciunile lui se arată cu toată limpezimea. 

în a doua perioadă, harul lui Dumnezeu îsi arată simţită prezenta si 
lucrarea sa, unind mintea cu inima si dând puterea de a se face rugăciunea 
fără risipire, cu lacrimi duhovniceşti si cu căldură duhovnicească, din inimă. 
Acum atenţia mintii din timpul rugăciunii atrage inima spre învoire si când 
se întăreşte atenţia, învoirea inimii se transformă într-o unire a inimii cu 

mintea. în sfârşit, în timpul atenţiei care s-a unit cu rugăciunea, mintea 
se pogoară în inimă pentru cea mai adâncă liturghie a rugăciunilor (Sbornic 
2, p.263). 

Rugăciunea curată 

Progresul în rugăciune se poate judeca după obiectul rugăciunii, după 
concentrarea mai mult sau mai puţin desăvârşită si după starea de linişte a 
sufletului care se roagă. După Sfântul Isaac Sinul, progresul în rugăciune 
se măsoară după împuţinarea cuvintelor si înmulţirea lacrimilor (Fii. Rom. I, 
pag. 144). „Lacrimile din rugăciunea ta, sunt un semn al milei lui 
Dumnezeu, de care s-a învrednicit sufletul tău în pocăinţa ta". 

Sfântul Evragrie recomandă ca mai întâi să ne rugăm ca să ne curăţim 
de patimi, în al doilea rând ca să ne izbăvim de neştiinţă si de uitare si în al 
treilea rând să ne izbăvim de toată ispita si de părăsire (a lui Dumnezeu). 
(Fii. Rom. I. Pag. 80). Acestor trei feluri de rugăciune, deosebite după 
cuprinsul lor, le corespunde cele trei faze ale urcuşului duhovnicesc: 
despătimirea, iluminarea si îndumnezeirea. 

Rugăciunea curată este rugăciunea desăvârşită, este rugăciunea 
pe care o face mintea care a ajuns la capacitatea de a alunga uşor si 
pentru multă vreme orice gânduri în vreme ce se roagă. Prin rugăciunea 
inimii - rugăciunea curată se înţelege unirea mintii cu inima, sau coborârea 
mintii în inimă pentru a petrece acolo neîncetat cu Hristos prin rugăciunea 
cea de taină. Părinţii cei duhovniceşti spun că rugăciunea este respiraţia 
sufletului, fiindcă prin ea omul respiră în Duhul Sfânt. Prin această 
respiraţie a sufletului în Duhul Sfânt, începe în inima omului viata creştină. ( 
Sbornicul II, p. 423-428). 

Unirea mintii cu inima, constă în a uni gândurile duhovniceşti ale mintii 
cu simţirile duhovniceşti ale inimii. Atunci se zămisleşte rugăciunea cea de 
foc a inimii, fără gânduri si fără imaginaţii. Atunci se face unirea 
duhovnicească între Mire si Mireasă, între Hristos si inima noastră. Atunci 
Hristos vorbeşte tainic în inima noastră si diavolii nu mai au nici o putere 
asupra noastră. Rugăciunea desăvârşită, este rugăciunea curată, pentru că 
nu mai are nici un obiect si nu mai foloseşte nici un cuvânt, ci mintea 
adunată din toate, este conştientă că se află în fată cu Dumnezeu. 

Dar la această rugăciune ajunge creştinul numai după ce a dobândit 
libertatea de patimi. Pentru că nici măcar gândurile nevinovate nu mai 
trebuie să tulbure mintea în vremea rugăciunii desăvârşite. 

Domnul nostru lisus Hristos ne-a spus: "Strâmtă este poarta si îngustă 
este calea care duce la Împărăţia Cerurilor". Această cale strâmtă este 
viata nevoitoare si ascetică în Dumnezeu spre care se îndreaptă oricine 
doreşte în această lume împărăţia Cerurilor. Viata ascetică naşte în om 

omorârea patimilor, iar omorârea patimilor naşte înstrăinarea mintii de 
lume si de vrăjmăşia diavolilor. Sfântul Isaac Şirul arătând folosul simţirilor 
duhovniceşti ale inimii zice: "Inima care a primit simţirea celor duhovniceşti 
si a vederii veacului viitor se face cu neştiinţă întru pomenirea patimilor, tot 
în asa fel în care omul sătul de hrana bună se îngretosează de hrana 
proastă care ar fi pusă înaintea lui'. 

Cine reuşeşte să-si omoare patimile printr-o vieţuire nevoitoare, în 
sufletul său va străluci o rază dumnezeiască, care înstrăinează mintea sa 
de lumea aceasta si îl îndeamnă spre împotrivirea si lupta cu diavolii. Iar 
înstrăinarea de lume si împotrivirea si ura fată de diavoli, nasc nădejdea si 
încrederea în Dumnezeu. Din acea clipă omul va cere ajutorul lui 
Dumnezeu, pentru a-l birui pe diavol. Si cere ajutorul lui Dumnezeu 
neîncetat, deoarece diavolul nu încetează a purta război cu omul până în 
ceasul momi trupeşti a acestuia. De aceea si omul cere lui Dumnezeu să-i 
dea ajutorul si puterea pentru a se putea împotrivi totdeauna la toate 
atacurile diavolului si să se păzească astfel nevătămat de săgeţile ascunse 
si înfricoşate. Iar Dumnezeu îi va da ajutor mereu la cererea sa deoarece 
spune: "Cereţi si vi se va da". Si astfel ajutorul permanent pe care îl cere 
omul de la Dumnezeu pentru a birui mereu pe neadormitul demon, nu este 
altul decât cercetarea neadormită si neîncetată a rugăciunii mintii si a 
inimii, care dacă se va da omului de la Dumnezeu Tatăl, va prinde rădăcini 
în inima curată, asa cum prinde rădăcină sămânţa care cade în pământ 
bun. Iar sămânţa rugăciunii îndulceşte mintea, încălzeşte inima si dă 
mângâiere sufletului cu Harul ei dumnezeiesc. Asa încât, de acum, sufletul 
începe să dea roade din rugăciunea inimii mai întâi 30, apoi 60 si la sfârşit 
100. Acest lucru se întâmplă astfel deoarece rugăciunea inimii, nu se dă 
omului la o măsură desăvârşită de la început. De multe ori Dumnezeu nu 
ne dă de îndată ceea ce cerem, pentru a ne arăta noi stăruinţa noastră 
până la sfârşit, devenind astfel mai fierbinţi în rugăciune ca la început. 

La rugăciunea curată ajunge mintea care nu mai are nici o 
imaginaţie, nici o idee, nici un gând decât gândul fără formă la Dumnezeu. 
Acum mintea ne nu mai cere decât mila lui Dumnezeu, simtindu-l ca pe 
Stăpânul de a cărui milă depinde. Dacă i se cere celui ce se străduieşte 
după desăvârşire, să-si facă rugăciunea neîncetat, chiar dacă o pomenire 
cât mai deasă a numelui lui lisus nu exclude gândurile nevinovate, aceasta 
se face ca un mijloc de menţinere a mintii în curăţie (Sf. Marcu Ascetul, Fii. 
Rom. Pag. 304) si pentru că nu poate ajunge nimeni la rugăciunea curată, 
dacă nu s-a obişnuit să aibă neîncetat pe Dumnezeu în cuget (prin 
„Rugăciunea lui lisus"), dacă nu i-a devenit dulceaţă gândul la Dumnezeu. 
De aceea rugăciunea curată, este flacăra care se ridică din ce în ce mai 
des, din focul rugăciunii neîncetate. 

Sfântul Isaac Şirul spune că atunci încetează din minte chiar si 
mişcarea rugăciunii, căci mintea este răpită de dumnezeirea si măreţia 
Mântuitorului lisus Hristos, a cărui prezentă o simte. Sfântul Marcu Ascetul 
spune că starea aceasta se numeşte deschiderea inimii, pentru faptul că 
ea este străbătută de dragostea fată de lisus (Fii. Rom. I pag. 299). 

Sfântul Isaac Şirul arată care este semnul celor desăvârşiţi în 
rugăciunea inimii: "Când se va mişca pomenirea lui Dumnezeu în mintea 
lui, îndată inima se porneşte spre dragostea lui Dumnezeu, iar ochii lui 
izvorăsc lacrimi duhovniceşti cu îndestulare, căci dragostea are obiceiul de 
a aprinde lacrimi din pomenirea celor iubiţi. Unul ca acesta niciodată nu se 
lipseşte de lacrimi, fiindcă nu-i lipseşte niciodată prilejul care îl aduce spre 
pomenirea lui Dumnezeu, astfel încât si-n somn vorbeşte cu Dumnezeu. 
Căci dragostea are obiceiul de a lucra unele ca acestea în această viată". 

Sfântul Isaac Sirianul, fiind întrebat despre semnul celor ce sunt 
desăvârşiţi în curăţia inimii, care se face pe cât este cu putinţă omului pe 
pământ, îndeosebi prin rugăciunea curată a inimii spune: "Când va vedea 
cineva că toţi oamenii sunt buni si nu ar vedea pe cineva necurat, acela 
este cu adevărat curat cu inima". Unul ca acesta împlineşte cuvântul 
Sfântului Apostol Pavel care zice: "mai înalţi decât pe sine a socoti pe toţi 
deopotrivă cu inima curată" (Filipeni 2,3). De asemenea, unul ca acesta 
ajunge si la cuvântul care zice: "Ochiul cel bun, nu va vedea pe cele rele" 
(Avraam 1,13). 



Căldura si lumina lui Hristos 

Postul curăţă trupul de lucrarea si de materia poftei celei rele, 
osteneala trupului mortifică patimile cărnii, iar smerenia adâncă aduce 
harul dumnezeiesc în inimile noastre. Iar odată venit harul rugăciunii, 
acesta va lumina sufletul, inima si mintea noastră, cu razele luminoase si 
strălucitoare ale Duhului Sfânt, care izvorăsc în chip sensibil din 
Mântuitorul lisus Hristos. 

Iar dacă mintea este luminată, atunci omul distinge ce este folositor 
pentru suflet si ceea ce este vătămător. Si, precum cel ce merge noaptea, 
având cu sine o lumină, vede drumul si nu se rătăceşte, tot astfel si cel 
care îsi luminează mintea cu lumina adevărată a lui Hristos distinge drumul 
adevărat si drept, care-l conduce la Hristos, de drumul cel amăgitor si 
rătăcitor, care-l aduce la diavol si la iadul cel veşnic. 

Când ne îndepărtăm de dragostea sfântă Dumnezeiască, atunci va 
împăraţi în noi dorinţa lumii, plăcerea trupească si rătăcirea diavolească. 
Aceasta înseamnă că de aici înainte vom petrece în desfrânare si în 

nepurtarea de grijă fată de cele duhovniceşti, având adormită conştiinţa 
noastră, iar vederea sufletească va fi întunecată si adormită. 

Dacă suntem depărtaţi cu duhul de cele cereşti, pentru a putea apoi 
să ne îndepărtăm de cele rele, de care suntem biruiţi si pentru a putea 
sufletul să-si amintească de cele cereşti cu care are asemănare si pentru a 
se ridica cugetul omului de la cele sensibile la cele tainice, de la cele 
văzute la cele nevăzute, de la cele materiale la cele nemateriale, de la cele 
stricăcioase la cele nestricăcioase, este nevoie ca inima noastră să fie 
zdrobită cu „Rugăciunea lui lisus". 

în acest fel, mintea noastră se va uni cu inima, prin numele Domnului 
nostru lisus Hristos, precum se uneşte făina cu apa si devine pâine, prin 
lucrarea focului - adică prin lucrarea Harului Dumnezeiesc. 
Rugăciunea, ca si ştiinţa vieţii duhovniceşti, se învaţă prin lucrare practică 
si nu prin însuşirea vreunei teorii cu mintea. De aceea, trebuie să ne rugăm 
neîncetat (Tesaloniceni 5, 17), în tot locul, dar mai ales în Biserică si în 
Sfintele Mănăstiri. 

Căldura pe care o simt unii trăitori si care se revarsă în inimă de la 
Dumnezeu, este ca un mir binemirositor. Această căldură începe cu 
rugăciunea în inimă si se sfârşeşte cu rugăciunea tot în inimă, dând 
sufletului siguranţă si roade duhovniceşti. La cei care trăiesc o astfel de 
lucrare dumnezeiască, din cauza căldurii îmbelşugate, apare o puternică 
transpiraţie, iar din inimă porneşte o sfântă lucrare, care mişcă mintea la 
cele dinăuntru, ca să strige des: Doamne lisuse ! Doamne lisuse ! Pentru 
că inima se deschide des, mintea nu poate să zică toată rugăciunea. în 
aceste momente, de la această sfântă lucrare a rugăciunii, se naşte în 
inimă o frică plină de evlavie si se pogoară în suflet o mare mângâiere de 
la lucrarea cea sfântă a harului. Inima saltă si din ea izvorăsc lacrimi pline 
de dulceaţă duhovnicească. Atunci inima dă în clocot de prea multă lucrare 
sfântă. Uneori apare o lumină dumnezeiască, care este imaterială si albă si 
care este atât în exteriorul cât si în interiorul inimii. 

Se petrec în inimă, în acest timp, si alte taine. Mintea vede întreaga 
zidire si uimită de lucrurile sfinte si de contemplarea tainelor dumnezeieşti, 
înaltă slavoslovii din adâncul inimii, care nu se pot descrie în cuvinte. Omul 
devine astfel îndumnezeit de această mişcare harică. 

După aceasta, mintea se răpeşte la Cer într-o vedere dumnezeiască, 
văzând taine înfricoşate si preaslăvite. 

Cuviosul losif Sihastrul spune: „Cel care are mintea si inima curate, de 
obicei în vremea rugăciunii, fără programare sau determinare, este cuprins 
de Lumina imaterială si nezidită, fină si foarte albă, care inundă tot omul 
interior si exterior". însă Lumina aceasta Dumnezeiască nu este ca aceea 
firească pe care o are soarele sau ca lumina artificială pe care o produc 

oamenii, ci este o lumină minunată, albă, imaterială, care nu este 
numai în exterior, precum cea naturală ce înlesneşte celor ce au vederea 
ochilor să vadă în afară, ci Lumina Dumnezeiască, se află si-n interior, 
înlăuntrul omului, usurându-i greutatea firească a trupului si schimbându-l 
astfel, încât nu mai ştie dacă mai are trup, sau greutate, sau limită. 

Când mintea omului se va curăţa si ilumina, pe lângă faptul că ea are 
lumina proprie, fără adăugirea harului dumnezeiesc, cu care vede de 
departe pe diavoli, precum spun Sfinţii Părinţi, însă adăugându-se pe 
deasupra iluminarea harului Dumnezeiesc, acesta poate rămâne 
permanent în ea, răpind-o în contemplaţii si vedenii, după cum vrea 
Dumnezeu. Această lumină dumnezeiască cuprinde pe om mai presus de 
fire, încât acesta nu mai simte nici greutate, nici grosime, nici măcar 
patimă. Apoi, îi răpeşte mintea lui, încotro vrea harul. în acest timp, 
simţurile lui nu mai lucrează si nici mintea, ci urmează numai calea Sfintei 
Lumini. Nimic altceva nu face decât se minunează. (Bătrânul Sihastru losif, 
losif Vatopedinul). 

Lumina necreată si lumina diavolului 

însă să nu încerce cineva să-si nălucească în mintea sa Lumina 
Dumnezeiască, pentru că îsi va ieşi din minţi si va ajunge de batjocura 
diavolilor. 

Pocăinţa si smerita cugetare sunt arme indispensabile pentru a putea 
cineva ajunge la rugăciunea curată. Nevoitorul trebuie „să-si tină mintea în 
iad si să nu deznădăjduiască" (ne învaţă Cuviosul Siluan Atonitul). 
întristarea pentru păcate, conştiinţa păcătoşeniei, a nimicniciei noastre si 
nădejdea în Milostivul Dumnezeu, sunt trăsăturile Ortodoxiei. Trebuie 
subliniat însă si faptul că nu toţi pot trăi în tristeţe adâncă de păcate, 
deoarece este necesară o nemaipomenită tărie si mângâiere a harului 
dumnezeiesc, pentru a nu fi zdruncinaţi. însă, pe cât este posibil, trebuie să 
trăim cu toţii această fericită stare. Este, de asemenea, necesară 
ascultarea de un bătrân (stareţ). Totul, chiar si cele mai mici lucruri trebuie 
făcute cu binecuvântarea si călăuzirea lui înţeleaptă, mai ales în cazul 
vederii Luminii necreate. Pentru că atunci când omul umblă singur, fără 
binecuvântarea trebuincioasă, este ispitit de diavol. El trăieşte înlăuntrul 
său dorinţa nesatisfăcută de a vedea Lumina necreată, crezând că acest 
lucru reprezintă desăvârşirea si doreşte să ajungă la aceasta cât mai 
repede. 

Sfântul Diadoh al Foticeii spune că nevoitorul să nu urmărească să-si 
trăiască viata ascetică în dorinţa de a vedea Lumina necreată - "ca nu 
cumva să afle satana sufletul gata pentru înşelare". Nevoitorul primeşte, în 
timp ce se roagă, gânduri de la diavoli: cum că în curând va vedea Lumina 
Necreată. Multă grijă este necesară în această situaţie delicată si 

primejdioasă. El trebuie să se oprească din rugăciune si să se mustre 
sever: "Cum îndrăzneşti, fiind atât de josnic si de ticălos, să-ti doreşti a 
vedea Lumina Necreată /"Cea mai mare primejdie este aceea ca cineva să 
se considere vrednic a vedea Lumina Necreată (Dumnezeiască). "Vai, că 
diavolii, ucigaşii sufletului meu, vin ca să mă distrugă". Atunci, imediat darul 
Duhului Sfânt va alunga pe diavoli. 

De multe ori, diavolul, ca să-i satisfacă ambiţia călugărului si să-l lege 
si mai uşor, aduce chiar lumină în chilia sa. Nu este însă Lumina Necreată 
a Duhului Sfânt, ci lumina creată a diavolului. Dar cum pot fi deosebite cele 
două lumini ? Există mai multe posibilităţi de a distinge cele două lumini: 

Mai întâi, dacă călugărul a ajuns la vederea Luminii, prin ascultare. 
Calea ascultării desăvârşite este chezăşia că vederea luminii este 
dumnezeiască. Atletul rugăciunii trebuie să încredinţeze toate 
întrebările sale, legate de vederea luminii, unui bătrân nepătimitor si care 
poate deosebi duhurile. Gândul că nu trebuie să-l întrebe pe duhovnic, este 
de la diavol, care urmăreşte să-l tină în întuneric, greşeală si robie. 

în al doilea rând, Domnul a zis despre falşii prooroci: "după 
roadele lor îi veţi cunoaşte" (Matei 7, 16). Deosebiri limpezi despre Lumina 
Necreată si lumina creată sunt date de roadele pe care le aduce în suflet 
fiecare dintre ele. Lumina dumnezeiască aduce în suflet linişte, pace, 
smerenie si conştiinţa ticăloşiei noastre. Profetul Isaia, când a văzut Slava 
lui Dumnezeu, a exclamat: "Vai mie, că sunt pierdut ! Sunt om cu buze 
spurcate si locuiesc în mijlocul unui popor cu buze spurcate. Si pe Domnul 
Savaot l-am văzut cu ochii mei" (Isaia 6, 5). Dimpotrivă, vederea luminii 
diavoleşti stârneşte mândria, slava deşartă, gândul că am atins 
desăvârşirea, judecarea aproapelui. Sfântul Grigorie Sinaitul ne spune: 
"Cunoaşte deci că lucrările harului sunt vădite si diavolul chiar de s-ar 
preface, nu le poate mânui; nu poate avea blândeţe, nici răbdare, nici 
smerenie, nici dispreţ fată de lume, nici nu poate stinge plăcerile sau 
patimile, aceasta este numai lucrarea harului". Lucrarea diavolului este 
mândria, trufia, laşitatea si orice alt rău. 

Pe lângă mândrie, vederea luminii diavoleşti aduce si tulburare. 
Lucrarea Duhului Sfânt izvorăşte pace, curaj si liniştea trupului si sufletului, 
în timp ce lucrarea diavolului deschide drumul fricii si tulburării. Sfântul 
Isaac Şirul spune că orice tulburare este o ciumă a diavolului, pentru că 
aceasta transmite celorlalţi ceea ce are el în fire. Duhul Sfânt este prin firea 
lui un aducător de pace si aduce pace. în timp ce diavolul este prin fire un 
duh de tulburare si transmite tulburare si frică. 

în al treilea rând, sufletul nu acceptă imediat lumina diavolului, ci la 
început este şovăitor. Vederea Luminii Necreate dă siguranţă si este 
imediat acceptată. Ea vine pe neaşteptate si nu este îndoială dacă este 
adevărată sau nu. 

în al patrulea rând, între cele două lumini este diferenţă chiar 
si de culoare. Sfinţii Apostoli, care au fost martori pe Muntele Tabor, în 
timpul schimbării la fată a Mântuitorului lisus Hristos au spus că: "...a 
strălucit fata Lui ca soarele, iar vesmintele Lui s-au făcut albe ca lumina" 
(Matei 17, 2). Dimpotrivă, culoarea luminii diavoleşti este mai roşiatică, 
potrivit mărturiei Sfinţilor Părinţi. 

în al cincilea rând, cele două lumini sunt diferite între ele si prin 
formă. Cei care au privit Lumina Necreată, au văzut-o fără formă, fără chip, 
într-o formă fără formă (Sf. Simeon Noul Teolog), iar dacă ar lua vreo 
formă, aceasta ar fi ca discul soarelui: «„ca o lumină rotundă, senină si 
„dumnezeiască"», fără formă sau chip. Iar cu vederea luminii diavoleşti se 
întâmplă exact invers. 

Sfinţii Părinţi ne învaţă să nu ne învoim imediat cu orice incident care 
se întâmplă în timpul rugăciunii noastre. Numai după multe încercări si cu 
sfatul duhovnicului să acceptăm ceva, ca fiind de la Dumnezeu. Trebuie să 
întrebăm duhovnicul despre toate aceste încercări si numai după multe si 
îndelungi lupte, potrivit harului ce-l dobândim, vom fi în stare să deosebim 
greşeala de adevăr. Oţetul si vinul arată la fel, dar se deosebesc la gust. 
Tot astfel si atletul rugăciunii dobândeşte, pe măsura trecerii anilor, 
priceperea de a simţi deosebirea între cele două lumini. 

Sfântul Simeon Noul Teolog arată că Dumnezeu apare ca Lumină 
Necreată si aceasta aduce în suflet dulceaţă duhovnicească. Iar ucenicul 
îsi întreabă duhovnicul care poate să deosebească duhurile si care este 
cunoscător al lui Dumnezeu, despre ce a văzut si astfel se convinge că a 
văzut Lumina Necreată. 

Dumnezeu este Lumina Necreată, iar vederea lui Dumnezeu este 
Lumină si Dumnezeu se descoperă în Lumină. în acele momente, privitorul 
se minunează, nestiind cine a apărut si neîndrăznind să întrebe: - Cine eşti 
Tu? El nu îndrăzneşte a-si ridica ochii, pentru a-l vedea măreţia, ci stă 
tremurând în genunchi, ştiind că a apărut cineva... Când ne dăruim 
lacrimilor pocăinţei, nevointei, smereniei, Lumina Necreată ne conduce 
puţin câte puţin la cunoaşterea lui Dumnezeu. 
„Fericiţi cei curaţi cu inima, că aceia vor vedea pe Dumnezeu" (Matei 5, 8). 

„Rugăciunea inimii" de sine mişcătoare 

Cum a dobândit Sfântul Maxim Kavsocalivitul darul 
rugăciunii inimii 

Sfântul Maxim Kavsocalivitul avea multă sete de a dobândi 
rugăciunea inimii si o ruga mereu pe Maica Domnului să-i dăruiască acest 
dar al rugăciunii. Si i-a dat Dumnezeu după inima lui si i-a împlinit dorinţa 
lui. lată cum s-a întâmplat. 

I s-a arătat lui Maica Domnului si aceasta i-a spus: „Maxime, urcă în 
Vârful Athonului, pentru a primi clarul rugăciunii inimii". Si a urcat Sfântul si 
a primit ceea ce dorea cu atâta ardoare. A urcat, dar cum a urcat ? A urcat 
însetat, a urcat înfometat, a urcat nedormit, chinuindu-si trupul, a urcat 
desculţ, cu credinţă fierbinte, cu smerenie multă si cu neţărmurită evlavie. 
A urcat având inima curată si mintea curăţită. A urcat cu nădejde vie si cu 
căldură în inimă. A urcat până în vârf si a udat pământul cu lacrimi fierbinţi 
si multe. 

A urcat, dar nu a primit de îndată darul cel mult dorit. 

A coborât, deci, în Biserica Maicii Domnului întristat, dar nu 
dezamăgit. Si iarăşi a urcat cu mai multă credinţă, cu mai multă evlavie, cu 
mai multă smerenie, cu mai multă rugăciune, cu mai multă căldură, cu mai 
multă foame si cu îndoită sete a sufletului si a trupului, cu mai multe lacrimi 
si cu hotărârea că dacă nu se va învrednici de darul mult râvnit, să nu mai 
plece din Vârful Athonului, nici să mănânce, nici să bea apă si nici să de 
ochilor săi somn, nici amorţeală pleoapelor sale, după cum scrie: 
„Cuvioase părinte, nu ai dat somn ochilor tăi, nici amorţeală pleoapelor tale, 
până când n-ai eliberat de patimi sufletul si trupul tău. Venind dar Hristos 
împreună cu Tatăl si-au făcut în tine sălaş". 

Acestea erau luptele cele văzute ale cuviosului. 

Dar luptele cele nevăzute pe care le avea cu nevăzuţi demoni, cine ar 
putea să le povestească ? 

Deoarece demonii, când au observat că Sfântul râvneşte să 
primească darul rugăciunii inimii, au ridicat aproape toate cetele diavoleşti, 
pentru a-l tulbura si a-l înfricoşa pe sfânt, pentru ca din cauza fricii sfântul 
să fugă, fără a primi rodul stăruinţelor sale. Demonii se năpusteau asupra 
lui în număr nesfârşit, cu strigăte si zgomote asurzitoare. Si alte 
nenumărate semne înfricoşătoare trimiteau demonii în mintea cuviosului, 
pentru a-l face să fugă de frică, dar acesta a rămas neclintit, până ce a 
primit ceea ce râvnea. 

în Vârful Athonului a coborât Preasfânta Născătoare de Dumnezeu, 
ţinând în braţele sale pe pruncul lisus, înconjurată de nenumăraţi îngeri. Iar 

Vârful Athonului i se părea sfântului mai cuprinzător decât cerurile. Si 
pe bună dreptate, i se părea astfel, deoarece coborâse acolo împărăteasa 
cerurilor, împreună cu Fiul ei si Dumnezeu cel neîncăput de Ceruri. 

Iar Sfântul, văzând cu ochii săi pe Preasfânta Născătoare de 
Dumnezeu, a căzut la pământ si i s-a închinat de trei ori, spunând de 
fiecare dată: „Născătoare de Dumnezeu Fecioară bucură-te, ceea ce eşti 
plină de daruri Mărie, Domnul e cu tine. Binecuvântată eşti tu între femei si 
binecuvântat este rodul pântecelui tău, pentru că ai născut pe Mântuitorul 
sufletelor noastre". Si atunci Maica Domnului a dat cuviosului, cu 
preacuratele sale mâini, artos sfânt, pe care, luându-l cu evlavie, cuviosul I- 
a mâncat. 

Atunci, Preasfânta Născătoare de Dumnezeu s-a făcut nevăzută de la 
fata Sfântului, iar acesta - în timp ce mânca pâinea sfântă - a simţit în 
inima sa fierberea si clocotirea rugăciunii. Iar, din acel ceas, si când 
dormea si când era treaz, rugăciunea clocotea în inima lui, îndulcindu-i 
sufletul, încălzindu-i inima si luminându-i ochii mintii, ajungând să fie 
luminat astfel încât vedea cu ochii lui în întunericul nopţii atât de bine, ca si 
când ar fi strălucit soarele în plină zi. Si, de multe ori se ridica si era purtat 
prin aer cu trupul, ca un vultur. 

Iar tâlcuirea acestei istorioare ne arată că darul rugăciunii neîncetate a 
inimii se dă celui care urcă în Vârful Athonului. Adică primeşte de la 
Dumnezeu măsura deplinătăţii rugăciunii inimii acela care petrece o 
vieţuire înaltă, neprihănită si curată. Aceasta este o vieţuire chinuitoare 
pentru trup, dar odihnitoare si mângâietoare pentru suflet. O vieţuire care 
înaltă mintea la cer, precum este înălţat Vârful Athonului între nori. 

„Durerile roadelor tale vei mânca, fericit vei fi si îti va fi bine". Adică, 
prin suferinţe, prin osteneli, prin strădanii si prin celelalte nevointe în care te 
pui la încercare pe tine însuti, luptând zi si noapte cu patimile tale, până 
când le dezrădăcinezi din inima ta, pentru a se sădi de sus, în aceeaşi 
inimă, pomul rugăciunii duhovniceşti si al cugetării duhovniceşti. 

Prin toate acestea, ti se pregăteşte în suflet rod ceresc, rod 
nestricăcios, rod duhovnicesc, mai dulce decât mierea. Cine gustă din 
acest rod este fericit cu adevărat, deoarece nu va flămânzi în veac, trăind 
el în Hristos si Hristos trăind în el. Atunci va face numai voia lui Dumnezeu, 
care va fi si voia lui („Iubeşte si fă ce vrei" spune Fericitul Augustin"), va 
avea mintea lui Hristos („Noi, creştinii, avem mintea lui Hristos, iar mintea 
lui Hristos e Duhul Sfânt' spune Sf. Chirii din Alexandria) si va avea iubirea 
lui Hristos, căci Hristos trăieşte în inima lui („Dacă mă iubiţi veţi fi în Mine si 
eu în voi"). Cine ajunge aici este realmente unit cu Hristos. 

întrebări privind practicarea 
Rugăciunii lui lisus 

P.C. Părinte Arhimandrit Mina Dobzeu de la Catedrala Episcopală „Sf. 
Apostoli Petru si Pavel" din Huşi, care are binecuvântarea Sfântului 
Sinod al Bisericii Ortodoxe Române (nr. 7155 / 12.11.1993) ca să predice 
si să înveţe în România despre Rugăciunea lui lisus. 

Pentru cei care vor să-i adreseze întrebări în scris sau să discute 
personal în legătură cu învăţarea si practicarea Rugăciunii lui lisus, dăm 
adresa P.C. Sale. Mănăstirile si asociaţiile creştin ortodoxe, pot să-l invite 
pentru a-i învăţa si a le răspunde la întrebările referitoare la practicarea 
Rugăciunii lui lisus. ( Arhim. Mina Dobzeu, Mănăstirea « Sf. Apostoli Petru 
si Pavel », str. Mihail Kogălniceanu nr. 19, cod 6575 Huşi, Jud. Vaslui; tel. 
035.481694). 

De asemenea, întrebări privind practicarea „Rugăciunii lui lisus" puteţi 
trimite si Părintelui leroschimonah Dionisie Ignat din Sf. Munte Athos 
(Chilia „Sf. Gheorghe" - Colciu, P.O. BOX 25, Karyes 63086, Sf. Munte 
Athos, Greece); 

Precum si lerodiaconului Paraschiv Cleopa (Mănăstirea Rarău, loc 
Crucea, Jud .Suceava, cod 5931 ; e-mail: cristiancleopa@hotmail.ro) 

Sau la adresa Asociaţiei Pentru Isihasm (OP 4 CP4, 2300 Făgăraş, 
jud. Braşov; e-mail: ruqulaprins@qo.ro) . 

